
  
    De minte și… atât

    George Rogoz

    

    150 de poezii

  

  A fost, sau nu

  
    -dilema-

  

  
    A fost, sau nu, se zice,

    Cu-adâncă-nțelepciune,

    Ceva ce sta, să pice,

    Rânjind, cu-amărăciune.

    Avea ceva, ce n-are,

    Nimicul, fără tot,

    Și se lingea, de poftă,

    La gură, sau la bot.

    Ca o ființă, totuși,

    Era, sau doar părea,

    Și-n șansa nesperată,

    Primea, ce nu-și dorea.

    Era uman probabil;

    Posibil și-animal.

    E diferența mică;

    Unu-i numit formal.

    Dilema-i în vigoare,

    Căci multe-s cu putință.

    Rămâne întrebarea,

    De-a fost, sau nu, ființă.

    A fost, sau nu, se zice,

    Și e, sau nu, acum.

    Nu are ce să strice,

    De ne vedem de drum...

    *

  


  Adunări cu ”adunături”

  
    (și-alte... șiți voi)

  

  
    ”1/5$; 1/5$” (leii)-n for s-au ”+”(adunat)

    și au bătut laba.

    Boii au ”+”at mai mult,(plus)

    ”:”-uși ”iarba”.(împărțind)

  

  
    Cam așa încep, la noi,

    goane după oase.

    Legea ”9” e pe dos;

    le ține de ”6”.

  

  
    Ce-i cu ”+”, doar ”^” se-adună;(plus)(sus)

    ”-;-;-”-uri sunt numai ”__” (minusuri)(Jos).

    ”:”-țeala nu-i ”=”ă;(egal)

    Rezultatul? Traiul ros.

  

  
    E cârpit cu vorbe goale,

    și-”____”, cergă, la norod.(ntins)

    Cei ”^”-puși se- ”?”-ntr-una,(ntreabă)

    c-au pus șef, iar, un nărod.

  

  
    -Chiar ne ”?” că, pe liste,(miră)

    banii l-au ”^” în ”cap”,(suit)

    dai-i normal, ca , democratic,

    voi s-”?!:;?!”ți câte-un ”țap”.(alege)

  

  
    Asta-aven, ”+++”tura (adună)

    ”+++”tă-n ”+++”re,(aduna)(aduna)

    ”000”ități de drumul mare (nul)...

    hoți se zice? Cu ”Marș!” mare?...

  

  
    ”-” pofte de ”-----”ate(fără) (drept)

    ci numai de scumpi ”$$$”,(dolari)

    vând trăirea în ”%%%”,(procente)

    celor ce scrâșnesc molari.

    ...

    Între noi, în (()) (paranteze)

    Rămân semne de-(???) (-ntrebare)

    Privind (.) de vedere,(punctul)

    Exprimat în (+), (adunare)

    De-acei (1/5$) (lei) (-) (fără)-ncettare,

  

  
    Dar ne-a mai rămas un (.) (punct)

    Să-i punem și noi la (.)...(Punct)

    *

  


  Altă cruce-n cimitir

  
    Prinși în capcana lacrimilor,

    Ochii nu văd răsăritul;

    Lumina se simte captivă,

    În jocul anost ”De-a trăitul”.

  

  
    Umbrele-și urmează calea,

    Făr-o brumă de simțire.

    Minte-abia percepe jalea

    Fredonată de iubire.

    Amintirile, în trombă,

    Chiuie și chinuiesc.

    Cheful lor e să existe,

    Nu prea mult, doar cât trăiesc.

    Liniștea, ne-nduplecată

    De o rugă-n plinul sens,

    Se ascunde-ncrâncenată,

    Într-un Haos crud de dens.

    Totu-n jur se-nvârte-n jurul

    Unui Timp nedumerit,

    Ce-a primit, ca om, obolul,

    Când, și cum, s-a nimerit.

    ”După”, ce rămâne-n urmă,

    Nu-i prea multă fericire.

    Oamenii rămân ca ”turmă”,

    Pe imașul zis ”trăire”...

    *

  


  Amurg de viață

  
    -altă cale-

  

  
    Cu ochii-nchiși, plimbându-mă prin zare,

    Și-n suflet doar cu amintiri fugare,

    Simțeam tristețea cum tresare,

    Și-n pomii goi, cu păsări tot mai rare.

    Tăcerea-ncununată cu răbdare,

    De umbra renăscută-n zi cu soare,

    Tot încerca, să-i ”înfășoare”,

    În mreaja ei, de ”împăcare”.

    Umili, cu crengi rărite-n fundul curții,

    Ca un ”flămând”, visând în fața ”Porții”,

    ”Gonit” din viu, de perspectiva morții,

    Se-apleacă, resemnați, în voia sorții.

    Deși cuprinși de-o teamă trecătoare,

    Păstrau în frunze și-o brumă de culoare,

    Rugându-se s-adie doar o boare,

    Și nu, din tundră, crivățul ce ”doare”.

    Priveam la ei, nu ca la om, firește,

    Gândind umil, că totul se ”plătește”,

    De orice ”viu”, ce într-un fel trăiește,

    Și-obol de viață dă, când ”prag” pășește.

    Dar ei, ca fii ai ”Mamei Naturale”,

    Ce a urmat, și „schingiuită”-o ”Cale”,

    Aveau și ”rodul” mulțumirii Sale,

    Ce le-oferea-n semințe, altă cale.

    *

  


  Apusul Bătrânului sacru

  
    -munții Măcin-Dobrogea-

  

  
    Jos la poale, mănăstirea,

    Într-o rugă către Cer,

    Își ridică-n turle crucea,

    La mormânt de munți ce pier.

    Steiurile încrustate

    Și de ape și de vânt,

    Amintesc cu întristare,

    C-aici zace-un munte sfânt.

    Mici Carpați, în timpuri aspre,

    ”Moșul” l-au lovit în drum;

    S-au scuzat, spre Vest au luat-o,

    Din respect pentru străbun.

    S-a tot ”scurs” Bătrânul Sacru,

    Scufundat fără de veste,

    Și-a rămas numai Măcinul,

    Cu stânci mici, în loc de creste.

    Timpul și-a pierdut culoarea

    În apusul răvășit.

    Pe fundal, steiuri ciudate,

    Se-ntrevăd, nedeslușit.

    Umbre lungi se-mbrățișează

    Într-o lume doar a lor.

    Pacea-și poartă răsuflarea,

    Peste stâncile din for.

    Lin, pe tronuri de zeițe,

    Stele mici, timid, se-așază,

    Aduse de noaptea rece,

    Ce, fantasme-n jur creează.

    Stâncile, ce mii și sute

    De milenii-au înfruntat,

    Le primesc cu încântare,

    Chiar de-au trupul sfârtecat.

    Răni profunde, ce doar Timpul,

    Să le facă-a îndrăznit,

    Își transmit durere-n ”forme”,

    Pe-un fundal de-apus ”căznit”.

    Ochii preamăresc splendoarea,

    Și, spre ”vremuri” rătăcesc.

    Simțurile-n nemurire,

    Nu mai văd ceva firesc.

    ”Chipuri” de eroi și fapte

    Se ascund în nori... se tem.

    Liniștea se înfioră;

    ”Umbre” trec... doar noi suntem.

    *

  


  Azi, Omul

  
    -neputință, ezitare, renunțare-

  

  
    Azi, omul se închină șovăitor,

    cu gândurile stinse ades

    de neputință, ezitare și renunțare.

    În uitarea nopților prea lungi,

    el se prăbușește, înspăimântat, în visele

    transformate în coșmaruri cotidiene,

    de neputință, ezitare și renunțare.

    Iar ziua când vine,

    se înhamă la carul nevoilor crunte,

    și neagă trăirile proprii, ce plâng,

    de neputință, ezitare și renunțare.

    Din umbra anilor aprinși,

    prea rar de o scânteie vie,

    se scurg șuvoaie necurmate,

    de neputință, ezitare și renunțare.

    Târziu, când viața își ascunde chipul,

    de el, care a fost stăpânul ei,

    tenebre reci se întrupează

    din neputința lui,

    fără ezitare,

    și fără să renunțe,

    la un apururea „Amin!”

  


  Balada muntelui cu-n om

  
    -evoluție-

  

  
    La poale de munte

    Cu plete cărunte,

    Cu brazii uscați,

    De fiare tăiați,

    Lâng-n fir de apă,

    Sprijinit în sapă,

    Cu privirea-n jos,

    Pe cojocul ros,

    Iar apoi în sus,

    Și pe gânduri ”dus”,

    Fără-un gând anume,

    De ce-ar vrea a spune,

    Cugetând la omul

    Ce ”disecă” pomul,

    Și îl dă de-a dura,

    Ca să-i ia căldura,

    Sau îl cară-n țări,

    De prin alte zări,

    Lăsând, doar, în urmă,

    Cioturi ca o turmă,

    Răsfirată-n văi,

    De lupii cei răi,

    Cu puieți-mioare,

    Călcați în picioare,

  

  
    Deci, cuprins de milă,

    ”Crescută” din silă,

    Ia de jos o floare

    Și-o-ntreabă, de-o doare,

    Tulpina zdrobită,

    De ”foamea” grăbită,

    A unor ”țărani”,

    De a ”face” bani,

    Care, pe Pământ,

    Nu au nimic sfânt,

    Și, mânjiți de fapte,

    Lasă-n urmă noapte,

    Peste tot ce-ating

    Și cu pofte sting”,

    Scurmând și izvorul,

    Ce își cântă dorul,

    Susurând pe piatră,

    Tainica lui vatră,

    De-a ajunge-n marea

    Ce curbează zarea,

    Plin de puritate,

    Printre stânci turbate,

    C-au fost răscolite,

    Și de fier zdrobite,

    Ce, de bună-seamă,

    Încep să se teamă,

    Pentr-un munte-tată,

    Ce, cu-o lungă pată,

    Fruntea își ridică,

    Spre Cer, fără frică,

    Zâmbind trist la omul,

    Ce-”nfrățit” cu pomul,

    Chipul își întoarce,

    Și-o lacrimă ”stoarce”,

    Lăsând jos o sapă,

    Ca să ia o mapă...

    *

  


  Balada unui cerșetor

  
    -t/urma umană-

  

  
    Pe o stradă lungă,

    Cu acces la pungă,

    Cu privirea ”sură”,

    Zace o ”figură”,

    Aducând a om,

    Cu obraz de pom,

    Din ochi ”tremurând”,

    Și așa zicând:

  

  
    -Foamea-n chingi mă ține,

    Ca și ieri, și mâine,

    Căci ”astăzi” o sar,

    Că mănânc mai rar,

    Dar acasă am,

    Cârpe-n loc de geam,

    Și copii, o droaie,

    Doar într-o odaie,

    Mintea nu m-ajută,

    Parcă e ”bătută”,

    Și nu se ”agață”,

    De nimic în viață,

    Chiar de tot mă fac,

    Că îi fac pe plac,

    Nebunei haine,

    Pentr-un colț de pâine,

    Așteptând să vină,

    De urât să-mi țină,

    Sau să-mi dea pomană,

    Un ”ceva”, ca hrană,

    Chiar și un covrig,

    Căci mi-e tare frig,

    Și nu pot să joc,

    Ca olog, pe loc.

  

  
    Oameni tac, și-acuză,

    Dând mărunt din buză,

    Și trec cu ochi goi,

    Singuri, sau în doi,

    Și trec mulți ca ei,

    Fără Dumnezei,

    Dar... se-oprește unul...

    A! E doar nebunul,

    Fără bani, săracul,

    Ce își poartă sacul,

    Peticit, ca soarta,

    Ce-o face pe moarta,

    Dar tot bagă-n el,

    Ca sfânt, sau mișel,

    Mâna, ca să ia,

    Un coltuc, să-l dea,

    Celui ce îi pare,

    Mai cu fără stare,

    Decât el, nebunul,

    Înfrățit cu Bunul

    Dumnezeu iubit,

    Dar, de mulți, hulit,

    Ce ține la el,

    Că-i nebun, la fel,

    C-a creat un om,

    În loc, doar, de pom,

    Sau și-un câine, poate,

    Ce nu dă din coate,

    Să își facă loc,

    Chiar trecând prin foc,

    La ”pungă” s-ajungă,

    Pe cea stradă lungă,

    Unde, o ”figură”,

    Cu fața mai ”sură”,

    Din ”spița” umană,

    Așteaptă pomană,

    De la alți, la fel,

    Oameni... ca și el...

  

  
    Seara s- a prelins,

    Gol e locu-ntins,

    Lâng-o casă-n scrum,

    A căzut în drum,

    Oamenii s-au strâns,

    Unul, chiar a plâns,

    La ”TeVe”, o știre,

    Seacă de simțire,

    Despre-un ”el” umil,

    Poate și debil.

  

  
    El ”a fost”... și-i ”dus”,

    Nu-i, în Ceruri, ”pus”,

    Și-a lăsat, în urmă,

    De umani, o ”turmă”...

    *

  


  Bariera vițeilor

  
    -d-ale noastre-

  

  
    Pe un drum ”pudrat” cu tineri

    Vițeluși, căzuți pe jos,

    Cam ”pătați”, de-orice ”culoare”,

    Și cu-obraz-prezentul ”ros”,

    Am ajuns la ”bariera”,

    Ce ducea spre viitor,

    Și-i oprea pe cei ce-n viață,

    Erau simplii trecători.

    Un ”străin”, cu plete albe,

    Ca un El necunoscut,

    S-a mirat, de ce, acolo,

    M-am întors, deși-am trecut.

    I-am răspuns, direct în minte,

    Fără-a spune ceva nou,

    Că el cunoștea mai bine,

    Soarta unui simplu bou.

    Dându-mi seama-apoi, că-n vorbe,

    Gândul pot să mi-l rostesc,

    Lung privind la barieră,

    M-am făcut că mă prostesc,

    Și sperând, că-n starea aia,

    N-oi rămâne-n timp firesc,

    Chiar am întrebat, blând, candid,

    Cât mai costă... să plătesc.

    M-a privit cu-nțelepciunea

    Unuia ce-un prost privește,

    Arătându-mi că, el, clipa,

    Și ironic o trăiește:

  

  
    -Ești bătrân, și știi prea bine;

    Nu-i făcută pentru tine.

    Poți să stai, dacă n-ai treabă;

    Viața n-o ”consumi” pe grabă.

    -Da, dar ”vițelușii”-așteaptă...

    -Pot să treacă, după faptă.

    -Țipă și nu vor să tacă...

    -Liberi sunt, ce vor, să facă.

    -Nu prea se pricep la muncă...

    -Drum se face și prin stâncă.

    -O consideră prea ”seacă”...

    -Au și dreptul... să le placă.

    -Au doar pofta să trăiască...

    -Lenea n-o să le priască.

    -Statu-n staul nu-i învață...

    -Sensuri multe... zi pe față!

    -Educație... și carte...

    -Pune și activitate.

    -Ce nu știu, nu-i deranjează...

    -Dorm pe conștiința trează.

    -Au, că d-aia sunt umani...

    -Prea visează doar la bani.

    -Unii au părinți bogați...

    -”Zac” prea mult, și-ajung ”stricați”.

    -Alți-au mame duse-n ”state”...

    -Greu să cari viței în spate.

    -Mult prea mulți, viața-și ”târșesc”...

    -”Buruieni”, în trai, ”prășesc”.

    -”Cultivați” nu sun nici ei...

    -Ai ”Lumină”, dac-o ”bei”.

    -Dar au mintea ”odihnită”...

    -Doar cu ”vorbe”, nu-i ”trezită”.

    -Preț nu pun pe slove ”goale”...

    -Ignoranța e puf moale.

    -Plapuma e tot mai scurtă...

    -Le ajunge pân-la burtă.

    -Ce-i în ea, și sub, e totul...

    -Asta au, atât ”pun botul”.

    -Dar tot vor, și vor, și n-au...

    -D-ai și aicea stau.

    -Bariera, nu plăcerea...

    -Le ”trezește” cumpătarea.

    ...

    -Ce e ea, de fapt, străine?

    -Conștiință... Cea de sine...

  

  
    Vreți morală? Uite n-am!

    Nu sunteți, cu mine ”neam”;

    Fabula-i doar pentru noi.

    Bariere-aveți și voi...

    *

  


  Bolânda realitate

  
    -accept normal-

  

  
    Nu-mi vorbesc, de rău, azi țara,

    Dumnezeu să-i țină ”para”,

    Mălăiață pentru toți,

    Și ”cinstiți”, nu numai hoți.

    Iar o-ncurc? ”Cinstit” nu-i bine?

    E-o aluzie la tine?

    Fără ghilimele zici?

    Doar să cadă, nu să ”pici”?

  

  
    Discutam cu el nițel,

    Cam crezând că e fidel,

    Că-ncerca, ceva să zică

    De ”drept-uri”, și de ”păpică”,

    Zornăind un lanț de ”chei”,

    Ce ”încuie” tot ce vrei,

    Legi, cu grijă ”primenite”,

    Cu de toate ”îmbâcsite”,

    Și-explicate pe-”nțeles”,

    După cum ai, sau nu, ”fes”:

  

  
    -Viață bună? Pofta-n cui!

    Cum să zburzi, în ea, hai-hui?

    Ia doar sensul la cuvinte,

    Nu le ”sfârteca” în minte!

    ...

    -Iar la medic? Ești meschin!

    Prea te vaiți; ce, ăsta-i chin?

    Doar o lună și jumate,

    Cu-o măsea și-un junghi în coaste?

    ...

    -Sunt macabru? Ce să spun...

    Rău-i rău și când nu-i bun.

    Cum? S-o las mai bine ”baltă”?

    Nu vrei viața ”ailaltă”?

    ...

    -Dar fac tot... De ”mântuială”?...

    Asta e... Mare ”scofală”?

    Cum, căci țara te ”veghează”,

    Și-ți menține ”pofta” trează.

    ...

    -Ești ”sătul” de ce nu ai,?

    Te îndeamnă-n ”sus” să ”dai”?

    Eu credeam că te-am convins,

    Căci ai ”stofă” de ”învins”.

  

  
    M-a lăsat, zâmbind milos,

    Ca refuzul cu folos,

    Și, în liniștea-i deplină,

    Dumnezeu, la El, să(-l) țină,

    S-a dus, iute, la birou,

    C-avea, de ”clocit”, un ou,

    Asta-n sens de Stat-degeaba,

    Când se cam ”împute” treaba,

    Căci n-ai ce, ce să mai greșești,

    Când, de muncă, te ferești,

    Și nici ”ordinea” n-o strici,

    Dacă-n lipsă taci, și-ți zici,

    Că e cald și bine-aici,

    Cât timp legea-i ține-n bici...

    ....

    -Ca să fie-așa cum e...

    Iar nu tac? Bine nu e.

    Pentru mine, sigur nu;

    Pentru restul? Ce? Aaa! ”Muuu!”

    Cu accent? Sictir formal?

    Cum? Doar punct? Accept normal?...

    *

  


  Boul, Vaca

  
    și minunea

  

  
    Boul se-”mpungea” cu Vaca,

    Chiar de ea, coarne, n-avea;

    Pricina: Vițelul care,

    Prin ”minune”, se năștea.

    -Cred că l-ai făcut pe grabă...

    -C-altă treabă nu aveam...

    -Eu eram plecat cu treabă...

    -Ce să fac... stăteam... priveam...

    -Vrei să spui, c-ai fost silită?...

    -Cam așa-ntr-un fel, cumva.

    -Sper că nu erai ”pornită”.

    -Păi, simțeam ceva-ceva.

    -Din senin, iată-mi Vițelul...

    -Seamănă cu tine-n ”tot”.

    -Mai știi cine-a fost mișelul?

    -Nu prea l-am văzut la bot.

    -Nu v-ați lins... sau aia-n fine?...

    -Mă cunoști, nu-mi place ”fața”.

    -Mă-ndoiesc, cam mult, de tine.

    -Ce să fac, mă ”duce” viața.

    -Și la consecințe, Vaco?...

    -Nu m-a dus, probabil, gândul.

    -Și ai stat, cuminte, ”loco”...

    -Știi că-mi place să-mi ”mișc” fundul.

    -Deci, aiurea-ai ”bătut” tot satul...

    -Nicidecum, mergeam la sigur.

    -Ți-ai ”făcut de cap” cu altul...

    -Tu-mi erai în gând, desigur.

    -L-ai făcut atunci cu mine?...

    -Soț îmi ești, ca bou, cu acte.

    -Ți-a păsat, mai mult, de tine...

    -Vacă sunt, normală-n fapte.

    -Și-acum naști neprihănită?...

    -Dumnezeu, la noi, cred, ține.

    -Vrei și ”sfântă”-a fi numită...

    -Cu Vițelul ca ”muuu-nune”... ...

  

  
    În loc de morală

    ”Boul”, căutând nevastă,

    Are parte de ”minuni”,

    Când dă peste o ”năpastă”,

    Și cu ”coarne”, și cu mâini.

    *

  


  Ca la noi (,) la ”dobitoace”

  
    (ironia amară a sexului sub înțeles)

  

  
    ”Dobitoacele”(,) de oameni,

    Se plângeau în forul lor,

    Și, pe cârduri, turme, haite,

    Aruncau vina, în cor.

    (Rog scuzați că, ”păsărica”,

    Am pus-o la ”dobitoc”,

    Căci ea e mereu, pe unde

    Nu ”miroase”-a sărăntoc).

    Unii-altora, desigur,

    Ce-și doreau, și-au ”dat” blând, fin,

    Inclusiv, laba, piciorul,

    Și-alte alea, dar din plin.

    Copitatele-”ncornate”,

    Și-au ”băgat picioru”-n tot,

    Acceptând, greu, că ”purcicii”,

    De alt ”soi”, pot pune-un ”v/bot”.

    Unii, spun că supărarea,

    Îi făcea să ”guițească”,

    Alții, doar că-”n destul are aaa”,

    Îi făcea să se-”ncolțească”.

    Căci, ”prea duși”, ”colțoși” ca tații,

    Ce, sălbatici, i-au crescut,

    Se-ațineau pe lângă troacă...

    Urnă zici? Ca în trecut?...

    ...

    M-a cam luat vorba cu ”porcii”,

    ”Dobitoci” în devenire,

    Căci, erau cam mulți pe-acolo,

    Pentru sfânta ”pomeni re”.

    Durii dau vina pe soarta,

    Ce și-o ”fac” cu mâna lor,

    Nu ca slabii, pe ”legale”,

    Cu mai mult, sau deloc, spor.

    ”Socoteala” e ”cinstită”,

    Chiar de-i între ei făcută,

    Dar să-i trag la socoteală,

    Chiar nu-mi place, la ”bătută”.

    Ei, de ea, se țin tot timpul,

    Ca să știe ce-au ”pupat”,

    Și satisfăcuți să fie,

    Că frățește-mpart; șah-pat.

    C-am omis să spun că unii,

    Nu-s, la minte, chiar ”desculți”,

    (Exceptând doar caracterul)

    Ci deștepții, dar mai inculți.

    Mari măgari, în largi samare,

    Îndesau, ”tot-fel-de-fel”,

    Pus, cu prea ”în-destul-are”,

    De cei ”cumpărați” nițel.

    Însoțiți, de ”țiitoare”,

    Ce-și ”plăteau”, o viață grea,

    Dorea totul, la copită,

    Și trăgeau, de-oricare ea.

    Cu ”aproapele”, desigur,

    Este bine să te ”ții”

    Dar ei o făceau, ”de oaie”,

    Patru ani, și zi de zi.

    ”Tăvăleala” e la modă,

    Și-n ”pufoase” legi, de stat,

    Ce țin multă ”căldurică”,

    N-au ”răspundere”, de dat.

    Fără ”spirite” haine,

    Doar în ”vorbe” îmbrăcate,

    ”Normele”, ”încălecate”,

    Permit grajduri ”bucălate”.

    Staulele de vacanță,

    Îi salvează de rușine,

    Când vre-o haită-”nstrăinată”,

    ”Domni” să-i vadă-n țară, vine.

    ”Pătura” de plebe-”ntoarsă”,

    ”În jos ită”-n glie, oarbă,

    Mângâind-o în copite,

    O vor, pofticioși, și-n labă

    O ”întind”, febrili, pe față,

    Că-i cu dos ferfenițit,

    Și tot trag, de ea, ”slav-iții”

    Înspre Est, nu asfințit.

    Despre alte dobitoace,

    Nu mai scriu, căci, de greșesc,

    Pot să-mi trag vre-o două șuturi,

    Să învăț cum să ”pășesc”.

  

  
    Asta e, am luat-o-aiurea,

    Ca un dobitoc cu state,

    Bătând câmpii, cu dreptatea

    Strâmbă, atârnând pe spate.

    De e fabulă, pe-aproape,

    N-am morală, ca la voi,

    Și concluzia, firește,

    Ne-o cam ”tragem”, între noi.

    La noi, sexul nu e tabu,

    Ci-un normal, cred, moștenit,

    Din trecut, sau viitorul

    Cu-animalul ”omenit”.

    Dar, pent-c-am ”sculat” respectul

    De strămoși, de mă citiți,

    Vă explic o ”con-sta-tare”:

    -Dobitoci, nu-i greu să fiți!

    Cer iertare, înc-o dată;

    Cu ”des-scrierea” stau prost.

    O traduc și-n ”limbi urbane”,

    Căci, străbunii noștri-ați fost.

    (un vițel bine crescut)

    *

  


  Câine ”receptiv”

  
    -”bârfa rea”-

  

  
    Chinuit de îndoiala

    Că, mai totul, e pe dos,

    M-a-ntrebat, Jimmy, aseară,

    De nu vreau să ”rod” un os.

    Cugeta potaia, sigur,

    Că-i voi da din carnea mea,

    Ca reciprocitate, fiindcă

    Se baza pe ”bârfa rea”.

    Se zvonea, cu ”certitudini”,

    Că Vecina-a ”ros” un os,

    Și-a tot dat, apoi, la carne,

    La mai mulți, mai mult prin dos.

    Soțul ei, de gura lumii,

    A-ntrebat-o de ”mis ei”,

    Dar, convins numai în parte,

    Se-ndoia de gura ei.

    Nu luați sensurile fizic;

    Vorba nu stă unde-o pui.

    Și, nu-i bine, ca povață,

    La cuvânt, ”botul să-l pui”.

    Deci, să revenim la fapte:

    Omul a făcut ce-a vrut.

    Unii zic că, cam, ”pe prostul”;

    Fiind ”nativ”, nu l-a durut.

    *

  


  Cam pe-aici, ca pe la noi

  
    Grupuri-grupuri de ființe,

    Cu nevoi, nu cu ”putințe”,

    Se înghesuie la ”bice”,

    Așteptând, ”para”, să pice.

    E promisă mălăiață,

    Da-i tocmită ca la piață,

    Și, de n-ai destul în pungă,

    Gura, ea, ți-o face ”pungă”.

    Totu-n tot e-aproape rău,

    Cu progresul în spre hău,

    Și umanii-n ”cap de băț”,

    Cu zăbală și cu hăț.

    Viața, ”înnegrită”-i dură,

    Drepturile ni se fură,

    Aerul miroase-a șură,

    Iar Lumina e impură.

    Taxele, umflate bine,

    Căci, de, la ”prostime” ține,

    Caută motive ”grele”,

    Să ne jupoaie de piele.

    Libertatea-i de un ban,

    Când și-o vinde un sărman,

    Ce, în duioșie crasă,

    E poftit, în lanț, la masă,

    Și rămâne ”slujbaș” drag,

    Cu zăbrele groase-n prag,

    Și grilaje lungi, de fier,

    Ce ”închid” Calea spre cer.

    Dar, în rest, e cum am zis,

    Toarce lumea la ”pis-pis”,

    Iar de miaună vreunul,

    Ca s-o facă pe nebunul,

    E ”taxat”, ”capsat”... în fine,

    Despre ”duși”, numai de bine...

    *

  


  Căminul de bătrâni

  
    -analiza activității-

  

  
    -Numărul? - Peste trei sute,

    că ați vrut mai mulți în curte.

    -Numele? -Ce mai contează,

    că niciunul nu-i de ”vază”.

    -Cu prenume? -Zacă-n pace,

    că-i strigăm cam cum ne place!

    -Și născuț? -Pentru-a trăi

    un an-doi, și înc-o zi.

    -Vârsta-atunci? -Tot mai bătrâni...

    -Clar, ne mai ”spălăm” pe mâini.

    -Nu sunt toți de înmormântare...

    -Văd, cam mulți, dau din picioare.

    -Tropăie de când îi știu...

    -Mai tăiați și din meniu!

    -Au prea multă energie...

    -Doar în viață ei să fie.

    -Nu le place ca să zacă...

    -Să postească și să tacă!

    -Îi tratăm individual...

    -Nu răsfăț, la general!

    ...

    -Știți de ”ăla”? A murit...

    -Că doar n-a întinerit.

    -Voia Lui, ce poți să faci...

    -Scrie ”grav bolnav” și taci!

    -Slabul, greva foamei, iar...

    -Cât îl ține? Dăm la zar?

    -Cel bătrân vrea drepturi... Ptiu!...

    -Cum, și ăla mai e viu?

    -Înțelege tot pe dos...

    -Banii-i luăm, de-i sănătos.

    -Chiar se ține pe picioare...

    -Ce contează unde-l doare.

    -Știți, și noi, când dăm din coate...

    -Vă loviți, de nu se poate.

    -Dar nu ne văităm aiurea...

    -Bine, primă, țineți firea!

    -Vom fi tari și îndârjiți...

    -Mult prea bine-s îngrijiți.

    -Unii cer, că-s plini de viață...

    -Lasă carnea! Vezi de piață!

    -Și cu ăia noi, ce vin?...

    -Vezi de cont... și de ”peșin”!

    -Cum ați spus, așa o ”dreg”...

    -Eu am treabă. Gata-o ”șterg”!...

    *

  


  Când minciunile-s ”ce-vrea”

  
    -orice ”el”, un ”fiecare”-

  

  
    Când minciunile-s ”ce-vrea”,

    Orice „el”, un ”fiecare”,

    Într-o lume-n care omul,

    Se ”învârte” la-ntâmplare,

    Tinerii, cuprinși de ”beznă”,

    Nu au timp să mai gândească,

    Și pre-iau idei de-a gata,

    Ignorând c-or să ”plătească”.

    Li se-”oferă” mult, ”pe tavă”,

    Fără chinul de-a ”toci”,

    Ca ”promisiuni-minune”,

    Ce-i ”scutește” de-a munci.

    Prinși în mrejele plăcerii,

    Mulți ca ”fii” de ”tari” părinți,

    Își scot ”colții” prea devreme,

    Și ”rod” viața, fără dinți.

    Cu o nonșalanță crasă,

    ”Vând” ce n-au, sau nu doresc,

    Gen o țară-n libertate,

    Și mormântul strămoșesc.

    ”Suverani”, doar pe-a lor vrere,

    ”Latră”-n limbi străine-un ”țel”,

    Fără-a ști bine ce-nseamnă,

    Și-unde ne va ”scurge” el.

    Fac, la ”pară”, gura mare,

    Ca ”păpat”, și ca ”urlat”,

    În sloganuri ”rus-in-oase”

    Cu creierul pre-spălat.

  

  
    Azi, minciunile curente,

    ”Potrivite” pentru to/n/ți,

    Îndeamnă un ”fiecare”:

    ”Hai dărâmă!... Hai că poți!”...

    *

  


  Când tinerii cerșesc

  
    Iubirea-i o cutumă depășită, luată-n râs, de cei ce-n ”lojă” stau,

    Și ordine, să ”stingă”-o națiune, cu nonșalanță criminală dau.

  

  
    Când tinerii cerșesc, în libertate,

    Un dictator, să-i ”scalde” în ”plăceri”,

    (De drept comun, să fie, de se poate)

    Pe neam, se lasă giulgiul de tăceri.

    Când sunt încătușați de-a lor dorință,

    Cu neștiința pavăză la ”știri”,

    ”Alunecă” în ”focul-fără-vatră”,

    Al iadului, aprins de rușii-zbiri.

    Când, ”rătăciți”, își pierd credința-n fapte,

    Și-n locul lor pun ”visele-minciuni”,

    Iar hrana minți-i amalgam de ”ciorbe” ,

    Ajung să sufle-n amintiri-tăciuni.

    Când și ”căldura” sufletească-și stinge

    Credința-n neam, în palide ”simțiri”,

    (Ca ”vechituri”, de aruncat deoparte)

    Cade-un blestem străvechi, pe-ale lor ”firi”.

    Când totu-n jur frizează rea-voință,

    Cu ”vorba-bună” iute sugrumată,

    Iar pruncul mic oftează-a neputință,

    Priviți... în conștiința vinovată...

    *

  


  Car cu cergă

  
    -în țara lui ”Minte-mă”-

  

  
    Stă-ntr-un car, un om, pe drum;

    Boii-s la bodegă.

    Und-se duce, nu vă spun;

    E întins pe-o cergă.

    Paște un cioban pe șanț;

    Vitele-s acasă.

    Iarba e de nici un sfanț;

    Crudă e pe masă.

    Ară un țăran la plug;

    Calu-i la trăsură.

    Înhămat, de mult, la jug,

    Tace și înd/j/ură.

    Trece-un car cu boi pe drum;

    Cai-putere are.

    Pufăie și face scrum;

    Care e pe care.

    Cei ”aleși” iau, ”construind”

    ”Lăcașuri” de vară;

    Când, să ”toace”-au isprăvit,

    Se mută... din țară.

    Scrie un ”pro-scris” lungi legi;

    Pentru el, le face.

    Doar ”esențele” par blegi;

    Asta e, și... pace.

    Oameni mulți,

    Că mulți și sunt,

    Se ”cară”... în spate.

    -Qvo vadis? întreab-un sfânt;

    -Cară-te!... răzbate.

    E țara lui ”Minte-mă”,

    Cu miasma-i dulce;

    Te-”amețește”, de-n fund cazi,

    Și, ”făcut”, ”te duce”.

    *

  


  Cățeluș cu părul creț

  
    Cățeluș cu părul creț,

    hai la mine în coteț,

    și la țară, dacă vrei,

    dar e plină de mișei,

    cu otravă de căței,

    și primari, de care, toți,

    spun că sunt stăpâni de hoți,

    și au cumpărat pământul,

    după legi, cum bate vântul,

    și țărani cu mâna lungă,

    să ajungă-n fund, la pungă,

    ca să caute, în van,

    doar-doar or găsi vre-un ban,

    rătăcit cumva pe-acolo,

    în pereche, sau chiar solo,

    nu să-și cumpere vre-un tort,

    ci să dea, la popă-un ort,

    c-altfel nu le ține slujba,

    chiar de asta-i a lui ”drujba”,

    muncă-ar spune rusul ”frate”,

    ce ia-ntregul jumătate,

    ce-l dorim, nu lângă noi,

    ca albinele în roi,

    ci la el, cât mai departe,

    Dumnezeu să-i facă parte.

    Deci, cățelule, vezi bine,

    țara noastră nu-i de tine,

    căci ai libertate-n lanț,

    iar la sate nici un sfanț,

    chiar de poți lătra în voie,

    și s-o faci, când vrei, de oaie,

    ca la noi, în parlament,

    cu mintea ca ornament,

    și, să urli, dacă-ți vine,

    ai grămada lângă tine,

    urlători plătiți la normă,

    ca să se mențină-n formă,

    saltimbanci plătiți cu ziua,

    ca să bată apă-n piua

    forului suprem de Stat,

    locul ideal de stat,

    un mandat, sau poate două,

    căci se fac, oricum, că plouă,

    când i-ntreabă, ”cugetat”,

    un rău-voitor blazat,

    căci, ce nu-i, nu e și gata,

    e justificată ”plata”,

    vai, nu-n sensul de pedeapsă,

    ci de-un cat, mai sus, la ”casă”,

    cum îi spun ei la ”viluță”,

    ce-i în ”lături” cam plinuță,

    nu c-ar fi ei cam ”gunoi”,

    cum se ”poartă” pe la noi,

    deci, de vrei, poți sta degeaba,

    sau să te-obosești cu graba

    de a prinde-un loc ”pe cinste”,

    unde nu se cere minte,

    nu a ta, Doamne ferește,

    căci asta nu te privește,

    căci cu cinstea, ca cu ”cartea”,

    n-ai cum să-ți asiguri ”partea”,

    în politică și bani...

    La mai mare!??... La mulți ani...

    *

  


  ”Cel-mai- cel” i.a

  
    -inventivul-

  

  
    Omul e un ”Cel-mai-cel”;

    Nimic nu-l întrece.

    E, de fapt, un ”deținut”;

    Timpul îl ”petrece”.

    De Vecie, ”plin de el”,

    Nu crede o iotă;

    Dacă Domnul l-a ”nășit”,

    I-o putea da, dotă.

    Ba, mai mult, l-a ”înțărcat”,

    Cu un gest de ”pleacă!”,

    Când, sătul de stat în Rai,

    S-a urcat pe-o cracă.

    Conștient, sau neatent,

    Căci era în ”transă”,

    Ca să nege orișice,

    I-a mai dat o șansă.

    Zburdă-acum, târâș pe sol,

    Urlând la-ntâmplare,

    Doar, doar o mai regăsi,

    Spre Cer, o cărare.

    Scări, în trunchiuri a scobit,

    ”Tulburând” Natura,

    Și, pe turle, s-a-”nălțat”,

    ”Dând” mai mult, cu gura.

    Pe Pământul răbdător,

    ”Inventiv”, la minte,

    Pentru morți, cu toți ai lui,

    ”Creează” morminte.

    *

  


  Compasiune totuși

  
    Jimmy mă privea cu milă,

    Aproape ca un amic;

    Mă îngrijora potaia,

    Că nu comenta nimic.

    -Ce-i cu tine Hoinărilă?

    C-ai stăpân, ți-ai amintit?

    -M-am întors să-ți spun ”Adio!”

    Mi-a răspuns, chiar trist, șoptit.

    Că am auzit sătenii,

    Comentând că te ”revolți”,

    Și te duci în piața mare,

    Ca să scoți, la Guvern, ”colți”.

    Va fi vai și-amar, sărmane,

    Când, pe tine-or pune ”laba”,

    Mai ales, că simt, acuma,

    Că se ”împuțește” treaba.

    Șanse n-au să ”îndulcească”

    Traiul prost, al meu, și-al tău,

    Și, de-aceea, ”închid gura”,

    Celor ce-i vorbesc de rău.

    Unul, ce-a mai fost pe-acolo,

    Și-a scăpat, gonit cu ură,

    A spus clar, că or să-ți bage,

    Cu de-a sila, pumnu-n gură.

    Deci, ideea-i ideală:

    Nu respiri, deci nu cârtești,

    Și-astfel, scapă și de teama,

    Că apuci să mai trăiești.

    Mi-a mai plâns, de grijă-o vreme,

    Chiar crezând c-o să mă ”duc”,

    Cugetând că, lui, mâncare,

    Să-i aduc, nu mai apuc,

    Dar l-am liniștit cu ”faptul”

    C-am vorbit ca un năuc.

  

  
    ”Luat de val”, cu gura ”udă”.

    Cum se cade, într-un bar,

    Ieri mi-am ”speriat” vecinii,

    Și i-am pus puțin pe ”jar”,

    C-o să ”fac”, și ”dreg”, și ”aia”,

    C-o să-mi pun desaga-n ”par”,

    Și-o să merg ”pornit” la ”centru”,

    Și-o să-mi pun viața-n ”cântar”.

    Se temeau... dar doar că presa,

    Pentru-a face și ea-un ban,

    Se va lua de ei, căci, cică:

    -Au uitat ce-i ăla lan;

    -Că ciulinu-a dat în floare,

    Numai bun pentru cules;

    -Că imașu-i o peluză,

    Pentru vila de ”ales”;

    -Că multe sunt cam pe ”dos”-uri,

    În ”sens”-ul dorit de hoți;

    -Că ”Mă/hgarii”, cară-n ”voie”,

    Cu samare și cu roți;

    -Că ”funcțiile”-s, ”pe bune”,

    Prinse-n ”sfori”, și ”unse”-n bani;

    -Că, cam totul, merge ”strună”,

    Spre-alt mandat de patru ani;

    -Că ei, sunt ”țărani de frunte”,

    Doar ”bătuți” cu pumnu-n piept;

    -Că, ”lăsați” și pe tânjeală-s,

    ”Duși” de Stat , ușor, de ”sept”...

    Am mai spus și lucruri care-s

    Neadevărate... -n legi,

    Ce i-a-nfiorat probabil,

    Dându-și seama că sunt ”blegi”,

    Nu în sens strict de prostie,

    Ci de cel de ”proști-sadea”,

    Ce-”ndopați” cu ”minciunele”,

    Tot așteaptă, de-o cădea,

    ”Mălăiața vieții roze”,

    Ce, cu tifla, le dădea.

    *

  


  Cu foamea ”peticită”

  
    -tristă ironie-

  

  
    Prin tăcerea îmbibată

    De o ploaie pur-banală,

    Cu foamea doar ”peticită”,

    Doi copii se duc la școală.

    Tatăl a plecat la muncă;

    Mama-a doua, s-a cam dus

    Dup-o viață mai umană;

    Prima, a ”plecat”, în ”sus”.

    E-o familie, ca alta,

    Ca necazuri, nu ca soți;

    Vina e ”împrăștiată”,

    De la mici, la marii ”hoți”.

    ”Traiul” nu le-a dat ”dreptate”,

    Când l-au vrut, chiar greu, ”cinstit”;

    Cu, sau fără rugi ”alese”,

    E-un cavou cu Cer boltit.

    Frigul le-a pătruns în oase,

    Pe lung drum, de noroi plin;

    Nu-s convinși, că face-un ”bine”,

    Orele de clasă-n chin.

    Nu învață de plăcere,

    Ca urmare, mai de loc;

    Gândurile nu-s la ”slove”,

    Ci la lemne, pentru foc.

    Crengile-adunate-n toamnă,

    S-au cam dus, și nu-i bun semn;

    Ard, dar drămuite bine,

    Scânduri din paleți de lemn.

    Au probleme doar cu-n frate,

    Preșcolar, de vreo doi coți;

    Mic, mai ”fură” câte una,

    Și-i certat, seara, de toți.

    Dar în rest... nimic nu-i bine;

    Totul cere bani... și n-au;

    Frigideru-i scos din priză;

    Becuri mici, pe rafturi, stau.

    Dar factura la lumină,

    O plătesc cu chiu cu vai;

    Vor să țină ”viu” TeVe-ul,

    Colțul lor, cu viața-n Rai.

    Ce gândesc, sau cred, micuții,

    Poate știi, probabil, El;

    Obosit, sau din greșeală,

    Tot ne dă... dar nu la fel...

    *

  


  Cugetând cuminte

  
    -la minte...

    -Mintea te poate ”duce”... sau ”te duce”;

    -Când ai prea multă minte, îți ”faci” și multe probleme... ca ”deșteptul”, sau ca ”prostul”;

    -În viață, mintea ar trebui să fie în/sub ”frunte”, nu în ”coada” din față;

    -N-aștepta mintea de pe urmă, căci s-ar putea să nu te ajungă la timp;

    -Mintea de pe urmă nu te salvează mereu;

    -Cine n-are minte, îi ”judecă” pe toți;

    -Nu aștepta bătrânețea , pentru mai multă minte;

    -Agonisește minte-n tinerețe, ca să ”ai” la bătrânețe.

    -Păcat că adulții nu ”dau” mai des în mintea copiilor, cea curată și fericită;

    -Omul fără minte face ce-i trece prin cap;

    -Dacă viața îți poate ”lua mințile”, probabil că avem mai multe... dar nu prea se vede;

    -”Sărac cu duhul” e și cel cu mintea ”nehrănită” la timp;

    -A-ți ”hrăni” mintea, nu înseamnă a ”hali”, ci a ”toci”;

    -Mintea multă nu vrea ”bogăție” de toate, ci cumpătare în tot;

    -Când mintea devine ”sclava” burții, teme-te că ți-o pierzi;

    -Minte și mâncare, dar pentru mulți, doar una e indispensabilă trăirii;

    -Cu, sau fără minte, omul tot om rămâne; nu și uman;

    -Și omul, și animalul, au minte; animalul nu se poate ”omeni”, dar omul se poate ”îndobitoci”;

  

  
    -dar și la prostie...

    -De multe ori, în ”umbra” proștilor, stau minți ”sclipitoare”;

    -Decât cu un ”deștept”, la câștig, mai bine cu un prost la pagubă; sau invers?

    (hai și în versuri...)

    -Des, ce poate face prostul, ”încrețindu”-și puțin fruntea,

    înțelepți, din lumea-ntreagă, nu ”concep”, ”forțându”-și mintea.

    -De-ntâlnești un om cuminte, liniștit, fără de ”rost”,

    de e atestat cu acte, că-i ”deștept”, să nu-l faci ”prost”.

    -0 ”face” pe prostul, ”nativ” cum s-ar zice,

    doar-doar, ”în picioare”, iarăși o să pice.

    -Prostul ”dă cu barda” și în cele sfinte,

    fiindcă niciodată, nu ”se-nvață minte”.

    -Sincer, nu prostia-n sine, la ”minte” mă deranjează,

    ci felul în care-n lume, și-n piață, ”manifestează”.

    -Știu, prostia nu-i o boală să se ia la orișicare,

    dar mi-e teamă, din păcate, că-i, la noi, molipsitoare.

    -Când ”prostia” e făcută, strict în limita legală,

    de-un ”băiat deștept”, se zice, c-a făcut ”mare scofală”.

    -Ne-am ”trezit” ”deștepții” ăștia... Cum măi cine? Noi adică,

    să alegem, ”cinstiți”, proștii, ca, din nou, să ne conducă.

    -De o faci pe prostul, mai mult, sau oleacă,

    ca și la o boală, ai grijă să-ți treacă.

    -De o faci pe prostul, și nu te prostești,

    ghinion te ”paște... revii, să trăiești.

    -”M-am prostit”... suspină-alesul, ca o scuză... că-i ”deștept”;

    prostul însă-o ia de bună: -”Frate-miu”, de când te-aștept!

    -De ce Doamne, și durerea, n-ai ”legat”-o de ”prostie”,

    căci m-aș fi făcut, cert, medic?... Aaa! Nu vrei lumea pustie?...

    -Să ne ”dăm”, probabil, mai, ”deștepți”, cu har,

    râdem de ”prostie”, în ”prostie” chiar,

    -Doamne, bine că ”prostia” nu-i mortală, c-am rămâne,

    fără cei aleși odată, și, cert, realeși și mâine.

    -”Stăm ca proștii”, se mai zice, când ”tăcem”, când alții ”fac”;

    logica nu e corectă: proștii, chiar ”naivi”, nu tac.

    -Prostul, îmbrăcat de gală, ridică-n picioare-o sală,

    căci, la noi, ”șeful” e ”totul”... totul e să ”punem botul”.

    -”Vând prostie!...”-am vrut să scap, d-am rămas cu ea ”pe cap”,

    căci, ”sătui” de ea mai toți, flămânzeau pe lângă hoți.

    -”Prostul”, ca om bun, desigur, și sărman, îți dă pomană,

    dar ”deșteptu”-”ajuns”, prin mită, paie-ți dă, în loc de hrană.

    -Am bătut, cam des, ”la cap”, șefi ”sus-puși” bătuți ”în cap”,

    dar, cu perspectiva ”țap”, șa mi-au pus, s-o iau la trap.

    -”Dăm”, mulți, în ”prostie”, doar ”la general”,

    când, ar fi mai bine-un șut particular.

    -”Spiritul de turmă” are mintea oii,

    da-i ciudat, c-o poartă, nu prea rar, și boii.

    -Minte are, dar ades, e ”prostit”, de cei cu ”fes”,

    și, ca ”prostul”, nu ia, dă, în loc să le strige: Măăă!...

    -Când te-”ntinzi ” la vorbă-n sat, și ai treabă-acasă,

    ai, ce traiul, prost, ți-a dat: sărăcie-n casă.

    -Prostul e sensibil; vrea, deștept, să taci.

    Când el ”drege” legea, ai grijă ce faci!

    -Prostia, formală, chiar mă deranjează,

    Căci, mă-ngrijorează, ce legalizează.

    -Când deștepții-s proști, grămadă, prin ”puterea” votului,

    democratic, ca la ”carte”, dau Puterea prostului.

    -Prostu-n slujba țării, e ”la locul lui”,

    dacă, democratic, prin voturi îl pui.

    -Când prostia-l deranjează, un ”Ales”, cu gura ”mută”,

    ia decizia îndată: în oglindă, nu se uită.

    Și-n concluzie:

    -Ca să fim conduși aiurea, și pe viitor,

    dă Tu Doamne-n bunătatea-Ți, viață lungă proștilor!

    *

  


  Cugetând... la ”pierderea timpului”

  
    -și nu numai-

  

  
    -Nu pierde timpul când spune ceva, ci când explică ce a spus înainte.

    -Unii oameni sunt ”deștepți” doar prin funcții, sau prin ”definiție”.

    -Unii se remarcă stând în primele rânduri, alții muncind în celelalte.

    -Prostul întreabă și n-așteaptă răspunsul.

    -Ascultă atent, de vrei să ”vezi” și bine.

    -Când te-asculți doar pe tine, te trezești ”vorbit” de ceilalți.

    -Să nu pleci, la o ”faptă”, numai ca să ai de unde să te întorci.

    -E-atât de slab, încât, când fuge, face febră ”osulară”, la mușchii ”intraosoși”.

    -La sărăcia grea, n-ai cântar pe măsură, și nici oglindă la cea ”lucie”.

    -Nu-i o podoabă sărăcia ”lucie”.

    -Când dai, nu te gândi doar să ceri; invers, da.

    -Între muncă și stat degeaba, cine n-ar alege bine.

    -Nu stă degeaba de plăcere, ci din nevoia de a nu munci.

    -Greșelile permanente, nu-ți mai lasă timp de învățat, din ele.

    -Nu bea mult, doar cât îl țin puterile, nu punga.

    -Mințile nu se beau, se îmbată.

    -L-au acuzat degeaba că și-a pierdut cinstea, când el nu a avut-o niciodată.

    -Poți pierde nu numai ce ai, dar și ce vrei.

    -Plângerea unei pierderi e o altă pierdere.

    -Pierde timpul alergând după câștiguri.

    -Trage de timp, ca să piardă vremea.

    -Uneori vin-ul e de vin-ă, când vin-e târziu acasă.

    -Unii profită de situație, ca să-și fac-o ”situație”.

    -La el, starea degeaba, e o stare de fapt.

    -”Hărnicuțul” face situații cu situația la zi a situațiilor făcute.

    -Una e să spui ceva, alta să vrei, și tu, să spui ceva.

    -Când iau cuvântul, unii spun ceva, alții vorbesc.

    -Unii vorbesc, alții-i vorbesc, iar apoi se vorbesc.

    -Exemplul se ia, dar nu-i molipsitor.

    -Ia poziție doar cât e în opoziție, până ia o ”poziție” bună.

    -Nu mi-e frică de copaci, ci de pădure.

    -Îmi pare rău, să regret, că am făcut bine.

    -Postura impostorului e una singură.

    -Deșteptul reflectează gândind, impostorul reflectând ca o oglindă.

    -Face bilanțul ”realizărilor” pozitive... și negative(?)

    -Leneșul se întoarce de unde nu a plecat.

    -Parlamentul e locul unde se discută, intens, discuții și vorbe.

    -O întrebare nu ar trebui să fie inutilă celui care are o pune.

    -De ce să înveți din greșeli și nu din ce faci bine?

    -Urare sinceră: Hai să trăiești, dar nu prea bine, că bate la ochi!

    -Anunț: Vând haină de blană de damă bine întreținută.

    -Timpul se pierde și muncind degeaba.

    -Timpul se măsoară în realizări, nu în vorbe.

    -Prea multe ”vorbe”, ascund adevărul.

    -Stând degeaba, pierzi timp, căci trece mai repede.

    -A te perfecționa, presupune să ai ce.

    -Nu tot ce iese în evidență ”sare în ochi”.

    -În discuții se ”pun” idei, ca să le ”dea” sens, nu cuvinte, ca să ”iasă” vorbe.

    -Când ”tragi” o concluzie, e bine să lași în locul ei o soluție.

    -A fi exigent presupune să știi și ce vrei de fapt.

    -Abundența e, sau nu, cauza inutilității?

    -De la luarea angajamentului, până la angajarea în muncă e drum lung.

    -E marcat de efort, fără a depune un efort marcant.

    -Unii sunt de acord, alții nu au nimic împotrivă.

    -Când nu știi unde ajungi, e bine să vezi pe unde mergi.

    -A pune accentul, subliniind.

    -Curajul de a face lucruri inutile e descurajant; mai ales refacerea lor.

    -Și animalele pot avea sentimente umane... și reciproc.

    -Mai bun, poate fi încă rău.

    -Nu te pune cu cel cu mintea ”zglobie”... sau ”odihnită”

    -Femeia e un rău necesar... la mai rău (posibil bărbat).

    -Un lucru bun trebuie făcut de două ori; pt. muncă și pt. inspecție.

    -”Hârtia” trebuie să contureze faptele, nu să le justifice.

    -Privește ”cântecul lebedei” ca pe un ultim imn al speranței.

    *

  


  Cugetări nelalocul lor

  
    -în minte, ar sta mai bine-

  

  
    -Omul e ca Timpul: ”trece” și nu ia nimic cu el.

    -Întotdeauna există un Timp pentru un nou început.

    -La început a fost Cuvântul, iar apoi Timpul? Dar înainte de Cuvânt o fi fost ”Ideea” de Timp?

    -Nu poți fura sau pierde Timpul, căci nu e al nimănui; poți însă să nu-l folosești, chiar dacă e disponibil tuturor.

  

  
    -Când te ”bate” rău soția la cap, e inutil să-ți mai ”bați” capul să afli motivul.

    -Cu soția nu e bine să te pui rău, dacă ții la binele tău.

    -Evită să-ți contrazici soția când ai dreptate; te va convinge că n-ai.

    -Soția poate fi mană cerească, când ți-e foame.

  

  
    -Dincolo de lumină, poți vedea doar cu ”ochii minții”, iar în Lumină, doar cu cei ai sufletului.

    -Nu cred în Dumnezeu, dar aș vrea să existe.

    -Orbiți de ”lumina trăirii cotidiene”, nu vedem ”realitatea” din umbra ei, de ”dincolo”.

    -”Lumina adevărată” separă ”aici”, de ”dincolo”.

    -Lumina simplă umple ochii și mintea cu Totul-material; sufletul cu Tot-restul.

    -Când Lumina și lumina se orbesc reciproc, omul zace în umbra vieții, fără șansa de a zări Eternitatea.

    -Fără lumină nu există culori, iar în lipsa lor, nu vedem nici realitatea concretă, și/sau alta, care, totuși, există, în altă Lumină probabil.

  

  
    -”Patimă”... vine, oare, de la ”a pătimi”? Deseori, ca efect, se pare că da.

    -Vorbele-s ca gerul, nu se văd, dar se simt, mai ales când, adevărul, cu ”prestanță”-l ”mint”.

    -Ce puțin îți trebuie, când nu ai nimic, ca să fie suficient.

    -Nu-ți dori imposibilul; vei fi permanent nemulțumit cu ce ai.

    -Noi am prinde hoții, dacă nu ne-ar ține ei în lesa legi (variantă românească). Nu spui unui câine ”Marș... după mai bine!”

    -Prea mult, din orice, ”te duce”.

    -Când minciuna se învață să bată la ușa ta, mută-te!

  

  
    Despre dușmani-dușmănie-prieteni

    -Javră, e un câine, (sau om?) căruia îi dai să mănânce și te ”mușcă”.

    -Avariția ”poleiește” sufletul cu var nestins.

    -Nu renunța la nici un prieten; niciodată nu ai destui.

    -Dușmanul se gândește la tine mai mult decât un prieten; ai grijă la/de el.

    -Aprecierea unui prieten te bucură; a unui dușman te pune pe gânduri.

    -Nu crede tot ce auzi; ar trebui să ”auzi” doar ce trece prin judecată.

    Dorește-i dușmanului bine; la rău, ”face rău”.

    -Traiul este ”profesorul cel rău”, căci nimeni nu se naște rău.

    -Când dușmanii se împacă, fă-ți-i mai bine prieteni.

    -Te chinuiești mult să-ți faci din dușman prieten; invers, parcă vine de la sine.

    -Dușmanii nu-i ”primim” în ”dar”; ni-i ”facem”.

    -Mai bine să ții cont de injuria dușmanului, decât de lauda prietenului.

    -Cu cât ai mai puțini dușmani, cu atât ești mai necunoscut.

    -Să-ți ții dușmani aproape... e bine, dacă tu poți să-i ”vezi”, iar ei nu te pot ”atinge”.

    -Dușmanii ca dușmanii, dar ce mă fac cu prietenii?

    -Când nu poți dormi din cauza unui dușman, ”trezește-te!”

    -Cu cât ai mai puțin, cu atât îți dai seama ce înseamnă să ai puțin.

    -Ferește-te de prost, căci are mintea ”odihnită”!

  

  
    Despre foame

    -Foamea nu se satură definitiv niciodată.

    -Flămândul nu crede bogatului nesătul.

    -Nu de foame mi-e frică, ci că n-am ce mânca.

    -Ca să-și sature burțile, mulți își vând conștiințele.

    -Foamea nu e molipsitoare, dar, răspândită în mase, poate fi mortală.

    -Chiar de-o simt în mine, foamea nu mi-e dragă.

    -Omul poate răbda multe, mult timp, dar nu și de foame;

    -Cu foamea în gât, sună răgușit și imnul național;

    *

  


  Darul țării

  
    Obosit, ca cel ce n-are

    Timp destul, ca să muncească,

    Un sătean, cu mintea-n ”aburi”,

    Încerca să ”viețuiască”.

    Cu privirea ”răvășită”,

    Cred, de vise-”nălțătoare”,

    Tot privea la sticla goală,

    Întrebându-se ce-o doare.

    O dusese-ncet, la buze,

    Gest, ca un sărut ”văzut”,

    Dar, din ea, o picătură,

    Ca o lacrimă-a căzut.

    Simțea ea, chiar despărțirea,

    De iubitul ei uman,

    Sau, vândută ca o curvă,

    Doar ”jelise” pentru-alt ban?

    Îl cam ”bântuia”-ndoiala,

    De-a spera-n iubiri ”curate”,

    Cam ”sătul” de a lui lume,

    Cu amoruri ”încurcate”.

    Ba chiar îl ”ducea” și mintea,

    Undeva, înspre morală,

    Chiar crezând, greșit se pare,

    Că ar fi mare scofală.

    Și, cu ea, goală, la gură,

    Căci ”o luase-n mână iar”,

    S-a ”trezit”, mai beat, firește,

    Că o ”crede”-al țării ”dar”.

    Plin de dragoste ”nativă”,

    Pentru nație și țară,

    S-a pus la ”pupat” noi ”daruri”,

    În cea noapte-n miez de vară.

    *

  


  De 8 Martie

  
    -omagiu mamelor-

  

  
    De ziua voastră, mame ”sfinte”,

    Cu darul Veșniciei oferit,

    V-ofer respect pur și iubire

    De fiu și soț, de om smerit.

    Simbol de frumusețe-n duioșie,

    Și sacrificiu în suspin,

    V-asemăn stelelor din ceruri,

    Veghind al omului destin.

    Ca florile-n diversitate,

    Ne oferiți ”leac”, sau ”culori”,

    Și-n forme prea desăvârșite,

    Dați, vieții noastre, noi valori.

    Cu suflete învolburate

    De ”datorii” și pasiuni,

    Rămâneți veșnica-ntrebare:

    ”Sunteți reale, sau minuni?”

    Cu simțurile preschimbate

    În oaze pentru însetați,

    Sunteți mirajul ce atrage,

    În desfătare, și bărbați.

  

  
    Frumosului e greu s-ofer

    Ceva să îl încânte;

    ”Ideile” sunt darul meu...

    De suflet... și de minte.

    *

  


  De vă minte

  
    -nu mulți și cei mai mulți-

  

  
    De vă minte popa-n sat,

    Că el e ”alesul”,

    Să vă ”ducă vorba sus”,

    Vă ”duce cu preșul”.

    Legături, Domnul n-a vrut,

    Intermediare;

    Să se roage, unde vrea,

    Poate fiecare.

    Între oameni, El a pus,

    Semn d-egalitate

    Și, din mila Lui ne-a dat,

    S-avem ”bunătate”.

    Din iubire ne-a făcut

    Și, în noi, desigur,

    A sădit-o, ca pe-un pom,

    Cu floarea în mugur.

    A udat-o, din belșug,

    Cu a vieții apă,

    Și-a crezut în omul sfânt,

    Dincolo de groapă.

    Din păcate, noi, copaci,

    Tăiem, răi, pe față,

    Pentr-un efemer belșug,

    Și-un coșciug, ”pe viață”.

    Dar, să revenim la popă,

    Și-a lui ”datorie”:

    Nu ne face un favor...

    Ia, destul, ”simbrie”.

    Scuze-mi cer, că nu am spus,

    Încă dinainte,

    Că, nu mulți, mint ca ”aleși”...

    Cei mai mulți, au minte.

    *

  


  Democratic, nu-i așa(?)

  
    -n-am talent de-”ales”-

  

  
    Discutam cu Jimmy,

    Cel cățel de rasă,

    De democrație;

    Se făcea că-i pasă.

    În consens cu mine,

    Tot dădea din coadă,

    Dar se pare însă,

    Că-l durea în noadă.

    Milostiv din fire,

    Din prostie doar,

    I-am dat șansa ”vorbei”,

    Democrat să par.

    -Ai dreptul, ca totul,

    Să-l faci cum îți zic...

    -Chiar de-n patru coate,

    Mă doare un pic?

    -Așa-i democratic;

    Tu faci, eu decid.

    -Chiar de nu-mi convine?

    De muncă-s gravid.

    -Pot să-ți spui părerea;

    Oricum nu contează.

    -Dar am conștiință;

    Și când dorm e trează.

    -Doar vorba-i de tine;

    Mă rog, ca lătrat.

    -Că mai dorm pe mine,

    Statu-i vinovat.

    -Ia-n auzi potaia;

    Te ”dai” și-om acum.

    -Am, ca voi, și lene;

    ”Asta”-i, cum-necum.

    -Și ”asta” explică,

    Ațipitu-n post?

    -Să latru degeaba.

    Sincer, n-are rost.

    -Am ieșit adesea;

    Tu urlai la Lună.

    -Fac și eu ce face,

    La voi, ”lumea bună”.

    -Și atunci, cu hoții,

    Ești labă în mână?

    -Ce, voi nu aveți,

    Lupii, baci la stână?

    -Ia mi taci din gură!

    ”Aleșii”-s aleși.

    -Vot, sau calitate?

    Cam confuz vorbești.

    -Fără ghilimele.

    Înțelegi ce-ți cer?...

    -Să fac sluj ca-lumea;

    Democratic, sper...

    ---

    Asta-a fost, ”jăvreișen”

    Știa ce ”trăiesc”;

    N-am talent c-”aleșii”

    Ce ne ”duc” firesc...

    *

  


  Despre ”câini” și binele ”lor”

  
    -baladă eșuată-n ironii amare-

  

  
    În penumbra zidului,

    zidului hainului,

    zace Jimmy cel milos,

    ronțăind același os.

    căci foamea de-alaltăieri,

    ca și-n alte calde seri,

    și-o ”alină” doar în gând...

    câine mic, bleguț și blând.

    În tăcerea cucului,

    și vaietulul vântului,

    cugetă Toto cu jale:

    ”Oare câinii, au o Cale?”

    căci, în suferință, ei,

    sunt aproape Dumnezei,

    căci n-au ”pofte” de stăpâni,

    nici de aur, ci de ”pâini”,

    căci n-au vile ca, cotețe,

    și nici concubine ”crețe”,

    căci, deși-s ”croiți” cu blană,

    haine scumpe, n-au la ”damă”,

    și trăiesc, de azi pe mâine,

    într-o viață... ”ca de câine”.

  

  
    Aaa! Sunt câini? Adevărat,

    dar cu cugetul ”curat”,

    și ce poți ca să le ”ceri”?

    bani nu au, și nici averi.

    Influență? Fugi de-aici!

    Coadă au, dar nu ca bici.

    Altceva? Cert, cam nimic,

    și-”orzul vorbelor” nu-mi stric,

    pe o odă, scumpă, vouă,

    când pot să mă fac ”că plouă”,

    ca și voi, cu ”sfinții” voștri,

    ca să nu zic ”câinii noștri”.

    0 ”încurc”? Pe bune, oare?

    Că iar pun rana pe sare?

    Ăsta-s eu; p-ăști-ai avem,

    ”murdăriți” de prea mult ”gem”,

    sau de gemete-n plural,

    de mă las ”luat de val”,

    deși, treaba mea, acum,

    nu-i s-arăt Cale, sau ”drum”,

    căci, la om, de-am încercat,

    m-am trezit, din minți plecat,

    ieri, cu sorcova-n spinare,

    azi, cu ursul la plimbare,

    căci așa-mi spuneau, mai toți,

    cei ce prea credeau în hoți,

    și visau doar, la ciolane,

    rozând oase fără carne,

    ca și cățelușii mei,

    pomenind de Dumnezei,

    poate proprii, poate-ai ”lor”,

    cei ce fac legea în ”cor”,

    pentru binele ”comun”,

    doar al ”lor”, cum să vă spun.

    Scuze, iar am dat din gură,

    luând-o pe arătură,

    căci vorbeam de cățeluși,

    nu de ”câinii” mari-sus-puși,

    ne-supuși vreunei ”vreri”-

    oricât ai vrea tu să speri-

    cerute, ori exprimate,

    de cei mulți, fără de ”parte”,

    doldora, ades de ”carte”,

    ce stau, proști, la locul lor,

    pe acasă, nu în for.

    Deci, vorbeam de ”oropsiți”,

    cățelușii mei, slăviți

    de umani... vai, iar o-ncurc,

    oameni-s slăviți... sunt ”turc”,

    și-nțeleg, cu greu, cum poate

    fi ”ceva”, numai cu coate,

    căci, altfel, cum să ajungă,

    numai el, cu-ai lui, la ”pungă”:

    Visteria Statului,

    Pomana bogatului,

    Dormitoru-alesului,

    Și ”pielea” săracului,

    și-n murdară răutate,

    să se ”spele”-n puritate,

    și, de glorie-amețit,

    să ”urce” spre ”nesimțit”.

  

  
    Sunt ambiguu iar? Vă cred.

    vremea, de pomană-o pierd,

    tot tăind frunza la ”câini”...

    scumpii mei... voi, oameni buni.

    *

  


  Despre muncă

  
    și ”umbra” ei

  

  
    -În prețul libertății intră și munca, chiar dacă se spune că este un dar al ei;

    -Munca cere, dar și dă... sau poate da;

    -Omul ”sapiens” a fost ”rodul” muncii? Probabil; d-aia sunt astăzi pe cale de dispariție;

    -Munca face ”om”, din om; cel puțin așa se speră;

    -Privește munca drept o necesitate, nu poftă ocazională;

    -”Cheful de muncă” nu presupune o bodegă, dar ”trece” la bodegă;

    -”Dorul de muncă”, ca și ”educația prin muncă”, țin mai mult de povești românești;

    -Nu te naști leneș, dar poți învăța singur, sau ”educat” de alții;

    -”Sătul de muncă” poate fi și ”flămândul”; leneșul este săturat mereu;

    -Leneșul e înspăimântat nu de muncă, ci de gândul de a munci;

    -”Statul degeaba”, ca și munca inutilă, sunt tot pierderi de timp;

    -”Statul degeaba”, la Stat, e bine plătit;

    -”A te face că muncești” este doar o formă de ați arăta respectul față de program;

    -”Mersul la muncă” e ca ”Mersul trenurilor”, cu anunțate ”așteptări”... degeaba;

    -Dacă munca ar fi benevolă, fără program, ar dispare noțiunea de leneș; n-ar mai munci nimeni;

    -Biroul nu e crâșmă, să stai toată ziua în el, și nici biserică, să te duci și duminica (preluat);

    -”Plăcerea de a munci”, pare mai mult o poveste;

    -Muncind ”pe fugă”, nu rămâne nimic în urmă;

    -Fuga de muncă e oare atât de obositoare, încât trebuie să te tot odihnești?

    -”Leneșul, mai mult aleargă?”... Da de unde;

    -Lenea e ”obositoare”, pentru cel neobișnuit cu ea;

    -Când te plictisești de stat, nu-nseamnă că trebuie să te apuci de muncă;

    -Munca și lenea sunt ca Viața și Moartea, care nu pot exista una fără alta; deci sunt ”firești”?

    -Nu orice ”activitate” e și muncă; și hoțul e ”activ”;

    -”A munci cu cap” înseamnă a fi mai isteț decât șefii tăi... și nu e bine;

    -”A greși, e omenește”; deci, leneșii, care nu fac nimic, sunt, sau nu, umani?

    -Omul poate fi ”prost” în multe situați: că muncește prea mult, că muncește degeaba, că nu muncește cât trebuie, că nu muncește deloc... Deci, oricum o iei, muncind sau nu, nu mai are când să fie și ”deștept”;

    -Decât să faci o pasiune pentru muncă, mai bine rămâi burlac;

    -Cui îi place să muncească, muncește; cui nu, e promovat;

    -Munca devine necesitate, când n-ai încotro și, dacă tot o faci, fă-o cu plăcere; îți poate face mai bine;

    -Când n-ai încotro și muncești,

    -Munca e ca tramvaiul aglomerat: o aștepți-nu vine; alergi după ea-o scapi; când te urci în ea-regreți;

    -Întotdeauna, o altă muncă e mai bună decât cea pe care o ”prestezi” tu;

    -Oferta bună de muncă e ca momeala în cârligul de pescuit; te ”scoate” din lenea ta;

    -A munci, nu presupune și ”a avea”;

    -A trăi, pentru a munci să trăiești, este o adevărata dramă;

    -Cât muncești, atât primești... s-o credeți voi;

    -Munca, în folosul altora, e onorabilă... dar nu la servici, unde oricum o faci căci n-ai încotro;

    -Când ”te muncește” prea mult gândul, obosește mintea;

    -”A sta pe gânduri”, nu înseamnă că le și ai, sau ai și cu ce să gândești(cap);

    Și-n concluzie;

    -Orice muncă este ușoară... când o face altul... și chiar simplă... când o face bine;

  


  Despre Viață și nu numai

  
    Viața zburdă pe Pământ

    În haos ilogic.

    Poate fi hilar, ce-i drept,

    Dacă n-ar fi tragic.

    Ea s-a smuls din imobil,

    Cred că vrând mișcare,

    Devenind, prin voia Lui

    Simplă transformare.

    Nu a acceptat nicicând,

    Stare doar ca ”fire”,

    Și s-a revoltat mereu...

    Timpul, nu-l vrea mire.

    Dacă-ar fi mai aiurit,

    Poate că ar face-o,

    Dar așa, prea ”măsurat,

    Cât oare-o mai duce-o?

    El, febril, înnebunit,

    Orele le ”toacă”,

    Și impune, ca tiran,

    Clipelor, să tacă.

    Ele-ascultă și-și ascund,

    Geamătul din glasuri,

    Când, la vii, ”bat” zi de zi,

    Tot mai multe ”ceasuri”.

    Vine unul pentru toți,

    Fără-a da de ”știre”.

    Cerul doar privește trist;

    La altă-amintire.

    Ea, în schimb, în voia ei,

    Și abia-ngrădită,

    Mișună cam peste tot,

    Sperând că-i iubită.

    Supără cam des umanul

    Și îl ia la rost;

    Chiar de ea e vinovată,

    Tot el ”cade prost ”.

    Însă-i blândă-n răzbunare,

    Și-l ține ”în ea”;

    Dar, când ”dă cu capul”-l lasă,

    Să facă ce vrea...

    *

  


  Diva ”câinitoare”

  
    Jimmy, din obișnuință,

    Nu-și lăsa gura să-i tacă,

    Chiar crezând, că-i cu putință,

    Să îi dau ceva, să-i placă.

    Se uitasem chiulangiul,

    La televizor, o seară,

    Și-afirmase, zurbagiul,

    C-are, pe-acolo-o soră.

    Admirase nonșalanța

    Cum ”cânta” pe orișicare,

    Și-l ”nega”, și ”importanța”,

    I-o ”punea” sub întrebare.

    Îi făcea zob doar cu vorba,

    Des murdară, în ”ne-știre”,

    Și-i băga, pe toți, în ”aia”,

    Cu ”aleasă” ne-simțire.

    Savura, din plin, ”câiniva”

    Urletele de-ncântare,

    Ale haitei ei ”senine”,

    La minte și la purtare.

    El, ca, câine, se-ncântase,

    De-a ei vorbă, ca, ”culoare”,

    Ce voia, ca, con știința,

    Cert, în ”mase”, s-o ”coboare”.

    Chiar a savurat mesajul

    De a face ce îți vine,

    Unde și când nu e cazul,

    Căci, ”voia”, de tine ține.

    A mai priceput că, totul,

    Poate fi, deși nu e,

    Dacă pui, ca lumea, ”botul”,

    Fără să te-ntrebi de ce.

    S-a lăsat convins că, multe,

    Pot avea alt sens dorit,

    Dacă-i dai în urlet ”tenta”,

    Cu-”apetitul” mult sporit.

    Că, prin ele, și-n urale,

    Adevărul se-”ndoiește”,

    Și aghiasma de ”parale”,

    Cu minciuni se ”potrivește”.

    Că nimica nu contează,

    Dacă, ”calci”, spre țelul tău,

    Și că viața, chiar probează,

    Și că binele, e rău:

    -Bei prea mult... te-mbeți... nu-i bine;

    -Vrei mai liber... anarhie;

    -Te-”obezești”... boala-i pe tine;

    -Nu-i dreptate... legi să fie.

    Multe altele-ncâlcite,

    În ”hașișul” de minciuni,

    Dar din suflet, clar pornite,

    Chiar i s-au părut minuni.

    A-nțeles, chiar prost, noi ”planuri”,

    Pentru-o lume mai firească,

    Unde, nedorite lanuri,

    Lasă-n loc, vile să ”crească”.

    A-ncercat să-mi dea ”citate”-

    Cam cât mintea-l poate duce-

    Care-n sfântă-obtuzitate,

    M-au ”făcut”, să-mi fac, chiar cruce.

  

  
    Încercând, blând, cu povețe,

    S-i scot ”gărgăuni” din cap,

    Mi-a răspuns, fără ”finețe”,

    Că, de ”haita” ei, nu scap.

    Am rămas uimit că javra-

    El, nu ea, chiar de părea-

    Chiar credea, cinstit în sine-i,

    Că ea-i tot ce își dorea.

    Cum își adora odorul,

    Nenăscut din neamul lui,

    Mi-a ”trezit” și mie ”pizma”

    Și am pus TeVeu-n ”cui”;

    Lângă pofte îi stă bine,

    Chiar de e înghesuit,

    Căci am adunat cam multe,

    Ca român, pe-aci ”trăit”.

    *

  


  Doina

  
    -zâna pădurii-

  

  
    Doina plânge-n versuri simple;

    Cerul lăcrimează-n nori;

    Vijelia-n codru-i bocet;

    Roua picură pe flori.

  

  
    În cuvinte ce iubirea

    Și credința o slăvesc,

    Ea ne ”zguduie” simțirea...

    Zâne și eroi trăiesc.

    Melodia, ce mângâie,

    Și ”miroase”-a flori de câmp,

    Dulce-n șopot de izvoare,

    Proslăvește codrul scump.

    Brazi-și tămâiază trupul,

    Într-o rugă pentru morți;

    Vântul râde-n steiuri blânde,

    Chiar de multe au și colți.

    Fagii sprijină azurul

    Cerului nerăbdător,

    Să se scalde-n limpezi lacuri,

    Ca eternul visător.

    Viu simbol, pe-o stâncă spartă,

    Trei mesteceni înfrățiți,

    Flutură, voioși, din frunze,

    Chiar dacă sunt oropsiți.

  

  
    Doina dulce-și frânge ”zborul”,

    În imagini ce trist plâng...

    Știți, a mai murit o zână;

    Mici pâraie, lacrimi strâng.

    *

  


  ”Domn de barieră”

  
    -Bouțul-

  

  
    Rumegând, cred, o idee,

    Căci, iarbă, nici pomeneală,

    Un Bouț, fraged la minte,

    Se-ncurca în socoteală,

    Sta, cu taică-su, desigur,

    Pe un șanț, la barieră,

    Cam frecându-se, a lene,

    De-o stricată portieră.

    Nu vedea în jur cuvinte,

    Sau ceva de auzit,

    Exceptând o neagă ”fiară”,

    Poate-uitată la păzit.

    Apăruse peste noapte,

    Pe izlazul tuturor,

    La care, mai toată lumea,

    Se gândește, trist, cu dor.

    Își pierduse oare capul,

    De venise la păscut?

    Ce să caute pe-acolo,

    Când și iarba-i ”la trecut”.

    Scos din minți, un gând ”subțire”,

    Ca fuiorul de fum șui,

    I se strecură prin cuget:

    -Totul este... unde-l pui...

    -Vai ce minte!... mugi Boul,

    Pur și simplu- adevărat!.

    De-ar fi iarna ca și vara,

    Ai ajunge împărat...

  

  
    Nu e fabulă, dar Bulă,

    sau, cum el, azi, s-o numi,

    Ar fi ”domn de barieră”,

    chiar de țara ar cârmi.

    *

  


  Două raze ”muritoare”

  
    Norii negri-și ”plâng” durerea;

    Calea lor e numai ”dus”.

    Tremură lumina-n umbre;

    Jale e, și jos, și sus.

  

  
    Două raze rătăcite,

    Strecurate prin ”fisuri”,

    Se îndreaptă, drept, smerite,

    Spre înfometate guri.

    Una se afundă-n balta

    Renăscută din șuvoi,

    ”Sufocată””-ncet, ca omul

    ”Năpădit”, crunt, de nevoi.

    Sora, se întoarce-n neguri,

    ”Alungată” de un geam.

    A sperat... vedea lumină...

    Nu era, cu ea, de-un neam.

    Două raze-și ”sting” trăirea...

    Cât de mult ele-au sperat.

    ”Pieritoare” l-e menirea...

    Și-aveau ”sufletul” curat.

    Pentru ele, scump-pământul

    A fost Hades, crud, turbat,

    Fără-o șansă la Vecie,

    Ca femeie și bărbat...

    *

  


  Dreptatea Legii

  
    Într-un sens, căci legi sunt multe,

    Cu ”sens”-uri de încălcat,

    Mișuna, cam șui, Dreptatea,

    Cu ”spiritul” sufocat.

  

  
    Îmbâcsită cucuvinte,

    Și cu ”litere”, grămezi,

    Legea se făcea că ”plouă”,

    Visând, pe pereți, ”cai verzi”.

  

  
    Nu erau ziduri de casă,

    Ci de țară, de pe-aici,

    Cu mulți ”câini”, ce n-aveau coadă,

    Căci, din ea, ea, făcea ”bici”.

  

  
    ”Sus”ii sugeau pe ”îndelete”,

    Fiindcă ea-i ”cocoloșea”,

    Și chiar ”uța-uța”-n norme,

    Ca s-adoarmă, îi dădea.

  

  
    ”Jos”ii umblau pe la țară,

    Înjurând, de bine, rar,

    Îndrumați, de ea, cu ”bățul”

    Dat, chiar cu ”dreptate”-n dar.

    *

  


  E ”bătrână” suferința?

  
    Jos, pe malul rupt de ape

    Ce se zbat în vânt turbat,

    Plânge salcia stingheră,

    Când, lungi valuri, o ”străbat”.

    Scorbura, de foc extinsă,

    În cea vreme, de om prost,

    E-un tunel, ca rid pe viața

    Răvășită fără rost.

    Crengile, mult prea-plecate,

    Ca-ntr-o rugă de bătrâni,

    N-au speranță-n vârfuri frânte,

    Ca în visul cu străbuni.

    Frunze-n roi, plutind pe apa

    Ce-a urcat pe rădăcini,

    Fără milă-s aruncate,

    Peste-un pâlc de mărăcini.

    Răstignite-n țepi, pe care,

    Nu ura i-a zămislit,

    Sunt ”Isuși” vii ai Naturii,

    Într-un Timp nepotrivit.

    Vaietul se pierde-n vuiet

    De-uragan nestăvilit

    Ce, gonit din tundra rusă,

    ”Bate”-n jur, nestingherit.

    O privesc, ca om și, mila,

    Cam a jale m-a străpuns;

    E ”bătrână” suferința?...

    N-am în minte un răspuns...

    *

  


  E omul slab?... E obosit?

  
    Prea mulți, cu mințile-n stomac,

    Se pierd pe ”Calea decăderii”,

    Ca simpli, bieți, sau foști umani,

    Cântând, în gând, ”imnul tăcerii”.

  

  
    Prea repede, se-adună-n ”mulți”,

    Cei ce tot sar pe sârma vieții,

    Și-n echilibrul „am-nu-am”,

    Fac tumbe, orbi, în voia sorții.

  

  
    De adevăr, acriți, sătui,

    Dorm cu Minciuna goală-n casă,

    Și se tot miră, la ”plătit”,

    Că ”seama dau”, și-atunci le pasă.

  

  
    Des, dangăte-i scutesc de trai;

    Convoiul trece, ”plictisit”.

    Credința e un ”moft” sadea;

    E omul slab?... E obosit?...

  


  E poate iubire

  
    -în plăcerea ironiei-

  

  
    Pe urmă de vânt, în șoaptă de nori,

    lumina se frânge în palizi zori,

    și lasă să cadă, o umbră fugară,

    pe Lacul ce ”geme”, în Mal, într-o doară.

  

  
    Se joacă de-a ”Uite, mă dau, dar nu vreau!”,

    sau ”Lasă-mă-n pace... și stai să te beau!”,

    mimând o fecioară, ce fuge, să stea,

    și-un tânăr, în stare, ce n-are, să dea.

  

  
    Lucirea din undă-i un zâmbet mocnit,

    la gândul că, poate, ceva s-a urnit,

    și-ursuzul, ce apa-i îl mângâie lin,

    l-o strânge în brațe, în dulcele chin.

  

  
    E poate iubire, de lac ne-nțeles,

    ce are doar șansa, la Mal, ca ales,

    chiar dacă, de Munte, izvoarele-i spun,

    c-ar fi, pentru el, un mire mai bun.

  

  
    Sau poate-i doar jocul frivolei femei,

    ce-și face, din pofte, un amplu temei,

    și pune-n iubire și ură din plin,

    ca gustu-i să ducă, ușor spre pelin.

  

  
    Rămâne-ntrebarea-n privirea-mi uitucă,

    pierdută pe unde, cu mintea pe ducă,

    ca două odrasle ce-au șters-o de-acasă,

    știind că, oricum, și mama le lasă...

    *

  


  E ”vremea” iernii

  
    -Alex și fulgul de nea-

  

  
    Cu brațele întinse, ca rugă către Cer,

    Dorea în pumn s-adune, steluțele ce pier.

    Un fulg plângea pe fața, ce viața i-a scurtat,

    Ca lacrimă celestă, la zborul scurt, ratat.

    Privea la ”frumusețea”, ce-n mâini se destrăma,

    În timp ce-n gât simțirea, din glas, se ”sugruma”.

    Dorea un pic s-o țină, ca s-o alinte lin,

    Căci chiar simțea, în palme, fiorul cristalin.

    Nu-nțelegea o lege, a gheții ce se ”stinge”,

    Când ”fierbințeala” vieții, cu ”moarte” o ”atinge”.

    În inimă-n iubire, un fulg de nea și-a ”pus”,

    Ca un ”balsam de suflet”, trimis de Cel de Sus.

    Privea cu încântare, cum alți ”pufoși”, ”duios”,

    Se mângâiau în treacăt, chiar și în vânt ”tăios”.

    Purtau în ei speranța că fi-vor ”nor alpin”,

    Fără a ști că șesu-i sfârșitu-n lung suspin.

    Dorea, ca toți, în aer, să zburde-n plin avânt,

    Ca să n-ajungă prada, avidului pământ.

    Să aibă și ei șansa, de-a mai valsa un pic,

    Căci el n-avea ce face, fiind copil prea mic.

    ...

    Din păcate, glia-avidă și de sânge, și de apă,

    Cu ”căldură” îi primește, și-i ”sărută”... și-i ”îngroapă”.

    De-ar fi amânat ”sfârșitul”, și ar fi venit mai mulți,

    Neaua-n dalba ei splendoare, ar fi ”curățat” și-n curți.

    Dar nu-i iarna de-altădată; numai geru-l suportăm.

    -Nu mai cade ”fulgul”, Buni?

    -Va mai ninge-l așteptăm...

  


  ”EA”, totuși mamă

  
    În negura Timpului,

    Și geamătul vântului,

    Ea, o mamă iubitoare,

    Și-a văzut fiul cum moare.

    Inima i s-a zbătut;

    Ca să țipe, n-a putut,

    Că-i știa soarta de chin,

    Și de Cale-n Cer senin.

    Ce-a simțit? Era doar om.

    Plânge seva și-ntr-un pom,

    Când îi rupi o rămurea,

    Dar fecioara ce-l iubea?...

    Domnul, lacrimi ce s-au scurs,

    Undeva, în Timp, le-a pus,

    Și, din când în când, o Mamă

    Plânge-n sfânta ei icoană.

    O fecioară, din iubire,

    Simplă mamă ca simțire,

    I-a cedat, Lui, propriul fiu,

    Pentru Viitorul ”viu”.

    Moartea cruntă L-a-nviat;

    Ea, la Cer s-a înălțat.

    Ne rugăm la Ea acum,

    Mulți pe Cale, mulți pe ”drum”.

    -Te rugăm acuma, Doamnă,

    Dă-ne forța Ta, de Mamă,

    Să dorim, cu Voi, să fim,

    Să iertăm, și să iubim!...

    *

  


  El, ”ale-sus-ul” nostru

  
    -n-am puterea să o fac-

  

  
    Trăim în lume cu-”Ale-sus-ul”,

    ”Săltat” de noi, prin vot prostesc,

    Să ne conducă, ”drept”, pe ”drumuri”,

    Spre cel progres, dar, des ”cotesc”.

    Nu ne-a luat mult, ca să ”ajungem”,

    Pe ele-n ham, în legea sa,

    Și chiar mai vrea și osanale,

    Că-a pus pe noi, cu ”griji”, o șa.

    El și Natura-o crede proastă,

    Dar ea, nu-i ”noi”... cu tifla-i dă,

    Chiar peste bot, și nu pomană,

    Cum facem ”ăștilalți”, la: Măăă!”

    În lumea lui ”prea-destinată”,

    Stăpân al răului deplin,

    Își schimbă pielea ca un șarpe,

    Și scuipă-n vorbe pur venin.

    În semeni vede doar o turmă,

    Ce la- dorit, ca șef, la ea,

    Și suge, suge, ca măgarul,

    Neînțărcat, avid să bea.

    Cu fală, pompă, și bani gârlă,

    Necâștigați, ci ”procurați”,

    S-a cățărat, în sus, pe ”scară”,

    Obrazu-i, să n-ajungi, să-i bați.

    Din sfera lui, pe drept ”di-vină”,

    ”Strivește” scepticul sărman,

    Ce, greu îi vine, azi, a crede,

    C-a fost, sau că mai e, uman.

    Aș vrea să îl ajut, ”să fie”,

    Dar n-am ”puterea” să o fac;

    Abia-abia ridic o ”pană”,

    Să-”nțep” cu ea, când alții tac...

    *

  


  El, țăranul

  
    La o margine de câmp,

    Undeva, acolo,

    Vrând să ”simtă” ce-i ”țăran”,

    Asuda, El, solo.

  

  
    -Ce-mi veni să fiu uman,

    Amărât umil?...

    Cum să ”trag”, ca el, o viață,

    Ca un bou senil?...

    A trecut o lună, două...

    L-am văzut plângând.

    Seceta uscase totul.

    Nu-l ”ierta” un gând:

    -Eu le-am dat ”hrană”-n pământ;

    Ia-am pus la săpat.

    Nu sun ”domni”, pe nori, ca Mine;

    N-am vrut?... Am uitat?...

    I-am lăsat stăpâni pe toate,

    Când le-am dat și foc.

    I-am tot pregătit... de Moarte;

    De Viață... deloc.

  

  
    Nu-ncerca, căci n-avea voie,

    Să le- ”ndrepte” soarta.

    Nu-și putea-ncălca ”cuvântul”...

    -Asta-i viață???... Alta?!...

    (2500 poezii;7 Mai 2023)

  


  Enigmatic viitor

  
    -iunie 1990-

  

  
    Zile negre,

    Închise de ziduri de chipuri

    Ieșite din umbra durerii,

    Răstălmăcite de nopți,

    Răscolite de patimi ascunse,

    Nespuse, regândite,

    Simțite, netrăite.

  

  
    Lungi clipe extinse,

    În durerea neputinței conștiente,

    În refuzul acceptării,

    Inacceptabilului,

    În teroarea unei vieți,

    Prea lungi, obosite

    De tăceri îngenuncheate,

    Și cuvinte incerte,

    Sufocate.

  

  
    Un început timid

    De recristalizare a ideii,

    De nemulțumire,

    Și de incapacitate,

    De a depăși singur,

    Izolarea individulală,

    Ancestral cultivată.

  

  
    Acceptarea grăbit-forțată,

    În spirit de turmă,

    A inadecvaților

    Ca existență colectivă,

    Previzibil-nefondată,

    Prin valori și realități,

    Totul pentru un țel,

    Ca enigmatic viitor...

  


  Epigrame

  
    Hoți și ”oți”

    ”Găinari”

    -Ne-am văzut și ne-am plăcut;

    Totu-a fost pe șest, tăcut.

    Ca iubita, la iubit,

    Ea, la piept, brusc mi-a sărit.

    -E ”cocoș”, dar nu mereu;

    Gardul l-a sărit cu greu.

    Cum să spui că l-am furat?

    Eu, numai l-am ajutat.

    -N-am furat găina asta;

    A sărit gardul, ca proasta,

    Și-n ceaun dacă-a căzut,

    O minune am văzut.

    Isteț

    -Ce să fac, cum să vă spun?

    Zău, era un porc nebun,

    Ce-n prostie m-a urmat,

    După ce ne-am îmbătat.

    Bine-voitor

    -Binele doar i l-am vrut,

    Chiar de fapta m-a durut;

    L-am salvat, căci bine spui:

    ”Banu-i ochiul Dracului”.

    Milos

    -Lănțișorul de la gât

    I l-am luat, căci, doar am vrut

    S-o scutesc de cheltuială

    Când s-o rupe... și-l repară.

    Cinstit, doar curios

    -Portofelul l-am cerut

    Doar cu titlu de-mprumut,

    Să văd doar ce este-n el...

    Curios sunt, știu, de fel.

    Înde-mânatic

    -Eu am vrut să-i iau... doar pulsul;

    Ceasul mă-ncurca, și dânsul

    Și l-a scos, cu a mea mână;

    C-a uitat, ce-s eu de vină?

    Neștiutor

    N-a furat din vina lui;

    Chiar nu știe, din a cui.

    Că doar el a profitat,

    Pur și simplu e ciudat.

    Preventiv

    -Recunosc, sunt hoț, dar vreau,

    Recompensă și să iau,

    Căci, la adăpost am dus,

    Ce fura altul ”sus-pus”.

    ”Bântuit” de dor

    -Am furat să-mi văd odată,

    Viluța mea terminată,

    Căci nu vreau, sincer, să mor,

    ”Bântuit” de-atâta dor?

    „Împovărat”

    -Nu l-am luat neapărat;

    Boul m-a ”împovărat”.

    Vaca-n târg mi se cerea;

    El, gelos, o urmărea.

    Schimbat la față

    -Geamul nu l-am spart, să fur;

    Nu-mi plăcea de ”ăla”, jur,

    Că mă reflecta vitrina,

    Ca pe soțul lu vecina.

    ”Educatori”

    -Noi l-am învățat de bine,

    Să aibă grijă de sine,

    Să ne dea ce-i prisosește

    Și, prin buzunar, găsește.

    ”Hoț de bani”

    -Eu nu fur de la sărmani...

    Se jura un ”hoț-de-bani”.

    Eu decid, formal, ce vreau

    Și, legal, pot ca să iau.

    ”Pungaș” nedreptățit

    Urmărind bătrâne ”prăzi”,

    Și prin piețe, și pe străzi,

    L-au făcut ”punga ș” degeaba;

    La sacoșe-și făcea ”treaba”.

    ”Hoțo manul”

    -Hoțule! A spus o fată,

    Prea-frumoasă, necurată,

    Când i-a ”luat” soțul incult,

    Ce nu mai avea de mult.

    ”Hoțișoara”

    De mică, ea a-nvățat

    Că, furatul, nu-i păcat,

    Și că-i ”datoria” ei,

    Cât timp ”zeii”-s ”dumnezei”.

    ”Reșcolit”

    A furat tot ce-a putut,

    Din reflex, și când n-a vrut;

    Prins, i s- făcut un ”dar”:

    L-au trimis la ”școlit” iar.

    Nedreptățit

    E-acuzat, fără-ncetare,

    Că e hoț de drumul mare,

    Când, el umblă, ”cu temei”

    Doar la vile, pe alei.

    Protectiv

    Mâna, în seif, i-a ”pus”,

    Unui prea-înalt, de ”sus”,

    Doar să-i protejeze banii,

    Căci veneau Fiscul și ANI.

  

  
    ”Concediști”

    ”Dus”, de o ”focoasă-bună”,

    Să se ”prăjească” o lună,

    S-a ”întors”, ”fript”, de la mare,

    ”Ars”, de bani, ca și de soare.

    Altul, cu- ”Alta” s-a-”nălțat”,

    Ca un cal înaripat,

    Și s-a-ntors, ca o mârțoagă,

    ”Stors” de bani, ca și de vlagă.

    Audiență la ”șefoi”

    Ferm decis c-are dreptate,

    A intrat și... - un șut, în spate;

    N-a știut să-și ”afle” rostul,

    Ca deștept, făcând pe prostul.

    Mic șefuț

    ”Tare” de ar fi, cu funcții,

    Ar face, până și munții,

    Să se bată cap în cap...

    Doar de-ar fi de câștigat.

    Încă șomer

    De-l întrebi, șomer, ce face,

    Îți răspunde, mai mereu:

    -Nemaipomenit de bine,

    De n-aș duce-o-așa de greu.

    Ales-susul

    Tot umblând pe cap cu ”fes”,

    A se citi, interes,

    El se scuză-n fel și chip:

    -Asta este, încă-s ”mic”!

    Zarzavagiul

    Pus să facă țara ”floare”,

    Pe sub mână ”promovat”,

    A-nceput să ”sape”-ntr-una,

    Făcând, totul, ”zarzavat”.

    Deșertăciune

    Cu o sticlă plină-n față,

    Îi ținea, pe Dumnezei,

    De picior, dar tot golind-o,

    Și-a pierdut crezul în zei.

    O vecină

    O vecină-”nfometată”,

    Jinduia neâncetat,

    La ceva, pe-”ndestulate”...

    Orice-ar fi, chiar și bărbat.

    *

  


  Expresii popular-fiscale

  
    -tristețea adevărurilor-

  

  
    Sapa de lemn

    La finanțe-o sapă,

    De lemn, se-oferea.

    Oricum, plătind taxe,

    Se-ajungea la ea.

    Dus de nas

    La intrare, ca ”speranță”,

    Un belciug și-un cap de bou,

    Pentru penitenții care,

    Tot plimbați, credeau în ”nou”.

    Cel ce ajungea, ferice,

    Erau chiar ”con-dus” vre-un ceas,

    De-alt funcționar, din clică,

    Ce-l ducea, frumos, de nas.

    A face umbră pământului

    Spre-o peluză, în plin soare,

    Pe ușa biroului,

    Ies și ”hărnicuți” care,

    Umbră fac pământului.

    A se grăbi ca melcul

    Pe culoare, între ”funcții”,

    Erau piste desenate,

    Pentru cei avizi de lauri,

    Și grăbiți, ca melcu-n toate.

    A cânta în strună

    Când intra pe ușă șeful,

    Unii luau vioara-n mână,

    C-aveau sarcina expresă,

    Să-i cânte, mereu, în strună.

    Șiret ca oaia

    Întrebat de ce respinge

    Cereri, răspundea doar ”D-aia!”,

    Și îl promovase șeful,

    Ca fiind șiret, ca oaia.

    A vorbi degeaba

    Un ciudat, ghișeul ,

    L-a deschis pe grabă:

    -Să vorbim degeaba,

    Căci tot n-avem treabă!

    A face capul calendar

    Amânând, cu date

    Precise-n zadar,

    Le făcea duduia,

    Capul calendar.

    Râd și curcile

    La ghișeu, o curcă

    Plouată nițel;

    Intrase, cu lumea,

    Să râdă de el.

    A se ascunde după deget

    Ca să nu se vadă,

    Că-i toantă nițel,

    Se-ascundea o ”țoapă”,

    După degețel.

    Cu fumuri în cap

    Umbla, cu jobenul

    Găurit, pe drumuri,

    Că-i spusese șeful,

    Că-n cap are fumuri.

    Obrazul subțire

    Cu-o bancnotă-obrazul,

    Freca cu-ndârjire,

    Sugerând că, costă,

    Obrazul subțire.

    Os de ros

    Unul nou, la muncă,

    Chiar venea voios,

    Că-i spusese ”nașul”,

    C-are-un os de ros.

    A călca în străchini

    ”Șchiopătând” la vorbă,

    Se purta ca-n troacă,

    Căci era celebră,

    Că în străchini calcă.

    A despica firul în patru

    Coada tot mai lungă,

    Nu îl ”strofoca”;

    Cu pixul a/lene,

    Cereri ”despica”.

    A bea cu măsură

    Numără și duce-alene,

    Alt pahar, ”mită”, la gură,

    Ca să bea, cum zice lumea:

    -Șefule, mai cu ”măsură”!

    Aiurit

    ”Ștampila” aiurea

    Și greșea mereu;

    În nori, de ai capul,

    Ca să vezi, e greu.

    Leneș

    La birou, guri să închidă,

    Muncea să se vadă:

    Mâța șefului, cea scumpă,

    O trăgea de coadă.

    Obtuz

    Dând cu capul de pereți,

    Fără ”învățare”,

    Arăta, obtuz, la toți,

    Că, de cap, e tare.

    Șefuț tare

    ”Nu intrați!”, biroul

    Cu o ușă dură,

    Ascundea șefuțul,

    Cel mai tare-n gură.

    Zicale

    ”Lauda mincinosului, bucuria nebunului”

    În guvern, lăudăroșii,

    Mint chiar cu nerușinare,

    Dar ne bucurăm, nebunii,

    Că vorbesc și de mâncare.

    ”La vijelii mari, cad copacii mari, dar rămân buruienile”

    Opozanții-au ”dărâmat”

    ”Educații” în declin.

    Câmpul n-a rămas pustiu;

    ”Buruieni, sunt chiar din plin.

    ”Hai să vorbim degeaba, că tot n-avem nici o treabă”

    Doi aleși, în parlament,

    Se ”pupau” la ”vorbă”:

    -Hai să parla-aia-n van!...

    -Că tot n-avem treabă...

  

  
    Și-n concluzie...

    Totul se plătește...

    În țara mea ”scumpă”,

    ”Vaidenoi”, adică,

    Românul ”plătește”...

    Ce, guvernul, strică.

    *

  


  Fiecare e, ce e

  
    Fiecare e, ce e...

    Mă întreb însă, de ce?

    Când el poate fi orice,

    Cin-decide, cine e?

    Unul vrea ca ”unicel”

    El să fie, chiar mișel,

    Patimii în tot fidel,

    Și departe, mult, de El.

    Asta-i pofta lui ascunsă,

    Căci, pe față, vorba-i ”tunsă”,

    Și-n minciuni de aur prinsă,

    Și cu brâu de lege strânsă.

    Cel ce e, numai ce e,

    Cere-acum dreptate, de

    Căci s-a săturat de ce

    Vede-n jur... și e... ce e.

    Clar că nu e ceea ce

    I s-a spus, mereu, că e,

    Și întreabă, scurt, de ce

    Ce știa că e, nu e.

    *

  


  Fiu al pământului

  
    -întrebarea-

  

  
    Într-un gest de ”Al tău sunt!”,

    Am luat puțin pământ,

    Și l-am strâns, cu drag, la piept,

    Ca pe-un simbol, ca pe-un drept,.

    El, ca tată, m-a creat,

    Dar, din trupul lui, mi-a dat,

    Deci, îi sunt, și lui, un fiu,

    Rătăcit, dar, totuși, viu.

    Toată viața mă-ngrijește,

    Suferă, că nu grăiește,

    Râde, cald, în frumusețe,

    Și, chiar plânge, la tristețe.

    Mă acceptă-așa cum sunt,

    Chiar de cred în Cerul sfânt,

    Nu se supără pe El,

    Știe că îi sunt fidel.

    Îl respect ca tată drag,

    Chiar de-n moarte, îmi e ”prag”,

    Când și Duhul, și Atomul,

    Își dispută-n final omul.

    El concepe ”revenire”

    În materia-n ”pieire”,

    Pe când Cerul ”înălțare”,

    Din glia cea ”muritoare”.

    Ce să fac? Cui să mă-nchin?

    Ape curg, în lung suspin.

    Tot ce am îi aparține

    Chiar și sufletul din mine,

    Căci s-a impregnat în tot,

    Și m-a modelat, socot,

    Din materia cedată,

    Fără bani, sau altă plată,

    Și-i corect, cândva, s-o ceară,

    Căci, de-o pierde, o să-l doară,

    Iar ea, pentru el, e vie,

    Chiar de mulți nu vor să știe,

    C-are amintiri și poate

    Să învețe să le ”poarte”,

    În Natura-nspăimântată,

    Din uman, ”încătușată”.

  

  
    Ce e bine? Ce e rău?

    Ne-nțeles e gândul Tău.

    Îmi răspund cu-o întrebare:

    Dumnezeu, Pământ e, oare?...

    *

  


  Golul sfântului confort

  
    -citind... litere-

  

  
    Am vrut ca să scriu de minte,

    Dar, cuminte-am renunțat,

    Căci, oricum, cui folosește,

    Sfatul bun, neînvățat.

    De-obicei, ”citind cu ochii”,

    Vezi doar litere-n cuvânt,

    Fără vre-o valoare clară,

    Și continui, fără-avânt.

    Mulțumirea-i doar deplină,

    Când termini ce-ai început:

    ”Am făcut-o și pe asta...”

    Dar, nimic, n-ai priceput.

    Liniștea se-așterne-n mintea

    Obosită de efort.

    Odihnită, își contemplă,

    Golul sfântului confort.

    ”Ce nu știu, nici nu mă doare...”

    Vai, dar iar ai cugetat!

    ”Ia să fiu atent la gânduri...”

    Da, să fii mai cumpătatț

    Timpul trece... A trecut.

    Un uman a fost... S-a dus.

    N-a rămas, ce n-a făcut.

    N-a greșit.?... E jos? E sus?

  

  
    Nu e fabulă cu ”fiare”,

    Deci, morală, nici nu am,

    Poate doar un ”semn de noapte”:

    O Lumină bate-n geam.

    *

  


  ”Îmbuibați”... cu viață

  
    Rătăcit într-o ogradă,

    Alergând un fel de ”pradă”,

    Un cățel mic, zgribulit,

    Cugeta cam aiurit:

    -N-am mâncat de-o zi, sau două,

    De când a-nceput să plouă,

    Și acum, înaripata,

    A sărit, dincolo, poarta.

    Ce mă fac, că sunt lihnit,

    Orișicât, azi, m-am căznit

    Să câștig ceva prin ”muncă”,

    De la zburătoarea-pruncă?

    Puică e, ”făcută” bine,

    Dumnezeu cum de-o mai ține,

    Fragedă și-ncântătoare,

    Și cu pene pe oscioare,

    De mă ling și-acum pe bot

    Și tot rabd, de nu mai pot.

    Tot oftând, neîmpăcat

    Că iar prânzul și-a ”stricat”,

    Și-a pus coada-ntre lăbuțe,

    Și-a pornit după căruțe,

    Căci era cățel de șatră,

    După care, mulți, cu-o piatră,

    Aruncau la întâmplare,

    Fără multă cuget are.

    Și stăpânii lui răbdau,

    Și foamea nu o ”trădau”,

    Că-i erau fideli supuși,

    De vâltoarea vieții duși,

    Când încolo, când încoace,

    Nelăsând zările-n pace,

    Rămânând liberi-stăpâni,

    Peste ei, și peste câini,

    Peste câmpul cu mac viu,

    Peste vântul din pustiu,

    Romi trăind ne-”ncătușați”,

    Doar cu viață ”îmbuibați”.

    *

  


  În dilema cafenie

  
    -începuturile sfârșitului-

  

  
    Nu departe, într-o parte,

    Drumul drept a cam cotit;

    Unu-a luat-o drept, aiurea,

    Altu-n-juru-i s-a-”nvârtit”.

    -Ce să fac să-mi aflu rostul?

    Unde merg, nu vreau să știu.

    Văd, nebunu-a luat-o-n față;

    Nu vrea ca, ca el, să fiu.

    S-o ”cotesc” poate-i mai bine...

    Dar la dreapta?... Stânga?... -n jur?

    Să mă-”nvârt”, sincer îmi place,

    Dar acum, albu-i cam sur.

    Pot să stau cuminte-aicea,

    Dar nu văd să am vre-un ”rost”;

    Să rămân, ca blegu-n spate,

    M-aș simți, cum par, chiar prost.

    Să o iau de-a latu-atuncea...

    Altceva, ce pot să zic.

    Cu a mea ”în-de-mânare”,

    Membru-aș fi, oriunde pic.

    Grea e viața; iar decizii...

    Ce mă fac cu mine iar.

    Aaa! Recomandarea-”aleasă”:

    ”Când nu știi, să dai la zar!”

    Dar n-am zaruri...și nici minte

    Să mă pun la mintea lor.

    Asta e, a mea e vina,

    C-am ”cântat” numai în cor.

    Și acum, vai ce năpastă,

    Nu mai văd unde s-au dus;

    Urmele, pe ”cale”-arată,

    Că-au ”ținut”-o, toți, în ”sus”.

    Ce mă fac cu a mea ”faptă”?

    Cui s-o pun în slujba lor?

    Singur să o fac... nu-i bine,

    Căci n-am cvorumul de for.

    Să aștept? E o idee...

    Vin, pe rând, urmași ”de rând”;

    E de-ajuns să le spun ”vorbe”

    Și să le rânjesc ”a blând”.

    Dar de-o fi vre-un prost, adică,

    Ce nu crede în cuvânt?

    Nu-i nimic, îmi fac curajul,

    Să-i dau șutul, cu avânt.

    O, dar ce mă duce mintea...

    Parc-aș fi din tagma lor.

    Și-am și ”talie”, pe bune;

    Ia să-mi fac planuri de zor!

    Deci, aștept mulți ”oareșcine”

    Să se miște-n ”umbra” mea

    Și le cer, nu mut, adică,

    Doar ”încredere” să-mi dea.

    A, dar iat-un nor de tină;

    ”Prăfuiții” vin întins.

    Fac din ei ceva ”de cinste”;

    ”Pe”, doar după ce-am învins.

    Mai rămâne, o culoare,

    Să-mi aleg, pentru un țel...

    ”ROGVAIV”-ul se tot zice,

    Că cu albul e la fel.

    Flamură de pace-n ”lumea”,

    Care e cu mine, deci;

    Dar ceilalți?... De vor în ”piață,

    O s-o mut, la mine-n beci.

    Bun mai sunt... chiar că îmi place,

    Șef s-ajung, suprem, la toți.

    O să-mi iau și-o soață ”bunăăă”,

    De găsesc din neam de hoți.

  

  
    Și așa, cu mintea-n ”dungă”,

    Cugetând la cum va fi,

    Nu a observat cioroiul,

    Ce, l-a ”aia”-n plină zi.

  

  
    El l-a lut de par, prostuțul,

    Și s-a ”ușurat” domol,

    Neștiind că ”cafeniul”,

    Ne-a rămas, de-atunci, simbol.

    *

  


  În ”febra” libertății

  
    -tarlaua cu morminte-

  

  
    În ”febra” libertății,

    Trei corbi, cu luare-aminte,

    Scurmau, la țară-n pripă-n

    Tarlaua cu morminte.

    Erau ”aleși” din urbea

    Întinsă dezlânat,

    Ce-și extindea miasma

    Și traiul desfrânat.

    Veneau s-ofere pacea,

    Ca veșnică uitare,

    Și pregăteau ”sălașe”,

    La ”Cei” de multe-n stare.

    Îi cam jena doar piatra,

    Căzută-n cruci bizare,

    Ce-se-ngropau aiurea,

    În glodul mult prea tare.

    Arareori, vre-o floare,

    Ca ”umbră de trecut”,

    Mai amintea, zdrobită,

    De ”turma” ce-a trecut.

    La întrebări că, totuși,

    Ce fac cu cimitirul,

    Au cârâit:

    -Chiar mâine,

    la oase, vine tirul,

    și-așa vor fi-mpreună,

    strămoși, și buni, și răi,

    uniți, de focul ”ghenei”,

    ca alta dintre ”căi”...

    *

  


  În ”noaptea închinării”

  
    În noaptea închinării, tăcerea-negurată,

    își sfâșie credința, rămasă fără pată.

    Nimicul se răstoarnă, în bruma de plăceri,

    pudrând cu-a lui neștire, prea fragede dureri.

    Bogată-n nesimțire, și vorba îngrozește,

    răstălmăcită-n fapte, de Răul ce trăiește.

    Un nai își cântă visul, în flacăra de Iad,

    plângând fără cuvinte, când păsările cad.

    Ființele prea crude, renunță la iubiri,

    și fac o cruce-n piatra, posibilei trăiri.

    Din flori culoarea curge, sub apa de izvor,

    luând cu ea lumina, aprinsă într-un nor.

    Nevinovat, pământul, se-ascunde în păcat,

    lăsând glia să ardă, ce-a mai rămas uscat.

  

  
    Când ”umbra” se revarsă, pe neamul ”asfințit”,

    privesc cu-ngrijorare, ”apusu”-n Răsărit.

    (alegeri)

  


  În plină pace

  
    Pe un vârf de munte,

    În steiuri cărunte,

    Vulturul își face

    Cuib în plină pace,

    Cu norii solie,

    În tăcerea vie.

    Florile, de piatră,

    În culori de ”vatră”,

    Se lipesc smerite,

    Știind că-s iubite,

    Și, încântătoare,

    Tremură sub boare.

    Mușchiul n-are forța,

    Să-și arate fața,

    La soare deschis,

    Și, ca un proscris,

    Zace la răcoare,

    Renunțând la zare.

    Vântu-abia adie,

    Sau bate-n prostie,

    Dar, deși-i hulit,

    E și mult dorit,

    Căci e ”cel de sus”,

    Des în lume dus.

    În pacea eternă,

    Cu viața perenă,

    Timpul se ”înmoaie”,

    În șopot de ploaie,

    Lăsând Fericirea,

    Să ”umple” privirea.

    *

  


  În singurătatea lumii

  
    În singurătatea lumii

    Îmi las Timpu-ncet să treacă;

    Liniștea, pierdută-n sine,

    Mă salută vag, și pleacă.

    Lung privesc copacii care

    Și-au pierdut ce-aveau mai drag;

    Prea golași, acceptă iarna,

    Ce-a trecut al toamnei prag.

    Frunze mici, însângerate,

    Se mai zbat, căzute-n flori;

    Empatia nu le-ajută,

    Chiar de plâng, în ceață, zori.

    Azi lumina-i ”șubrezită”

    De nori palizi, plumburii;

    Soarele-și arată fața,

    Peste câmpuri tuciurii.

    Oamenii tot cred că Cerul

    Nu mai poate de-a lor dor;

    S-au convins, o vară-ntreagă,

    Că, nu-i pasă, dacă mor.

    Trece luna și sătenii

    Drum își fac spre cimitir;

    Pe o Cale nebătută,

    Urcă alt sărac-martir.

    Chiar a vrut ca, bătrânețea,

    S-o apuce într-o zi;

    Și-a tot așteptat nepoții...

    Ieri, s-a ”dus”, fără a-i ”ști”.

    Reci lumini, din calde stele,

    Cad în umbra de Pământ,

    Peste-o lume, ce își pierde,

    Și credința-n Om, și-n Sfânt.

    (fiecare stea este, sau adăpostește un suflet)

    *

  


  În spirit de turmă

  
    -pseudo fabula ”boului”-

  

  
    În jugul libertății

    De-a face ce vor... alții,

    Un bou, ajuns din urmă,

    De minte, scoate colții.

    Sună ilogic? Poate,

    Dar, că-i real, mă jur;

    Se mai ”trezesc” și ”proștii”,

    Văzând că albu-i sur.

    ”Dormind pe ei”, în ”turmă”,

    Convinși c-au tot, visează,

    Și-”mpiedicați” la minte,

    Mai greu se ”deșteptează”.

    Dar, cum spuneam, minunea

    S-a întâmplat deodată,

    Și, i s-a ”pus”, vai Doamne,

    Și peste ochi o ”pată”.

    Vedea doar ”negru”-n față,

    Cu ei acum deschiși,

    Și se-ntreba, țăranii,

    De ce sunt, mulți, ”pro”-scriși.

    Căci am uitat, cu voie,

    Să spun de vre-un ”par-tid”,

    Un... tot ceva de ”turmă”,

    Dar, de ”put-eri” avid.

    Cuvântul nu-mi ajunge,

    Să le descriu cum sunt,

    Nu unul, ci mai multe,

    Cu vorba ”parla”-n vânt,

    Ca bună-starea noastră,

    Ce zboară-n ”parla-minți”,

    Sau ”cloci”, cum, prost, chiar zice,

    Cel bou, trezit cu dinți.

    A fost ”prostit”... bovină-i,

    Cu mintea ”uite-o-nu-i”,

    Crescut frumos la țară,

    Cu poftele în cui,

    ”Tratat” cam la grămadă,

    Cam ”otova”, și fân,

    Ce a rumegat minciuna,

    Cu ei ținuți la sân.

    Dar, ”deșteptat”, se pare,

    De un ”instinct de neam”,

    Ridică bariera,

    Din prag, și de la geam,

    Căci vrea s-audă viața,

    Grăind, nu ca ecou,

    Și să-și arate colții,

    Nu coarnele de bou.

    *

  


  În toamna vieții

  
    Prin mesteaceni, se strecoară,

    Vii culori de asfințit.

    Trunchiuri, în vărgate umbre,

    Par că au încărunțit.

    Timpul, ne-ngrădit de ore,

    Iar obol de ”sânge” vrea.

    Ramuri prea-plecate, goale,

    Nu blestemă karma rea.

    Câte una, sau în valuri,

    Ca și lacrimi nedorite,

    Cad și cad plăpânde frunze,

    Peste altele-”adormite”.

    Cerga ruginie scoate

    Doar un geamăt... foșnet ”stins”.

    Mici lăbuțe-o răscolește;

    E-un cățel, de joacă, ”prins”.

    Fericit, nu ”vede” moartea

    Și nici n-o concepe-așa.

    Nu îi pasă că le frânge;

    ”Duse”, nu s-or revanșa.

    Liniștea e tulburată,

    Brusc, de-un sumbru croncănit,

    Ca un bocet pentru pomul

    Ce, gol, pare răstignit.

    Plumburiul Cer e cruce

    Zămislită din gri nori,

    Ce au tăbărât din noapte,

    Peste prea-plăpânzii zori.

    Soarele nu se arată;

    Totu-n jur e ”temător”.

    Florile, ”surori de soartă”,

    Au moartea ”la purtător”.

    Fiecare simte singur,

    Trecerea-n abisul vag,

    Și-ntr-o viață, nouă poate,

    Trec, definitiv, un prag.

    *

  


  ”Înțelepciuni” de vite

  
    -”la călit”-

  

  
    Costelive, vitele,

    Ca umanii-n post,

    S-au ”luat” de Taur,

    Chiar făcându-l prost:

    -N-ai și tu o ”una”

    Pe la casa ta;

    Umbli după ”turmă”,

    Cu morala ”ba”.

    Fii mai ”ponderete”,

    Deșteptat un pic,

    C-altfel ai doar bârfe,

    Că n-ai ”ciocul” mic!

    O tot ții pe-a bună,

    Că tu știi ce vrei,

    Și ai fi în stare,

    Să lași și Boi ”grei”.

    Tu nu vezi că, proaste,

    Altele profită

    Și-ți uzează forța

    Pân-la ofilită?

    ...

    Și așa, cu ”pofte”,

    L-au tot cicălit,

    Că le-a spus Măgarul,

    C-așa-i ”la călit”.

    *

  

  
    De morală, lumea,

    S-a cam săturat.

    Una-i să fii vacă,

    Alta doar bărbat.

  


  Într-o lume-n care

  
    -cred...-

  

  
    Într-o lume-n care oameni,

    Se numesc arar ”umani”,

    Iar iubirea, cea de semeni,

    Nu-i ”privește” pe sărmani,

    Într-o zi ca orișicare,

    Pentru El, nu pentru noi,

    S-a decis să-și vadă ”fiii”,

    Ca și-”atunci”, și-acuma, ”goi”.

    Îi știa ”ușori” la minte,

    Într-un sens... cum îl vreți voi;

    Cu, sau fără, nu contează,

    Căci, doar nu vorbim de noi.

    Deci, cu amintiri plăcute,

    De-un Adam și-o Evă-n Rai,

    A venit și-n țara-n care,

    Imn, e bocetul de nai.

    Sus, pe-un vârf de catedrală,

    Se uita în jurul lui;

    Nu-i venea să creadă, însă,

    Că, mai totul, ”uite-nu-i”.

    De Credință... doar poveste;

    De Iubire... fugi de-aici;

    Fericirea... o străină;

    Omenia... prostii zici.

    Alte calități divine,

    Ce știa că, cert, lea dat,

    Nu se regăseau în lumea

    Ce se ”aia”-n lung și-n lat.

    Trist, cum sta pe-un gând acolo,

    L-a văzut un ”muritor”,

    Cam de foame, cum se zice,

    Ce i-a zis ”ocrotitor”:

    -De ești Tu, Acela Doamne,

    Nu-ncerca ca să cobori!

    Du-Te-n Voia Ta divină!

    Vino doar de sărbători!

    Poți să treci, să mai pierzi timpul,

    Și în preajmă de alegeri!

    Știi, credința-n ”aleși-semeni”,

    Se ”deșteaptă” în prelegeri.

    Dar, abține-Te, și-atuncea,

    Tu, în vorba lor să crezi!

    Ia-Te, dacă vrei ”realul”,

    După ce miroși și vezi!

    De Îți pasă, poți să ”fulgeri”,

    Și să ”tuni” la ei puțin;

    Te-oi mai ”răcori” oleacă,

    Căci, în rest... cred...că m-abțin.

    *

  


  Într-o țară, lângă noi

  
    Într-o casă-”mbătrânită”,

    Pentru frig, cu prea mult loc,

    Într-o sobă ruginită,

    ”Dârdâie”, un lemn, pe foc.

  

  
    Într-o iarnă-”ncărunțită”,

    De zăpadă și mult ger,

    Umblă lumea, alungată,

    De alt foc, adus de ”fier”.

    Tirul armelor se-aude,

    Ca un ”freamăt” nevăzut;

    O ființă se ascunde,

    Dup-un zid, recent căzut.

    Brusc, văzduhul se-nfioară,

    De un șuierat aparte;

    Mici lumini împroașcă Cerul...

    Cozi de ”vipere armate”.

    Au și ”foc”, au și focoase,

    Și-”mbuibate” doar cu moarte,

    Vor, rapid, să ”șteargă” viața,

    La grămadă, nu ”în parte”.

  

  
    Liniștea, înspăimântată,

    S-a ascuns pe sub pământ,

    Lângă o ”necunoscută”,

    Ce-a primit-o în mormânt...

    (20.11.2004...1000 de zile de la atacarea Ucrainei de Rusia)

  


  ”Înverzesc” morminte

  
    Mama-și plânge fiul, la război, plecat.

    Soția se roagă; lacrimi au secat.

    Doi copii se joacă; pistolu-i de lemn.

    Trage și... nimica; nu rămâne semn.

    -Te-am atins! se-aude. Cazi, ce te foiești!

    Surioara râde; mai crede-n povești.

    -Mi-a spus chiar bunica; numai răii mor.

    Eu sunt zâna bună... de tata mi-e dor.

  

  
    Undeva, departe, cer îndoliat.

    Fulgerul lovește, în pământ, turbat.

    Gropile-s comune; multe, pentru toți,

    Țărâna îngroapă, vii, pe bucăți.

    Scapă și un tată; alții-s ”amintiri”.

    Oare-i ”tatăl nostru”? multe... pomeniri.

    Este doar războiul; pacea s-a ”uitat”;

    Pare-o cergă neagră, pe timpul ”pătat”.

  

  
    ”Înverzesc” morminte, udate de fii,

    Sfințite de mame, plânse de soții.

    (Ucrainei, care ne apără și pe noi)

    *

  


  La ”ispășit”

  
    -Natura-

  

  
    Nimicuri aruncate,

    cu voie, la-ntâmplare,

    fac neputința minții,

    să-și iasă din ”tipare”.

    Chiar dezgolită, ”fața”

    naturii-i schimbătoare,

    și, în adâncu-i firii,

    se-afundă o cărare.

    Bătută-i și de oameni,

    cu teamă-n fiecare;

    puțini sunt cei ce riscă,

    și-acceptă-o provocare.

    Pierduți în jungla deasă,

    a legilor nescrise,

    suportă ”interdicții”,

    la faptele proscrise.

    Își pierd și libertatea,

    luând ”otrăvitul” dar,

    și-obolu-și dau, de sânge,

    și nebunie chiar.

    De-ncalcă-o lege scrisă,

    Au timp... chiar de-au greșit,

    dar ea, de-i a Naturii,

    trec, prompt... la ”ispășit”.

    (Natura nu uită... și nu iartă)

  


  La marea-scofală

  
    -massa medie și masa populară-

  

  
    Oamenii își spun părerea,

    Cu reținere subtilă,

    Ascunzându-și deprimarea,

    Demnă de mai multă milă,

    Și acceptă provocarea,

    De-a vorbi, cu oare-ș silă.

    Luat pe fugă, interviul,

    E-”nvârtit” cu socoteală,

    De se-nchină și copilul,

    Ce a dat și el năvală,

    Să se uită în TeVe-ul,

    Ce-l crede ”mare-scofală”.

    Media, cu mass-a ei,

    O mulțime hărțuiește,

    Ca să vezi, tu, ce nu vrei,

    Pierzând timpu-n van, firește,

    Doar ca, ”capii” ei, ca zei,

    S-o plătească-mpărătește.

    Pe români, mintea-i mai lasă,

    Să discearnă adevărul,

    Căci, încă, parcă le pasă,

    Că sunt duși cu preș-covorul,

    Chiar flămânzi, când stau la masă,

    Și, în masă, cu poporul.

    Oblojit doar cu-cu-vinte,

    Când, de prunci, sufletu-l doare,

    Neamul nostru plânge-n minte,

    Cu idei amăgitoare,

    Că, nu e real, ce simte,

    Și, că ce e rău, doar pare.

    Cu respectul de-altădată,

    Pentru ziariști ”curați”,

    Spun că viața-i vinovată,

    Nu că ”ăștia”-s ”cumpărați”,

    Și, cu fruntea aplecată,

    Se lasă, de griji, ”furați”.

    Timpul vine, timpul trece,

    Mult ”umplut”, de ”mari scofale”,

    Ce nu vor să lase-n pace,

    Idealuri vechi, banale,

    Pe care le pun să ”joace”,

    După legi mai noi, formale.

    Cu manipularea-n mână,

    Fac ce fac și ne prostesc,

    Ferm convinși c-o să le ”țină”,

    Mult și bine-n mod firesc,

    Și-or putea să ”frece”-n tihnă,

    La ”Ridichii”... ce trăiesc.

    *

  


  La taclale

  
    -pe treptele speranței-

  

  
    Târziu, când, la taclale,

    cu Viața mă ”aștern”,

    se-apropie și Timpul,

    cu aura-i d-etern.

    El tace, și ne lasă,

    în voie să vorbim,

    convins că, ”de-mai-bine”,

    putem doar să cobim.

    Ca unul ce, și Viața,

    născându-se-a văzut,

    îl provocăm să spună,

    cum sorții au ”căzut”.

    Ea, greu-și-aduce-aminte,

    cum a ”venit” pe lume,

    iar eu, chiar, nici atâta,

    de mine, nu pot spune.

    Morocănos, ca unul

    ce știe mult prea multe,

    și-a învățat, că-i bine,

    să tacă și s-asculte,

    ne scoate din sărite,

    când se ”lungește” treaba,

    și ne întreabă, candid;

    -De care Viață-i vorba?

    Priveam năuc la Timpul,

    în toate trecător,

    și am ”căzut” pe gânduri,

    ca simplu muritor.

    Cu o idee-n minte,

    lung am privit la ea...

    Părea, sau era tristă?

    Ceva chiar o ”rodea”.

    Aluzia la „șiruri”,

    un ”număr” îi dădea,

    c-un început cert, care,

    și un sfârșit avea.

    Cu-o față ”zâmbitoare”,

    de mamă-ndurerată,

    mi-a spus, cred, cu iubire:

    -Rămâne pe-altădată...

    Ea a plecat cu Timpul

    Etern, ca Muritoare;

    Eu mai speram că are,

    O șansă-n ”Transformare”.

    *

  


  Lacrima Dreptății

  
    -Stat ”pătat”

  

  
    -Oameni suntem!... Vocea-i slabă.

    -S-o crezi tu!... Răspunsu-i clar.

    Lacrima Dreptății udă

    Slove reci, ce gratii par.

    Norme și regulamente,

    Prea-mărind ce-i nefiresc,

    Au tot strâns-o-n plasa legii,

    Lângă cei ce-abia trăiesc.

    -Fac orice, căci pot și vreau!

    E-adevăr și nu minciună.

    -Te-am ales... ca... pentru noi...

    Râde, ca de-o glumă bună.

    Drepturi sfinte și legale,

    Sunt ”tratate” ca ”povești”,

    Și minciunile ”reale”,

    Li se par perfect-firești.

    -E cu noi Dreptatea sfântă!

    Uite-o plânge! Nu- i normal!

    -Dă-o dracului de toantă!

    Nu-nțelege ce-i formal.

    ”Sforile”, din cerga țării,

    Devin gratii-n Stat-”pătat”,

    Chiar cu-acei ”țintași de frunte”,

    Ce-adevărul l-au ratat.

    *

  


  Legea firii

  
    Liber, ca un sclav aparte,

    Prins în ”frâiele” trăirii,

    Omu-aleargă înspre moarte,

    Obsedat de legea firii.

    Viața nu-i nemuritoare,

    Și, ce-i viu, ”sfârșituri” are;

    E o simplă ”transformare”,

    Chiar, de moarte, ni se pare.

    În natura ”ne-nblânzită”,

    Un ”omor”, nu e o ”crimă”;

    Viața nu-i de legi ”păzită”,

    Și nu lasă-n urmă-o urmă.

    Animalele, de oameni,

    Nu se-”apropie”-n purtare;

    Rar, unu-și atacă semeni,

    Doar s-arate că-i mai tare.

    Ca și-n celelalte regnuri,

    ”Lupta” e supraviețuire;

    Nu se aliază-n ”neamuri”,

    Ca să ”pună” de-o ”oștire”.

    Ce e viu, nu-și face arme,

    Și nu bea sânge cu lapte;

    Nu se dau lupte ”ban-ale”,

    Nici pedepse pentru moarte.

    *

  


  Legenda lui Oblion

  
    (posibilă variantă românească)

  

  
    Într-o vreme, când românul,

    Își ”risca” viața-n ogor,

    Ca să-l țină, pentru pâinea,

    Neamului său viitor,

    Hoarde flămânzite-n tundra

    Rătăcită-n răsărit,

    Sfârtecau glia-n copite,

    Și codrul încărunțit.

    Fieru-nsângerat și focul,

    Amintiri făceau din ”sfinți”,

    Și doar văile stinghere,

    Au păstrat, străbuni, în munți.

    Timpul, apa, vântul, soarta,

    Faptele concrete-au șters,

    Dar, eroii, în legende,

    S-au ”născut”, prin grai, din ”mers”.

    Cu recunoștință-adâncă,

    ”Mințile” nu i-au uitat,

    Chiar dacă, în piatră, ”slove”,

    Dacă-au fost, nu s-au păstrat.

    Și istoria nescrisă

    Ține-n ”viață” un popor,

    Când, ades, la codrul-oameni,

    ”Scrisu”-i coadă de topor.

    Migratori cu casa-n spate,

    Ce-o purtau, cu ei, pe cal,

    Spulberau nisipul vieții,

    Ca talazuri, val cu val.

    Huni, avari, gepizi și alte

    Hoarde cu năravu-n sânge,

    Au trecut, pe rând Carpații,

    Ce-un popor, la piept, îl strânge.

    Au adus, cu ei, pustiul

    Printre ape curgătoare,

    Peste sate risipite,

    Și-n poieni încântătoare.

    Case ridicate-n zâmbet,

    Doar cu temelii de piatră,

    În a focului urgie,

    Și-au pierdut sensul de ”vatră”.

    S-au retras în munți străbunii,

    Printre lacrimi de tămâie,

    Pe care, cu jale, brazii,

    Le vărsau cu duioșie.

  

  
    Când tătarii-au dat năvală,

    Ca un tăvălug de fier,

    Cu topoare și cu săbii,

    Domnul nu era în Cer.

    Zeii vechi, rugați în vaiet,

    În plin vuiet, au tăcut,

    Și, plutind, pe râu de lacrimi,

    Poate, moartea, le-a plăcut.

    Din nădejdea ”sugrumată”,

    Șoapta-n țipăt a ”crescut”,

    Ca să-audă, clar, vrășmașii:

    -Noi, aicea, ne-am născut!...

    Tot atunci, spune povestea,

    Un erou din Maramureș,

    Oblion, s-a prins în luptă,

    Chiar cu fiul hanului.

    Convenise cu dușmanii,

    De câștigă, ei să plece,

    Iar de pierde, mic și mare,

    În genunchi să li-se-aplece.

    Văile-au vuit când, săbii,

    S-au izbit, pline de ură,

    Una, oțelită-n sânge,

    Alta, ruginită-n șură.

    Lovituri încrâncenate,

    Le-au curmat viața și lor;

    Frânte, au căzut alături,

    Pătrunse de-un tainic dor.

    Fără-o mână, să le-anime,

    Doar cu țelul de mormânt,

    S-au ”trezit” că sunt chiar ”rude”...

    ”Minerale” din pământ.

    Nimeni nu a stat să vadă,

    Cât de ”împăcate” zac,

    Urmând bunul sfat al Vieții,

    Și al celor morți, ce tac.

    Oamenii, căci d-asta-s oameni,

    Și-au văzut de lupta lor,

    ”Dreaptă”-n sensul ”libertății”,

    De a face doar ce vor.

    Strâns ”îmbrățișați, cu forță,

    Se zdrobeau în crâncen gând,

    După ce, și ”reci”, pumnale,

    Au căzut, cu-n zâmbet blând.

    Strigăte de încântare,

    Sau de teamă strangulate,

    Urmăreau o luptă-n care,

    Unul dorea ”Libertate”.

    Lupta a durat și astrul,

    Sus pe creste-ncet s-a stins;

    În final, Dreptatea însă,

    Ca excepție-a învins.

    Miile de glasuri ”sumbre”,

    Au urlat sfâșietor,

    Când, zeul tătar, ”de frunte”,

    S-a ”trezit” că-i muritor...

  

  
    Ce-a urmat, e-altă poveste;

    Nu-s dușmanii ”de cuvânt”.

    În legenda noastră, însă,

    S-au retras, ca fumu-n vânt.

    Ochii i-am închis și-un munte,

    Ce plângea din mici izvoare-

    Dar ce i-a vegheat atuncea-

    Mi-a răspuns la întrebare:

    -Cu topoare, furci și bâte,

    ”Arme” de pașnici umani,

    La cea margine de codru,

    Și-au ”stins” viața și țărani...

    (Fratelui meu drag, Octavian-Liviu; și neamul nostru se trage, la origini, din Maramureșul de ”dincolo”)

    *

  


  Liberi pentru ”mai departe”

  
    -neputință-

  

  
    Cerul pare supărat:

    Flutură din nori întruna.

    Vântul geme-năbușit.

    Palidă la chip e Luna.

    Stele, nici n-apar, că pier,

    În vâltori de neființă.

    Umbre lungi dreptul își cer,

    Totu-n jur, e neputință.

    Oamenii se pierd, pe drum,

    Adumbriți de întristare.

    Câinii latră a alean,

    Un șir mic, străin, de care.

    În ilogica de timp,

    Spart, cu ore rupte-n clipe,

    Mă ”trezesc” c-am ațipit

    În freamăt de flori și ape.

    Ochii, rătăciți în vis,

    Doritori din nou să vadă,

    Mă îngroapă în culori...

    Curcubeul stă să cadă.

    Cu voința fără sens,

    Soră bună-a neputinței,

    Mă tot pierd în focul dens,

    Ca un fiu al ignoranței.

    Că nu pot, nu e nimic.

    Că nu știu, nu-i nici atâta.

    Nu îmi pasă că exist,

    Nici că-n jur zburdă Urâta.

    În Vecia prinsă-n joc,

    Moartea nu mai e stăpână.

    Fără noțiunea loc,

    Ambele se țin de mână.

    Mă provoacă, să le strâng,

    Doar o dată-n brațe...

    Nu-nțeleg, dar ele plâng...

    Lacrimi curg, chiar de n-au fețe.

    Poate, ne-ar dori să fim,

    „Trăitori” și-apoi, în moarte,

    Să ne „simtă”-n ele vii...

    Liberi pentru ... „mai departe”.

    *

  


  Libertatea la sumar

  
    -în alt undeva-

  

  
    Când ai Libertatea-n viață,

    De a face tot ce vrei,

    Dar nu poți, din ”n” motive,

    Și îți simți umerii grei,

    De povara-a zecii de ”pofte”,

    La care mereu renunți,

    Și le-agăți în ”cuiul minții”,

    Ca, spre Iad, nocive punți,

    Când și gândul ”vede” singur,

    Ce privirea a văzut,

    Că alții chiar pot să facă,

    Ce tu numai ai crezut,

    Când ai sufletul în umbra

    Lacrimilor revărsate,

    Ce-obturează și Lumina,

    Din speranțele deșarte,

    Când uitarea nu te-ajută,

    Amintirile să ștergi,

    Și încerci, în patru labe,

    Înspre viitor să mergi,

    Când tăcerea te îngroapă,

    În prezent dezlănțuit,

    Iar o liniște plăpândă,

    Plânge-un vis întrezărit,

    Te ”trezești”, citind în cartea

    Vieții netrăite-n ”pot”,

    C-ai ajuns, pe file goale,

    La sumarul scurt de tot.

    Când și viața încetează

    De-a mai însemna ceva,

    Vrei să treci, prin Timp, dincolo,

    În acel ”alt undeva”..

    *

  


  Lumea vine, lumea trece

  
    -umbre de uitare-

  

  
    Gândurile-și schimbă fața,

    Din tăcere în cuvinte.

    Scârțâie în nouri Poarta,

    Ca o ținere de minte.

    Sunetele-s numai vorbe,

    Prinse-n umbre de uitare.

    Un ”adânc”, Cerul îl soarbe,

    Pentru veșnica-nchinare.

    Din idei, jalea se scurge,

    Peste neputința zilei.

    Ploai-n lacrimi parcă plânge,

    Peste ”adăpostul milei”.

    Ce-i în el? Un ”oarecare”,

    ”Liber” de-a trăirii gheară,

    Ca un simplu ”fiecare”,

    Din oraș, sau de la țară.

    N-avea multe, i-au lipsit,

    Cum se spune, ”mai de toate”,

    Dar, pe cel ce i-a greșit,

    L-a iertat, ca om ce poate.

    Mulțumit a fost cu Voia

    Domnului în a lui fapte;

    S-a-mpăcat și cu Nevoia,

    Ce l-a cocârjat de spate.

    A ”plecat” în ”luna rece”;

    Alt Crăciun n-a ”apucat”.

    Lumea vine, lumea trece;

    Cu alți morți, s-a împăcat.

    *

  


  ”Luminile” vieții

  
    Lumini neștiutoare,

    Înăbușite-n tină,

    Se-nșiră-n voia sorții,

    Pe urmele de vină.

    Reflexe ale vieții

    Pudrate cu neghină,

    Fac ața-nfumurată,

    Tot mai puțin să țină.

    Cu vocea înăcrită

    De nepăsarea crasă,

    O ”una” se ridică,

    În cap de șir, sau masă.

    Privind cu-n destul-are,

    De pohte-n sus doar plină,

    Să-i facă, cum îi vine,

    Încearcă să se-abțină.

    Nu vrea să-și strice tenul,

    Ce-a timpului patina,

    În ruginie silă,

    Încearcă să-l mențină.

    În limpedea culoare,

    A golului din față,

    Ce-n conștiințe multe,

    Ideilor dau viață,

    Prin vorbe colorate,

    În îndelung târziu,

    Creeaz-o lume nouă,

    Cu iz de plumburiu.

    Tăcerea se animă

    În pași stricați de vânt,

    Ce bate-a ”mântuială”,

    De om... și nu de sfânt.

    *

  


  Macul (II)

  
    -soarta poetului-

  

  
    Pe izlazul ars de soare,

    ”Ruginit” în lung apus,

    Turme ”stafidite” umblă,

    Dup-un ”verde”, de mult ”dus”.

    Cai și vaci, și oi și capre,

    L-au ”bătut” astăzi în van;

    Ochii, pofticioși, se-ndreaptă,

    Înspre zare, spre un lan.

    Nici o șansă, e departe;

    Locul lor e doar aici.

    Rumegă fire uscate,

    Și o ”urmă” de urzici.

    Capete plecate, mute,

    Se întorc, pe seară-n sat.

    Poate mâine au o șansă;

    ”Câmpii”, cu speranță-i ”bat”.

    ...

    Cerul a aprins, în taină,

    Palida lumină-n zori.

    Pe imaș, ca o minune,

    Un ”puiuț” micuț, din ”flori”.

    Singur, în pustiul vieții,

    Și-a cerut dreptul la viață,

    Și, în ”sângele” trăirii,

    S-a schimbat, ca El, la față.

    Cu petale-mbujorate,

    Ca obrajii de fecioară,

    Se oferă, pur, privirii,

    Neștiind cât o să-l doară.

    Curbe-n unduiri sublime,

    Echilibrul îl desfid,

    Și-n duioasa răsuflare,

    Simte și-un sărut avid.

    E doar Boarea cea hoinară,

    Ce, cu lacul, a ”trăit”,

    Și acum, fără rușine,

    Macul scump, îl vrea iubit.

    El acceptă, se-nfioară,

    Și, mai mult, se înroșește,

    Ca o flacără nestinsă,

    Ce, în pasiuni trăiește.

    ...

    Mugete scurmă tăcerea

    Și se ”scurg”, în șir, din sat;

    De o hoardă hămesită,

    Praful, în copite-i luat.

    Pe imaș, și căutarea,

    Pare, iarăși, fără rost;

    Doar o vacă-i încântată:

    -Ce noroc, că prima-am fost!...

    *

  


  Mai bine-n hora libertății

  
    -de minte și...-

  

  
    Din viață luați ce e frumos și bine,

    Cu sufletul, cu ochii și cu mintea,

    Și nu cu gurile, de pofte pline,

    Sau mâinile, ce-și ”văd” doar ”partea”!

    Când luați ceva, lăsați în urma voastră,

    O vorbă bună și-o purtare demnă,

    Căci nu pui mărăcini, în a trăirii glastră,

    Ci flori de mai, de vară și de toamnă!

    De le-oferiți cu inima deschisă,

    Cu înțelegere, respect și stimă,

    Veți evita, ca soarta indecisă,

    Să vă îmbie la un dans pe sârmă.

    Mai bine să jucați în hora largă,

    A celor liberi în cuget și purtări,

    Decât pe ”sus”, un ”brâu”, cu-o ”targă”

    Anexă la ”căderi” și la ”mutări”.

    *

  


  Măicuța mea

  
    Măicuța mea, cu ochii de lumină,

    Ce ai văzut în om doar ce-i senin,

    Te văd îngenuncheată-n prag de seară,

    Sub candela ce pâlpâie-n suspin.

    Pe alții i-ai ”cuprins” în rugăciune

    Și le-ai dorit o viață demnă-n soare.

    De-au fost copii, vecini, străini, sau rude,

    Tu i-ai iubit, cu-n suflet mare.

    Privești acum, de-acolo, de-unde ești,

    Cu-aceeași cuvioasă cumpătare,

    La dragi copii și sfinți nepoți în ”floare”,

    Și îi săruți, pe rând, pe fiecare.

    Sub nimbul veșniciei îți dorești

    Să fie stirpea lor, pe veci, întreagă,

    Și-n umbra numelor de sfinți,

    O cale-n Calea sfântă, să-ntrevadă.

    Tu ai crezut, dar ei n-au vrut să poată,

    Sau timp nu au avut, mai mult, să ”vadă”,

    Când viața-n haosul trăirii i-a împins,

    Când au ajuns, și ei, un fel de ”pradă”.

    Prezentul i-a-nfierat cu slove aspre,

    Legate-n legi ciuntite, dar și-n fapte,

    Și, prea trdiv, regretă timpu-n care

    Puteau să stea cu Tatăl fără moarte.

    Măicuța mea, ca Maica Prea-curată

    Te-ai osândit pe tine pentru noi,

    Cei rătăciți pe drumuri prea devreme,

    Ce văd acum, în jur, pereții goi.

    Cu mâinile, din lutul suferinței,

    Vor modela, alături de zorzoane,

    Un trup de mamă, cu-n copil în brațe,

    Sau vor picta, în lacrimi vii icoane.

    Cu ochi închiși, cu gândul dus,

    În focul cald al amintirii,

    O iau, treptat, de la-nceput,

    Căci altfel văd ”cu ochii firii”.

    *

  


  Masscarada ”mediei”

  
    -pata-

  

  
    În jungla umanoidă,

    Rage ”media” la ”mase”,

    Căci plătită, pe ”de-a-ndosul”,

    Vrea, ce ”vrea” să ”bage”-n case.

    Urletele ne-abătute,

    De la calea de extaz,

    Masacrează știrea, omul,

    Cu piciorul pe grumaz.

    Vrea ca plebea să gândească,

    Strict în limita năucă,

    Pân-la care, osanale,

    Poate-n voie să aducă.

    Să înghită tot nărodul

    (Zici norod? Oricum popor)

    Calm, lăturile lătrate,

    De-orice ”coadă de topor”.

    Cum? De câine? Se prea poate;

    Pe sub șefi, sunt mulți dulăi,

    Interpuși să ”prindă” soarta,

    Într-un joc cu zurgălăi.

    Nu sunt clopoței, ci zale,

    De lungi lanțuri poleite,

    Ca, cuvinte-n legi pompoase,

    Fără spirit, găurite.

    Trepăduși, cu verso-față,

    Saltimbanci, pe sfori legați,

    Joacă-n piesa ”De-a pomana”,

    Și-s, cu bis, la vot strigați.

    Cine-i cheamă, e-o ”ne-știre”,

    Pentru-un muritor de rând,

    Ce înjură, ”cum-se-cade”,

    Des și dur, dar doar în gând.

    ”Masscarada” vine, vinde,

    Vechi idei, în straie noi,

    Colorate-n fel și ”chipuri”,

    Pentru cei prostiți, nu voi.

    Pe ecrane curge miere,

    Ce, doar cu privirea-o lingi,

    Ca pe bună-starea-n viața,

    Vărgată cu-nchise dungi.

    Unii spun că-i o-nchisoare,

    Liberă la infinit,

    Unde, să ajungi, ai dreptul,

    Fără-a fi, cu timp, hrănit.

    Până-atunci, trăiești prezentul,

    Cu necazuri plămădit,

    Ca să-ți ”crească” viitorul,

    Cum vor ei, de osândit.

    El, ca palidă lumină,

    Cunoscut în for, ca ”Vaii!”

    Adaptează-n ”sec”, proverbul:

    ”Crapă si(n)gur (de nu) unde dai”.

    Dar, oricum, n-are-a contează;

    Mor bunici fără nepoți.

    Neamul ”seacă”-n lipsa ”vieții”;

    Asta e, dacă-atât poți.

    ”Lăbărțată”-n vorbe-”alese”

    Cu migală, ca să doară,

    Soarta altora se vede

    ”Măcinată” ca la moară.

    Ce rămâne-i ”praful care-i,

    Aruncat în ochi de prost,

    Care crede, cu-ndoilă,

    Că TeVe-ul are-un rost.

  

  
    Cam ca mine, lângă mine,

    Viața-și plânge-ncet, de milă,

    C-a ajuns, o ”vai-de aia”,

    Pe ecranul demn, de silă.

    Resemnat, privind la mâzga

    Încontinuu revărsată,

    Îi șoptesc, a consolare:

    -Nu tu, oamenii-s ”o pată”...

    *

  


  Memoriu deschis

  
    (după interviu)

  

  
    Subsemnatul: Oareșcine,

    Numele: la fel ca mine,

    Și prenume: după nume,

    Că nimic chiar nu vă spune,

  

  
    -”Săturat”?...Ca mulți la fel.

    -Zilnic?... Ne rugăm la El.

    -Să vă dea?... Doar sănătate.

    -Fericire?... De se poate.

    -Pentru voi?... Și alți sărmani.

    -Chiar și noi?... De-ați fi umani...

    ...

    Deci, noi, rău nu vă dorim,

    Chiar de-ntr-una îl primim,

    Și sperăm, creduli ”subpuși”,

    Și că-n drepturi vom fi puși,

    Nu prin vorbe-zboară-n-vânt,

    Ci în ”scrieri-de-cuvânt”,

    Gen legi vechi, sau norme noi,

    ”Nespălate”-n sens, de ”ploi”

    De ”metodologii” discrete,

    Zilnice, și-ascuns concrete,

    Ce fac dintr-un plop tufiș,

    Și din lege-un preș-hățiș.

    Ce dorim? Cert, nu mâncare,

    ”Piperată”-n preț-urcare,

    Și nici ”aruncată”-n brânci,

    Doar cu porții ca de prunci,

    Cu ciorba lăptoasă, ”chioară”,

    Dinspre acru spre amară,

    Și cu carnea doar povești,

    Ascultate cât trăiești,

    Cumpărată-n gram mărunt,

    De umanu-ajuns cărunt,

    Sau de cei cu copii mulți,

    Ce, doar în ”nevoi” sunt culți,

    Căci le știu pe ”din-năuntru”,

    Cum zicea un moș mai hâtru,

    ”Pe-de-rost”, de ”din-afară”,

    Bat-o binele de țară!

    Ce-am mai vrea? Aer curat,

    Nu, de zeul ”Smog”, spurcat,

    Ce s-a-ntins, și s-a întins,

    Și-n plămâni, parcă-nadins,

    Și, în ciudă să ne facă,

    Și-a adus Ozon, la clacă,

    Ca să fac-o seră nouă,

    Și cu-acid, în ea să ”plouă”,

    Lăsând Cerul ”ofilit”,

    Pe Pământul ”dezgolit”;

    L-ați lăsat? E ”țara” lui?

    Loc avem și noi, de-un cui...

    Să ne atârnăm? Când vrem?

    Viața?.... Sau ce mai avem?

  

  
    N-o luați în serios!

    Ronțăim și noi un os,

    S-o mai ducem înc-un pic,

    Mulțumiți cu mai nimic,

    De-ale ”viețiii”, ”șterși la bot”,

    După ce, cam ”sugeți” tot,

    Regretând, ca buni umani,

    C-avem sânge, și nu bani.

    *

  


  Minte-n cuvinte

  
    -exerciții mentale-

  

  
    Minte, linte, sfinte, dinte, O fata în lume

    Sugera că are minte,

    multă, cât un bob de linte,

    și dădea bine din ”dinte”,

    pomenind de cele sfinte.

    Multe, slute, culte, sute,

    Mai avea talente multe,

    prinse-n ”calități” cam slute,

    rătăcite printre sute

    de idei crețe și-n cute.

    Mată, fată, lată, dată,

    Toată-n tot era o fată

    cu o ”strălucire” mată,

    și înaltă, cam cât lată,

    dar, a Dracului de dată.

    Mută, tută, cută, rută,

    Când vorbea părea chiar mută,

    nu că ar fi fost doar tută,

    căci avea, pe frunte-o cută,

    deviată de la rută.

    Casă, lasă, pasă, grasă,

    Da, dar ce avea în casă

    și în pușculița ”grasă”,

    te făcea să spui nu-mi pasă

    că, în urmă, ea, gropi lasă.

  

  
    Fisă, lisă, dusă, pusă,

    Căci, deși cu mintea ”lisă”,

    de-i ”cădea” arar vre-o ”fisă”,

    când era, ”pe cuget”, pusă,

    chiar părea, din lume, ”dusă”...

    Car, rar, par, sar,

    Zar, var, țar, far,

    Limbă, plimbă, strâmbă, tumbă,

    Curbă, dubă, babă, sobă,

    Vină, plină, tină, fină,

    Mină, vină, lină, țină,

    Lapte, fapte, drepte, rupte,

    Caste, coaste, faste, paste,

    Trai, vai, dai, grai,

    Stai, hai, nai, bai,

    Umbră, sumbră, ambră, curbă,

    Pat, lat, cat, sat,

    Mat, dat, hat, nat,

    Plâng, crâng, strâng, stâng,

    Frâng, ring, rang, gang,

    Liste, fuste, faste, caste,

    Naște, paște, moaște, Paște

    Dor, zbor, cor, nor,

    For, zor, por, mor,

    Ger, ler, ser, vier,

    Cer, fier, pier, zbier...

    (Încercați!)

  


  Mor eroi necunoscuți

  
    -Ucraina-

  

  
    Limpezi, ochii de copiii,

    Mă privesc dintre ruine;

    -Noi, aicea ne-am născut?...

    Nu mă simt prea bine...

  

  
    Dărâmat e Cerul, dărâmat Pământul.

    Prin ruine umblă, obosit, doar vântul.

    Din văzduh, durerea, a picat cu foc.

    Trăirea, gonită, n-a mai avut loc.

    Catacombe sumbre, casele-au atins.

    Copiii-n iubire, de mame, s-au ”stins”.

    Șerpi de foc și ură, pe străzi s-au întins.

    Arzătoare torțe, haine au aprins.

    Sfârtecați, copacii, gem deși n-au guri.

    Se-”ncleștau” cu frații, neștiind de uri.

    Florile, în parcuri, sunt doar pe morminte,

    Multe-s ofilite; viață nu se simte.

    Au pierit mulți tineri, lângă tații lor.

    Cu inima frântă, și soții mai mor.

    Spălat, pe ruine, sângele-i de ploi.

    Cândva, chiar aicea, am putea fi noi.

  

  
    Luând ce-i mai ”fraged”, Moartea se răsfață;

    ”Umflată”, nu pare, ”sătulă” de Viață.

    *

  


  Natura, la ”apus”

  
    -”Blestemul”-

  

  
    Liniștea-și aruncă vraja,

    Peste-un asfințit stingher.

    Îmbâcsit de nori, apusul,

    Pare un retras ungher.

    Raze mici ”sfâșietoare”,

    Ca faptă și ”arătare”,

    Tot încearcă-”nghesuite”,

    Să-și facă prezența-n zare.

    Rareori ating pământul,

    Pierdute în smogul gros,

    Ce-a-nbâcsit și Cerul sacru,

    De ”păcatul vremii” ros.

    Omul poartă acest nume,

    Câștigat ”pe drept”, mă jur,

    Când, de fapt, m-abțin, în fine,

    Prost din fire, să înjur.

    Frate cu Natura-n timpuri,

    A ajuns să o ”posede”,

    Cu prea ”ruginoase” fapte,

    Ce, incestul, îl ”precede”.

    Siluită e sărmana,

    Când vrea el, și cum, și unde,

    Și, ca proxenet, cu acte,

    La străini, pe bani, o vinde.

    Mila nu-i cu el la masă,

    Brazii, în tămâie mor,

    Fagii-și pierd șirul pe vase,

    Plâng mesteceni arși de dor.

    Sus pe munți, jalea cuprinde

    Trunchiuri sfârtecate-n fier.

    Coaste-alunecă la vale,

    Viitor, și ”verde” pier...

  

  
    Transformând ”puterea”-n ”coasă”,

    ”Moarte”, să-l numim, putem.

    Cum pe cine? Pe el, omul,

    Al Naturii, crunt ”Blestem”....

    *

  


  Ne-am obișnuit

  
    Ne-am obișnuit, ca oameni,

    Să ne plângem, mai mereu,

    Că murim, și că ne doare,

    Că ușorul e prea greu.

    Ne-am obișnuit, la semeni,

    Să ”urlăm”, când nu ne plac,

    Și să punem la-ndoială,

    Tot ce bine, poate fac.

    Ne-am obișnuit, să cerem

    Tot ce nu putem primi,

    Și ”luând”, prin legi ”făcute”,

    Să putem, ”cinstiți”, dormi.

    Ne-am obișnuit, ca ”vorba”,

    Ca pe un nimic s-o dăm,

    Și, sub nula ei valoare,

    Interesul să-l ”purtăm”.

    Ne-m obișnuit, tăcerea,

    S-o păstrăm aproape-n tot,

    Chiar și când, ”sus-pușii” noștri,

    Ne cam dau... doar peste ”bot”.

    Ne-am obișnuit, puterea,

    Ca pe-un ”dat” să o privim,

    La care, dreptul îl are,

    ”Cel ce”-n mila lui trăim.

    Ne-am obișnuit, iubirea,

    S-o ”slăvim” doar prin cuvânt,

    Și-n fraze ”sforăitoare”,

    Ce se pierd, ca zmeu-n vânt.

    Ne-am obișnuit, iertare,

    Să cerem când ”pre-murim”,

    Și atunci, doar cu speranța,

    C-înc-un pic, o să trăim...

    *

  


  Ninge-n amintirea vieții

  
    -prima zăpadă-

  

  
    Ninge-n pas șăgalnic, de damă-n plimbare;

    Vrei nu vrei, privirea, ți-oprești pe ”mișcare”.

    Ninge ca o vorbă, de timid iubit,

    Ce, de parteneră, psihic, e zdrobit.

    Ninge ca o șoaptă, de prunc mititel,

    Gângurind, cu poftă, la un sân rebel.

    Ninge cu lentoarea, binelui de ”sus”,

    Și a constatării că, ce-a fost, s-a dus.

    Ninge cu răbdarea, obositu-i neam,

    Ce așteaptă Moșul, cu Binele-n geam.

    Ninge-n zboruri line, de fulgi răsfățați,

    Ca o mângâiere, pentru cei plecați.

    Ninge cu suspine, într-un geamăt mut,

    Ca o țară mică, dincolo de Prut.

    Ninge cu dreptatea, fulgilor la fel,

    Nu ca și umanul, alungat de El.

    Ninge a Vecie, pentru-o Clipă doar,

    Pentru o ”trăire”, mulțumită rar.

    Ninge-n fericirea, unui zbor divin,

    Căzând peste-o ”turmă”, cu spirit ”ovin”.

    Ninge-n rugă pură, peste cei ca noi:

    -”Tratați” vii copacii, nu ca pe-un ”goi”!

    Ninge-abia a lene, lent doream să zic,

    Căci, de lenevie, n-am cam ”aia”-un pic.

    Ninge-a puritate, peste-un s/t/at ”murdar”,

    Ce-și ”curăță” aleșii, de pofte-n zadar.

    Ninge doar în ”jos”-uri, rareori în sus,

    Cu Dreptatea care, ”la vale” s-a dus.

    Ninge ca speranța, în vorba ”în vânt”,

    Ce piere ca neaua, topită-n pământ.

    Ninge cu regrete, tardive în dor,

    Ca și fulgii care, știu, când cad, că mor.

    Ninge-a alinare, mângâind ce-ating,

    Iar sclipiri de gheață, în inimi se sting.

    Ninge-a izbăvire, chiar în aprig vânt,

    Și-n cuvinte pure, pe rânced pământ.

    Ninge cu decență, cu iubire chiar;

    Lăcrimă e fulgul, pe obraz, fugar.

    Ninge-a dor de ducă, cu mintea hai-hui,

    Într-o altă țară, fără pofte-n cui.

    Ninge a știință: apă, aburi, nori,

    Amintind de gerul, din casă, în zori.

    Ninge-a stat degeaba, doar ca să privești,

    Și, l-așa plăcere, nu te-mpotrivești.

    Ninge cu rețineri, de om chibzuit,

    Ce ”vede” minciuna, ca pe-un ”bâzâit”.

    Ninge-a rătăcire, la răscruci de vânt,

    Peste-u neam, cu doina, imnul cel mai sfânt.

    Ninge-a amăgire, pentru lumi mai pure,

    Dar albul dispare și n-au timp să-l fure.

    Ninge pe-a lor cale, drept, de sus în jos;

    Nu se-”nvârt” ca omul, după ”zahăr tos”.

    Ninge în neștire, ca de-o lege nouă,

    Pregătită-n taină, ce ne ”rupe”-n două.

  

  
    Ninge, tot mai ninge; ies, renunț la foc.

    Mic nebun, probabil, cu fulgii mă joc.

  

  
    Ninge cu finețe; tac, nimic nu zic.

    Sufletul se simte, răvășit un pic.

    (în amintirea copilăriei...a părinților... și a prietenilor)

    *

  


  Noroc, sau ghinion i.a

  
    -fără ”proc oroare”-

  

  
    Timpul e frumos, din nou,

    Pentru-o oară-două.

    Boby, morfolind un ou,

    Se face că plouă.

    -Ia te uită!... La clocit?

    -Doar îl spăl cu limba.

    -Și cu colții?... Doar rânjeai?

    -Îl dădeam doar tumba.

    -Și, găina ți l-a dat?

    -Ea mai ”naște” unul.

    -Împrumut poate l-ai luat?

    -Eu, decât stăpânul.

    -Să nu-l fure-l protejezi?

    -Înțelegi chiar bine.

    -Și-napoi tu o să-l duci?

    -Depinde de tine.

    -Să pricep... mă iei părtaș?

    -Am și altă șansă?

    -Da, să fii cățel model...

    Mă privea ca-n transă.

    -Pentr-un ou faci tărăboi?

    Eu nu-s ”om, ca tine,

    Cu acces la magazin

    Și la rafturi pline.

    -Bă potaie, te salvez,

    De la pușcărie,

    Căci, de furi astăzi un ou,

    Mâine-un bou... se știe.

    -Tu glumești de mine-acum;

    Ce-am eu cu bovina?

    -Băi jevreișen, legea-i ”lex”;

    Nu contează vina.

    Procurori ”câinoși” avem,

    ”Uniformi” în toate,

    Ce, pedepsele le cer,

    Țintind ”cont”, la fapte.

    Ăsta-i lucrul ”preventiv”,

    Con-”damnând” din ”fașă”,

    Și un presupus rău-gând,

    Ținând cont, de ”rasă”.

    -Te repeți, dar, zău nu am

    Intenții-nocive.

    Cum adică, le ”scot” ei,

    Certe și fictive?

    -Nu ai priceput nimic

    De ”pre-meditare”;

    Când acuzi un nou-născu,

    E că, crește mare.

    -Și că mârâi? Zi deschis,

    Mă acuză mâine?

    Pot să creadă c-o să mușc;

    Se includ la ”vine”?

    -Ai noroc, sau ghinion...

    N-aveți ”proc oroare”.

    Gratis ai putea mânca,

    Stând la închisoare.

    Încruntat, privea chiorâș

    La oul zănatec,

    Și-ndecis, i-a făcut vânt,

    Pe calea spre pântec.

    Că îl doare undeva,

    Mi-a răspuns ”pe fugă”,

    Căci avea, la o cățea,

    Ce trece, o ”rugă”.

    *

  


  Nostalgii în prag de toamnă

  
    -viața-n ”umbre trecătoare”-

  

  
    Când noaptea își revarsă tăcerea printre flori,

    iar razele de lună pudrează blânzii nori,

    când lanul se alintă pe unduiri de șes,

    iar râul în meandre sărută prundul des,

    când susurul de undă încântă-un mal de lac,

    iar vântul se răsfață în trestii care tac,

    când liniștea-i trezită de-un fâlfâit stingher,

    iar pasărea plăpândă se-ascunde-n alt ungher,

    când crângul își ascunde copacii-n centrul lui,

    ca să vegheze cuibul cu-o mamă și-un mic pui,

    când frunzele-și iau zborul, spre nori, în vânt hain,

    și cad, ca cergă arsă, cu dor de Cer senin.

    când îmi reneg trăirea, ca simplu dar de-a fi,

    și-aștept în van Lumina, ce vine doar din zi,

    când Timpul se oprește și înapoi se uită,

    și vede doar neantul, nu calea cea bătută,

    când visul se destramă, de mine plictisit,

    iar o idee-apare, în gândul obosit,

  

  
    văd Viața cum se zbate în ”umbre trecătoare”,

    ”umani” numai în ”vorbe” naive sau ”murdare”,

    ce o închid în cușca cu pofte ”lucitoare”,

    și uită de-a ei mamă, Natura-”nfloritoare”.

    *

  


  Nu-ncercați să țineți minte...!

  
    Nu-ncercați să țineți minte

    Doar un rău, cândva, făcut!

    Amintiți-vă, că-n timpuri,

    Ca vecini, chiar v-ați plăcut!

    Faptele, chiar dureroase,

    Sunt legate de trecut;

    Ca și voi, la vina voastră,

    Poate-au plâns, și au tăcut.

    Nu lăsați ”orânduirea”

    Să dezbine un popor,

    Căci, la neam de codru-ajunge

    Doar o coadă de topor!

    Nu mânjiți vorba cu sânge,

    Ci cu milă și gând bun,

    Ca să nu vă ”deștepteze”,

    Nu-un cuc liber, ci un tun!

    Umbra urii să se stingă,

    Într-un zâmbet de ”viu” mic,

    Ce, la viață, gângurește,

    Agățat, de ea, un pic!

    Nu o știe, nu o vede,

    Dar o caută pe brânci.

    Hai să nu uităm că, totuși,

    Noi, cu toții, am fost prunci!

    *

  


  O floare de câmp

  
    -cadou pentru voi-

  

  
    O floare de câmp,

    Din pacea-decor,

    Am pus-o cu drag,

    În visul de dor.

    Cadou-a pierit

    În scrâșnet de fiare,

    Iar Timpul s-a scurs,

    În lacrimi de Soare.

    Avea încrustată

    Culoare pe ea,

    Și-o urmă de viață,

    Ce-n umbră vedea.

    Cu gândul, un nume,

    Să-i dau, m-am zbătut;

    Era prea frumoasă,

    Și chiar n-am putut.

    Tăcerea divină

    Mi-a dat-o-napoi.

    Simțise, probabil,

    C-o vreau pentru voi.

    Cadoul meu simplu,

    Vă rog să-l primiți;

    Ajunge, ca-n suflet,

    Cu drag să priviți.

    *

  


  O simplă ”umamă”

  
    -azilul-

  

  
    Ochii-albaștrii se ”pierdeau”

    Sub fruntea senină;

    Flacăra, din ei, venea

    Din inima ”plină”.

    Nu o cunoșteam, era,

    Undeva-ntr-o curte,

    Cam ”închisă”, ce e drept,

    Cu grilaje multe.

    Oameni veneau, treceau,

    Fără încetare.

    Ea-i privea... și îi vedea...

    Și simțea c-o doare.

    ”Nu am cum să îi ajut...”

    Era milă?... Scuză?

    Urma unui dinte mic,

    Se vedea pe buză.

    ...

    -Mamă, ce s-a întâmplat?

    -Puișor, nimica...

    Mai murise unul ieri;

    Și el... și pisica...

    (Și animalele mor, nu-i așa?...)

  


  Oameni?

  
    Mi-a murit cățelul.

    Unul dintre ei.

    Nu contează care.

    Ce oameni mișei.

  

  
    Au otrava-n suflet.

    Au pus-o și jos.

    I-au dat-o în carne.

    Cât de scump e-un os...

    *

  


  Oare și voi, copii

  
    -mici ”canari” potențiali-

  

  
    Oare, ce s-ar întâmpla,

    Dacă ne-am mai naște ”oameni”,

    Cam așa, ca Dumnezeu,

    Că doar suntem „semeni”?

    Oare-am îndrăznii, în mame,

    Să lovim cu nepăsare,

    Și, grăbindu-le-n morminte,

    Să ne transformăm în fiare?

    Oare-am mai zdrobii Pământul,

    Pentru-o groază de nevoi,

    Sau l-am face o grădină,

    Pentru mici urmași, ca voi?

    Oare, din copilărie,

    Veți lua ce e mai sfânt,

    Sau veți face din iubire,

    O legendă-n uitat cânt?

    Oare, ca adulți, trăirea,

    Prin ”nevoi”, vă va-”nfiera”,

    Și veți pune Viața-n gratii,

    Pentru a vă apăra?

    ...

    Ce doresc?... Copilul vostru

    Să ”vadă”-n nepot, ”părinte”,

    Cu-ndrăgite mici odrasle,

    Ca și voi, zglobii, nu ”sfinte”...

    *

  


  Oaza de speranță

  
    -mănăstirea de maici Rogozu-

  

  
    Mănăstirea, ”poartă”-n Cerul

    Ce se simte-un pic ”trădat”,

    E deschisă pentru omul,

    Ce, credinței, s-a ”predat”.

    Ca o oază de iubire,

    Ca o punte către El,

    Ea e firul de speranță,

    Pentru cei, cu noi, la fel.

    Într-o casă-”mpodobită”,

    Doar cu inimi de femei,

    Domnu-și află ”împlinirea”,

    Chiar de-s anii lungi și grei.

    Maicile preiau ”cuvântul”

    Rugilor celor ”deschiși”

    La speranța-n altă viață,

    Chiar și de nevoi ”închiși”.

  

  
    Este vară și-a-nflorit,

    Roz, rogozu-n mal de lac;

    Râul mic, cu-același nume,

    Mângâie pietre ce tac.

    Apa vine, vede, trece,

    Printre brazi și pe sub nuci,

    Lăsând piatra cea ”străbună”,

    Și în ziduri, și în cruci.

    Într-o vreme ”tulburată”

    De dușmanii migratori,

    Domnu-a pus Vecia-n glie,

    Pentr-un neam de muritori.

    Basarab Matei e ”sfântul”,

    Ce-n Poiana Rusului,

    A-nălțat un schit din lemnul,

    Luat din viața ”fratelui”.

    Căci așa a fost, de veacuri,

    Codrul drag pentru români,

    Chiar și-n anii de bejenii,

    Când fugeau, robi, de stăpâni.

    Crucea-a fost o ”temelie”

    Pentru țara de români,

    Ce-nfruntau cu vitejie,

    ”Roiurile” de păgâni.

    Vremea a trecut și ciuma,

    A ”ucis” schitul prin foc,

    Dar n-a reușit să smulgă,

    ”Rădăcini de neam”, din loc.

    După ani, din glia sfântă,

    O biserică-a ”crescut”,

    Dintr-un ”fir de veșnicie”,

    Ce venea dinspre trecut.

    Ca o ironie-a soartei,

    Un boier, Robescu-a fost,

    Cel ce a-nălța-o-n ceruri,

    Doar din piatră-n sfântul rost.

  

  
    Ca Ioan Botezătorul,

    Hramul sfânt ea l-a primit;

    După râu, și lac, și oameni,

    Ea, Rogozu, s-a numit.

    Zeci, și sute de măicuțe,

    Au sfințit locul divin,

    Și prin rugi, dar și prin fapte,

    Cu un cuget pur, senin.

    Într-o ”febră” comunistă,

    Declarat, sec, ”fără rost”,

    S-a închis, ani lungi, lăcașul,

    Dintr-o ”vrere” de om prost.

    N-a ținut cont că-n credință,

    ”Vremea” nu e un dușman,

    Și nu ține cu ”uitarea”,

    La românul cel sărman.

  

  
    Redeschisă-n voia Celui,

    Ce ne pune la-ncercare,

    Astăzi, toaca, iar ne cheamă,

    La-mpăcare... și iertare.

    Credincioși din tot ținutul,

    Buzoieni și râmniceni,

    Unii cu origini slave,

    Mâna-și dau, cu cei vrânceni.

    Dar mai vin și ”trecătorii”,

    Ce bifează alt ”văzut”,

    ”Pelegrini”, ce-n bani și pofte,

    Nu și-n cruce, au ”crezut”.

    Unul ”crede” că... ”nu strică”,

    Să se-nchine... la ”pozat”,

    Altul că... ”dar... totuși... poate”...

    Dă din mână-apoi, blazat.

    Nu ”lipsesc” nici ”guralivii”,

    Care râd, când ”dau o tură”,

    Pe la cel ce trist se roagă,

    Din plin suflet, nu doar gură.

  

  
    ”Iartă-i Doamne!”... parcă-ar spune,

    Un simplu bătrân umil,

    Ce-a intrat, s-asculte slujba,

    De mână, cu un copil...

    *

  


  Obolul de pământ

  
    Azi, Moartea-și cere-ntr-una,

    Obolul de pământ,

    Și-n vieți febrile ”seacă”,

    Speranța-n Cerul sfânt.

  

  
    Neliniștea se pierde

    în lacrimi de cleștar,

    ce-mbracă vag fărâma,

    de glie, în zadar,

    urmare-a Voiei sacre,

    din veacuri poruncită,

    ca totul să se scurgă,

    în lumea ”rătăcită”.

  

  
    Nimica nu-ntregește

    abisul de lumină,

    ce-ncearcă să îmbrace,

    vii, umbrele din tină,

    grăbite să își piardă,

    cât mai rapid, menirea,

    și darul, fără merit,

    ce unii-i zic ”Trăirea”.

  

  
    Reci falduri de culoare,

    desprinse din alb pur,

    tot tind, în neștiință,

    spre negul parcă sur,

    ce, crud, sfidează Totul,

    ce-n juru-i se întinde,

    nimicul fără urmă,

    ce-un loc, în gol, pretinde.

  

  
    În Haosul cu grijă-n

    Vecie aranjat,

    o Teamă se desprinde

    din Timpul deranjat,

    și se propagă-n valuri,

    spre un Neant sfârșit,

    ajuns, din neglijență,

    pe un tărâm greșit...

    *

  


  Oda nescrisă

  
    -cuvinte care ”minte”-

  

  
    -Vreau să scriu, cu ochii-nchiși,

    Oda pentru cei învinși!

    -Nu se poate! Uite pumnul!

    Imnu-i numai pentru ”unul”,

    Cel ”înalt”, ne noi ”sus-pus”...

    Am rămas, pe gânduri, ”dus”.

  

  
    Cum să cânt orașe-n care,

    Ziduri sunt pe ”post” de zare,

    Sau sate ținute-n ”post”,

    Doar cu foametea, ca ”rost”?

    Unde pot eu, frumusețe,

    Mângâiată de blândețe,

    Să găsesc printre ”hulpavi”,

    Când cântă, prohodul, ”bravi”?

    Cât, în versuri, să-i ridic,

    Pe cei mulți, ce n-au nimic,

    Da-s ”priviți” și ”ștampilați”,

    În ”trăiri”, ca ”vinovați”?

    Cum să cer, de la ”scatiu”,

    Ce mai crede că e viu,

    Să cânte după zăbrea,

    Sau în lațul de curea?

    Când și unde, cât și cum,

    Să mai caut, de nebun,

    Un om demn de-o odă nouă,

    Care să vă placă vouă?

    Voi vă îmbrăcați frumos,

    Ei ”rod” viața, ca pe-un os;

    Voi faceți, prin pofte, tumbe,

    Ei se târâie, ca, ”curbe”.

    Printre voi? Aaa! Înțeleg...

    ”Spinu”-n vorbe să îl ”leg”?

    Și să vă dedic ”cuvinte”?

    Nu contează dacă ”minte”?...

    *

  


  Om și pom

  
    -eu știu???...-

  

  
    Când ”moare”-un pom, îl tai și totul

    Îți pare un ”normal” firesc,

    Dar de mai are-o creangă verde,

    Greșești cumva?... Frunze ”trăiesc”.

    La fel și omu-n vârstă-și pierde

    Vigoarea ”trunchiului uscat”,

    Dar de-are suflet viu, ca pomul,

    Accepți că ”seva” n-a ”secat”.

    De ce atunci, ”umanii” noștri,

    Când nu mai ”merge”-l ”văd” ca pom,

    Și nu accept-un fapt, că viața,

    E darul Lui, nu-al unui om.

    De ce osânda-i întinată

    De clar refuz de-al ajuta,

    Și-i scos cu targa de pe ”piață”,

    Cu ”eticheta” de-al ”uita”.

    Până în clipa de ”scadență”,

    Un drept, la Viață, e deplin,

    Și nu putem, prin Voia Sfântă,

    Să-l ”trecem”: ”Expirat prin chin”.

    Iubire, dragoste, morală...

    Ce-i bine și ce-i rău în ”viu”?...

    E Bătrânețea doar o boală?...

    Dar Moartea? Mă întreb... Eu știu???...

    *

  


  Părinți

  
    -cruce-a unui simplu viu-

  

  
    Ochii îi deschid în noapte,

    Pe-un negru ne-nduplecat;

    Luna se mai zbate-n geamuri.

    Amintind că au ”plecat”.

  

  
    Lacrimi crude, de tristețe,

    Le ofer, în gând, ca dar;

    Încă sper la șansa zilei,

    Care ”cade”, ca la zar.

  

  
    Timpul a trecut și viața

    M-a ”apropiat” de ei;

    Nemurirea e înscrisă,

    Doar în scriptele de zei.

  

  
    Sufletu-și îndură soarta,

    Și încerc, ca fiu, să fiu;

    Simt și ramul fără frunze,

    Cruce-a unui simplu viu.

    *

  


  ”Partea lui de mâine”

  
    -un sătean, fost țăran-

  

  
    Cu trăirea terfelită,

    Un sătean, țăran sărman,

    Cugetă la întrebarea:

    ”Oare, sunt și eu uman?”

  

  
    Mâna-i tremură pe firul

    Unei vieți ce-atârnă-n gol,

    Și-i oferă, viitorul,

    Ca o groapă mică-n sol.

  

  
    Simte că-n păienjenișul

    Altor ”el”, de ”abătuți”,

    Legea ocolește fapta,

    ”Marilor”, vruți nevăzuți.

  

  
    Strigă-o vorbă de obidă,

    Ferm convins că-i fără rost,

    Căci promisiunea trece

    Și va fi, iar, cum a fost.

  

  
    Are ”partea lui de mâine”,

    La necazuri ”abonat”,

    Cu un viitor de aur,

    Tot cu goluri ”împănat”.

    *

  


  Pas în pacea codrului

  
    Pe poteca care-o urmă,

    O păstrează zile-n șir,

    Mi-am lăsat și eu amprenta,

    Dând tăcerii grele-un gir.

    Am trecut a doua oară;

    Pasul vechi era ”curat”.

    Nu-l călcase nici o ”urmă”;

    Nici glia nu l-a furat.

    Liniștea, străbună, sfântă,

    Înghețase totu-n jur.

    Mi-am oprit pasul să ”cadă”

    Pe o creangă, ca un ”fur”.

    Cum să fac nesăbuința

    Ca să iau ceva din ea?

    Era taina-ntipărită

    De Vecie-n ce ”trăia”.

    În deplină resemnare,

    Vântul, șoapta și-o ”stingea”.

    Susurul de ape line,

    Armonia întregea.

    Reci alunecări de rouă,

    Pe ferigi, se contopeau,

    Într-a gâzelor mișcare,

    Ce, tulpina, cotropeau.

    Brazi bătrâni doineau din cetini,

    Și își ”tămâiau” eroi,

    Ce-au trecut prin vijelie

    Și-au rămas căzuți, sau goi.

    Lângă ei, din fagii falnici,

    Doar sforțarea se-auzea,

    Căci doreau s-atingă Cerul,

    În sclipiri de peruzea.

    Cărăruia peticită,

    Sufocată-n ierburi vii,

    Se târa neliniștită

    Și pierea, fără a ști.

    Malul, sfârtecat adesea

    De avide rădăcini,

    Se surpase, pe alocuri,

    Și din alte mici pricini.

    Firul stacojiu de apă,

    Fin, plăpând, neliniștit,

    Și-amintea zilele triste

    Când, din ”fire„ și-a ieșit.

    S-a simțit atunci puternic...

    Reci șuvoaie-l îndemnau

    Să își afle-n lume rostul;

    Stranii pofte-l străbăteau.

    Luat târâș de ”pasiune”,

    Fără milă, ”rătăcit”;

    A distrus și mal, și floare,

    Iar tufișuri, a-ncâlcit.

    A trecut ziua nefastă;

    Scuze și-a cerut umil.

    L-au iertat, ca frați de ”sânge”,

    C-al Naturii, mic copil.

    Pacea ei... și pacea noastră;

    S-o distrugem ne grăbim.

    Spunem c-avem codrul frate;

    Chiar de-i ”vitreg”, să-l iubim!

    *

  


  Pata

  
    Limpezi, ochii de copil,

    ”Caută” un tată;

    I s- spus că ”a plecat”...

    Viața are-o ”pată”.

  

  
    -Îl aștept!... și stă la geam.

    Mama geme-n suflet.

    -Va veni, nu e așa?

    Nu se-aude-un urlet.

  

  
    Nu i-au spus unde e ”dus”;

    Lacom e pământul.

    Ce înghite, e al lui;

    Iar vuiește vântul.

  

  
    Ușa scârțâie ușor;

    Copilul tresare.

    -Mami-i Buni, de ce plângi?

    -M-anțepat o floare...

  

  
    Undeva, în Cer, grăbit,

    Trece-un sfânt cu norii.

    Tunetul se-aude sec;

    Pătați sunt și zorii.

    (Pt. Tibi, tatăl lui Alex)

  


  Pe Pământul răbdător

  
    -Ucraina-

  

  
    Lupii-și ”urlă”-n cer puterea,

    C-au putință, pofticioși.

    Corbi-și croncăne plăcerea,

    Slăvind frații ”rusinoși”.

    Șuierând a cobre sumbre,

    Pe ființe cad rachete.

    Dronele sunt oferite,

    În coroane și buchete.

    Focul Iadului se-ntinde

    Prin lanuri, de mărăcini.

    Ce nu face rusul-frate,

    Pentru glia din vecini.

    Obosiți sunt și copiii;

    Se tot joacă de-a pitita.

    Vor nu vor, se-ascund de ”Teamă”,

    Căci iar cade, nesimțita.

    Unii-au apucat s-o vadă,

    Când le-a luat părinții, ”sus”,

    Într-un Rai, cum spune buna,

    Cu biletul numai ”dus”.

    Moartea e neobosită

    Și se-nvârte printre vii.

    Prinsă-n horă, lasă goluri;

    Plâng părinții după fii.

    Viitoru-n ei se ”stinge”,

    Într-un ritm necruțător.

    -Doamnă, ia-i pe răi la Tine!

    Pământu-i prea răbdător...

    *

  


  Pocăi-s-ar ei, ca noi

  
    -cum ”merge” Treaba-

  

  
    Doamne, eu m-aș pocăi,

    Să îți spun și ce nu știi,

    Și de mine, și de alții,

    Ce ne iau, în dinți”, ca ”frații”,

    Noi de-o parte, ei de alta,

    Că, legi bune, are ”balta”,

    Nu c-ar fi murdară-n sine,

    Ci, în trai, fără rușine.

    Despre noi, ce pot să zic,

    Ca hârtia să n-o stric,

    Că suntem cam păcătoși,

    Ignoranți și vanitoși,

    Cu simțurile înăcrite,

    Și ideile ”strivite”.

    Ne rugăm ades la ei,

    Mari aleși, din ”mărunței”,

    Noi, ca noi, și ei ca ”zei”,

    Nu ca-n Biblie, doar trei,

    Căci, în Stat, și Trinitatea,

    Democratică-i ca noaptea,

    Asta-n sens ”de loc” de veci,

    ”Luminată”, ca în beci,

    ”Încălțată”-n vorbe ”grele”,

    Cu adaosuri de ”piele”,

    Cu relații suspus-jos,

    Și ”tocmeala” pe din dos,

    Și cu ”plata” pe măsură,

    Pentru cei ce ”dau” din gură.

    Sunt ”măreți”, șefi și ”șefuți”,

    Slabi, înalți, și înspre ”buți”,

    Ce te ”plimbă”-ncet, cu vorba,

    Și cu ambră-ți umple ciorba...

    Nu-i corect? Nici nu credeam

    Că mă crede vre-un mirean,

    Că, ce-i ”bine”, la ”avuți”,

    Ajunge pe la ”desculți”,

    Căci, minciuni, cu pasul mic,

    De picior depind un pic,

    Și-ntrucât, prea scurt, îl au,

    Cam, cu puța-n baltă dau,

    Și atunci, cum să mai ”meargă”

    ”Treaba” bine, într-o doagă,

    Căci, în cergă, arătoasă,

    Nu pare prea ”sănătoasă”,

    Și, chiar poți să-i zici ”ne bună”,

    Când își pune-n cap cunună,

    Nu de spini, ca drept divin,

    Ci de lauri, din ”senin”,

    Fără-aține cont, c-un om,

    Face-un ”rezultat”, pe pom.

    Ăștia-n fond, suntem chiar noi,

    Răsfățați cu minți de soi,

    Pline cu de ”tot-ce-nu-i”,

    Și cu pofte, puse-n cui,

    Saturați cu ”oareșce”,

    Săturați de ”orișice”,

    Răbdători ca vita sfântă,

    Ce-i ”ascultă”, când cuvântă:

    -Răbdați-dracului! Ce-i greu?

    Vă văitați, cerșind mereu!

    I-auzim, ne-nfiorăm,

    Doar că duhul nu ni-l dăm,

    Și-am dori, ca pocăiți,

    Să-i vedem, ”invers”, smeriți,

    S-aud unul regretând,

    Că a fost și-odată bând,

    Sau c-a scos bolnavul, sadic,

    Chiar când se văita, la medic,;

    Și c-a dus, la aprobat,

    Cererea, prompt, imediat,

    Sau că, din greșeală, doi

    Au vorbit frumos cu noi,

    Și au spus chiar ”dumneata”,

    Sincer, fără-a regreta,

    Sau cu jenă, abătut,

    A răspuns și la salut,

    Și, c-o treabă oarecare,

    N-a pus ”coada pe spinare”,

    Și, profund îndurerat,

    Că nu cerem, ne-a certat,

    C-a răspuns la telefon,

    Cu respect, ca unui domn,

    Și, din Ceruri n-a ”căzut”,

    Când ne-am plâns de ce-am văzut,

    Și, cu crâncenă răbdare,

    Asculta tot ce ne doare,

    Renunțând la ”Tu-Mă-Bă”,

    Când, cu ochii, de noi dă,

    Iar cu grijă neforțată,

    Chiar și-un zâmbet ne arată,

    Și, cu glas spășit de vină,

    Ne urează-o zi mai ”plină”.

  

  
    Pocăiți de i-aș vedea,

    Și-n ”prostire”, de-aș ”cred ea”,

    Aș schimba viața-mi ”suspin”,

    Cu a lor, de ”dulce-chin”.

    Să-i aud și-n exprimare:

    -Să trăiți, și la mai mare!

    Dar ei nu mai cred în El,

    Iar eu nu sunt prost-de-fel,

    Și, ”trezit”, aud ”fâș-fâș”...

    ”Merge” Treaba-n Stat... târâș.

    *

  


  Pre-alegeri

  
    -a fi fără a fi-

  

  
    Am pornit prin s/tat aiurea,

    Doar cu pofta de-a ieși,

    Cugetând că, ironia,

    Pot să o mai las o zi.

    Voia bună, fiecare,

    Și-o găsea în plin-pahar,

    Întristându-se oleacă,

    Că erau alegeri rar.

    Nea Mitică, ”împănatul”,

    Drept, cu-n băț, în mână doar,

    Se bătea, în piept, cu vorba,

    Căci avea, la limbă, ”dar”.

    Se dorea ”slujbaș”, ”pe cinste”,

    Și tocmea ”stătenii”-n birt,

    Promițând, pe ”îndoială”,

    Că va face berea spirt.

    Tușa Leana, și moș Nae,

    Cam zâmbeau, sub-înțeles,

    Mormăind: ”Fără sămânță,

    Cum de vine la cules?”

    Îi țineau isonul însă,

    Doi ”stăteni”, ce beau de zor,

    Sugerând, în gura mare,

    C-ar fi bun și pentru ”For”.

    Căci așa numeau ei locul

    Unde se ”parla” în vânt,

    Și se parla-mințea-n voie,

    De ce-i ce au fost... și sunt.

    În consens, ”băteau” mulți toba,

    Despre ”ce credeau c-ar fi”,

    Chiar jurându-se, pe bune,

    Că n-ar zice, ”de n-ar fi”...

    Unul slab, cu ”slava”-n gură,

    Și ca limbă și ca Cer,

    Își tot ridica în ”aia”,

    Alesul cu-”opinci de fier”.

    Căci ”țăranul”, ca purtare,

    Sute de hectare-avea,

    ”Smulse”-”împrumutate”, ”luate”,

    Când ”dreptatea” nu-l ”privea”.

    Dar plătind ”înaripate”,

    Ca, ”culoare” cam la fel,

    Chiar de greu ”trăgea”, putin ță,

    Alți-aveau și pentru el.

    Ca de obicei, ”băuta”,

    Vorbele-a ”încins” treptat,

    Lăsând ”baltă” adevărul,

    Cum era, murdar, pătat.

    ...

    Am plecat, cu voia bună,

    Risipită-n patru zări,

    Ferm convins că... ”Răsăritul

    răsare și-n alte țări”...

    *

  


  Prea-scumpa viață

  
    -burnița-

  

  
    Oricât aș vrea să caut, ceva frumos afară,

    Nu pot, căci e ”mocirlă”, cam ca la noi(,) la țară,

    Căci cerul plânge-n lacrimi, în ”mocănească” ploaie,

    Și, cam normal, pe stradă, duhnește-a om și zoaie.

    Din gropile perene, se-aude-un plescăit,

    Suav, ca vocea ”dulce” de-”ales” cam ”gângăvit”,

    Și-n șanțul fără mijloc, cu capătul ”uitat”,

    Se scurge-o murdărie, ca dintr-un s(t)at ”pătat”.

    Privind în jur, cu jenă, la multa ”fleșcăraie”,

    Ca viața prinsă-n hora, cu ”jocul” la ”bătaie”,

    Cu inima-”ndoită”, tot caut vre-o ”cărare”,

    Ca un uman, bun-simțul, ascuns în minți ”vulgare”.

    La început, cu grijă, pășesc onest, curat,

    Și nu fac ”pleosc!”, ca tontul, până nu sunt ”murat”,

    Și-apoi, ”acrit” desigur, ”dau” cu ce am în ”baltă ”

    Și-mi ”iau”, ca tot românul, ”răs-plata” pentru ”faptă”.

    Ce vreme urgisită...

    Ce viață de ”doi-bani”...

    E și-așa scumpă, totuși ?

    Să mai ”lăsăm”?... Din ani?...

    *

  


  Prezentare

  
    Rogoz Gheorghe, pe numele de autor, George Rogoz, s-a născut în septembrie 1950 la Pitești (din părinți buzoieni) și a copilărit, între 3 și 10 ani, în Transilvania, județul Covasna. A absolvit școala elementară și liceul în Buzău, iar în 1974, Institutul Politehnic București. După câteva cursuri de specializare, a lucrat, până în 1992, în domeniul relațiilor internaționale (în perioada 1980-1985 a fost atașat de cultură și presă la Ambasada României din Berna-Elveția). În anul 1992 s-a ”privatizat” și a lucrat la propria firmă, din domeniul IT, a fost director la Laser Computer Romania (1993-1997) și translator de limba germană (Germania, 1999-2002), iar în 2005 s-a retras din activitate, la țară, din motive de sănătate și pentru a scrie. A publicat trei romane SF, două culegeri cu 75 de povestiri SF și 16 volume de poezii (peste 2600). Temele preferate, tratate deseori cu ironie amară, sunt oamenii, câinii, ”aleșii” noștri și, nu în ultim rând, natura vie și viața, uneori ”moartă”, a satului, teoretic pur(,) românesc…

  


  Prieteni ”desculți”

  
    Am avut prieteni...

    Mulți? Puțini? Destui.

    Mai am câte unul,

    Printre cei ”sătui”.

    Unul, ce, la bine,

    Mi-a fost ”scump” amic,

    Chiar și-n ”amintire”,

    E acum ”calic”.

    Ca și el, un altul

    Nu mai știe tot;

    Uită, când, la mine

    Se ”lingea pe bot”.

    Un vecin, sau altul,

    Drum parcă își ”fac”,

    Să-mi deguste țuica;

    Vin în pas de rac.

    Cunoștințe, ”bune”,

    S-au interesat:

    -Ce mai face ”ăla”?

    Numele-au uitat.

    Jenă, sau rușine,

    Nu le e de fel;

    Mă știau de-o viață,

    Că nu sunt mișel.

    Au crezut minciuna;

    N-a contat un om.

    Ce ușor se taie,

    Viața unui pom.

    Dragi, azi foști prieteni,

    Cizme-aveți cam mulți,

    Dar, în sentimente,

    Eu vă văd ”desculți”.

  

  
    Ne vom întâlni vreodată?

    Eu v-aștept... ca ”ieri”... la poartă.

    Veți zâmbi a revedere?

    Veți fi sinceri?... Cu plăcere...

    *

  


  Procesul Ironiei

  
    Într-o țară-aproape dragă,

    Cu poporul cam pe targă,

    A-nceput un scurt proces,

    Cu miza pe cert succes,

    Contra ”uneia”, ce ”vie”

    Se ”dădea”: o Ironie.

    Procuroarea

    tot ”dădea”,

    Fără reticențe-n ea:

    -Ascunzându-și chiar și firea,

    S-a trezit, așa, aiurea,

    Să tot umble peste tot,

    Dând, la ”fapte”, peste bot,

    Nu-n sens fizic, se-nțelege,

    Ci-n aluzii tâmpe, blege,

    Căci este ”pornită”, zău,

    Să ”înțepe” cât mai rău,

    Și, să vezi, tupeu la ea:

    Vrea și-n cei sus-puși să dea...

    Apărarea,

    potolită,

    Cu vocea cam ”plictisită”:

    -Dar ce-a zis? Că ”una-alta”,

    Că ”pește” mai are balta,

    Că se-aleg, în veselie,

    Ministere pe ”chirie”,

    Că, de viață, mulți ”școliți”,

    Vin și pleacă liniștiși?

    Dar asta nu-i ironie,

    Ci statistică, ”hârtie”,

    Care chiar suportă multe,

    Chiar și pre-vestiri oculte,

    Proaste pentru cei ”mai-toți”,

    Adulate de mari ”oți”,

    Ce stau, pe la Stat, grămadă,

    Protejați, să nu se vadă,

    Că nu au ”lipici” la muncă,

    Și au mintea încă ”pruncă”.

    Ironie? Fugi de-aici!

    Că e ”practică”, nu zici?...

    Acuzarea

    -...fără minte,

    A ”jenat” și drepturi sfinte,

    Ca o simplă ”amărâtă”

    La ”acces” cam ”reținută”,

    Căci avem ”de-toate”, clare,

    Puse bine la păstrare,

    Lângă drepturi ”nevăzute”,

    Dar, de lege, prevăzute,

    Și mai zic că-i și-o ”haină”,

    Ce se scutură de vină,

    Motivând că face doar

    Ce fac ”pușii” în ”budoar”,

    Acuzând, un parlament,

    Că-i de-un haz ”curat”-dement.

    Cu ”actori-de-rând”, plătiți,

    ”Uimitor”, de ”umiliți”,

    Ce, în ironie, mor,

    Ca să scape mai ușor,

    Deci, ea nu-i deloc utilă,

    Într-o viața-așa debilă,

    Că-i ajută să ”răcească”...

    Și, atunci, cin-să muncească?

    Apărarea,

    -ea-i ”trăire”,

    Cam ”subțire”, la ”simțire”,

    Dar o viață-n amăgire,

    O cam ”scoate”, știu, din fire,

    Și, când hrana e de ”plâns”,

    Doare cert stomacul ”strâns”,

    Chiar dacă ea, cu-cu-vinte,

    ”Cucu vrea”, pare la minte,

    Și, n-ar trebui, nici aer,

    Să respire, ca un fraier

    De-orășean, sau ”sub-urban”,

    Fără masca de un ban,

    Și nici să trateze-un pom,

    Sau o floare, ca pe-un om...

    Deci, accept, că e ”pătată”

    De-astă viață vinovată,

    Și că ”rufele își spală”,

    Fără jenă, parcă-n boală,

    În „mizeria umană”,

    Ce tot ”cască”, de pomană,

    Gura la ”ce-ar-vrea-să-fie”,

    De halit, nu poezie,

    Care, dacă nu-i citită,

    Nu-i ”gustată”, nici ”simțită”,

    Ca o palmă, sau un șut,

    Sau ceva, da crunt durut,

    Ca o violență-n fond,

    Că ne învârtim în ”rond”,

    Dar concluzia firească,

    E, ca ea, să ”viețuiasacă”,

    Căci ne-aduce, zilnic nouă,

    Lapte, brânză, unt și ouă,

    Ba și ”spor” la judecăți,

    Când o facem ”terci”, bucăți,

    Chiar de batem ”apa-n piuă”,

    Dar bine plătiți, ”la ziuă”,

    Cu profitul cu ”temei”,

    Ca să-avem și pentru ”Zei”,

    Sau ”cu ora”, cum fac eu,

    De mi-e bine când mi-e greu...

    O ”jurată”

    Că, corect,

    Judecă și ”în dinrect”,

    Pune punctul pe un ”i”:

    -Vai de toantă, ”hi-hi-hi”!...

    O gonim de nu se ”vede”...

    Pe Pământ timpul și-l pierde,

    Luându-se de oameni buni,

    Ce fac din vorbe minuni,

    Și-alte multe pentru noi,

    Cum nu înțelegeți voi...

    Să-și ”ia valea”, decid eu;

    Să o ”țină” Dumnezeu!...

    *

  


  Prost instinct și minte... vai

  
    -facerea de bine-

  

  
    Tot mai cred în oameni... Din instinct de prost.

    Mintea, mai ciufută, iar mă ia la rost.

    -De îți cer, la unii, le dai, că-s sărmani.

    Alții-și ”bagă mâna”, chiar de-s ”plini” de bani.

    Te revolți degeaba; promiți să te-abții,

    Dar prostia, frate, nu e doar de-o zi.

    Ascultam, ca tontul, ce degeaba-i spui,

    Că nuca, chiar cade, de o pui în cui.

    Încercam, nevolnic, s-o conving că nu-i

    Un Instinct aiurea... Ea o lua hai-hui:

    I: Vrea să facă bine...

    M: E-un nărod sadea...

    I: Dar la tine ”ține”...

    M: Asta-om mai vedea...

    Supărată foarte, s-a pornit să ”sape”,

    Și să-mi pună-n față, numai fapte calpe.

    Una după alta, ”greșeli” mi-a tot ”scos”,

    Ce, făcute-n bine, viața mi-a cam ”ros”.

    După ”săpuneală”, pus și la ”murat”,

    M-a-ntrebat blajină: -Ei, te-ai săturat?...

    Că-i dădeam dreptate, nu am vrut să-i spun;

    Instinctul se bagă: -Ești proastă-i doar bun.

    Strofocată, mintea nu îi dă dreptate:

    -Neghiobia, frate, nu duce departe.

    -Ia-n ascultă sor-o, se zdropși, pe drept,

    Instinctul ce, totul, îl credea corect:

    Uman este omul, nu poți să o negi.

    -Da, a fost odată... Până-a ”dat” de legi.

    I-a-nchis gura? Parcă... Îl simțeam tăcut.

    -Știi! Rămân cu tine! Asta mi-a plăcut.

    ...

    Mintea mă obligă să gândesc, și-o fac,

    În limita legii... după bunul plac...

    *

  


  Răsfățat, pământul

  
    -strop de viață-

  

  
    Cu Lumina Vieții,

    Dimineața vine.

    Noaptea nu se lasă;

    Trena Sorții ține.

    Liniștea eternă

    Se strecoară-n față

    Și-și spune părerea:

    ”Mama ei de viață!”

    Necuprinsu-n Clipă,

    Geme-nfuriat;

    Neavând ce pierde,

    Mă mir că-i turbat.

    Timpu-i numai pară

    Pe tărâm de foc.

    Gem doar în surdină,

    Vieți, din loc în loc.

    Undeva, pe-acolo,

    Sau pe nicăieri,

    Se strecoară-o umbră,

    Înspre azi... sau ieri?

    Urmele-s de ceară;

    Vis de lumânare.

    Rabdă-n delăsare,

    Lacrimi târâtoare.

    Pâlpâirea-n vorbe,

    Vrea, sau nu, ceva.

    Chiar și mici tendințe,

    Suflu-și dau cumva.

    Viața reînvie

    În ciudat ecou.

    Cucuveaua-și cântă,

    Imnul de om nou.

    Nimeni n-o aude

    Dintre cei ”plecați”.

    O șoaptă se-aude:

    -”Pofta” nu-mi stricați!

    Răsfățat, pământul,

    Cere iarăși sânge.

    Cerul i-l acordă;

    Cu cenușă ninge.

    Unul după altul,

    Chipuri ”vechi” se ”sting”;

    Intră-n Nemurire...

    Oare de ce plâng?...

    (2024; a murit Lili)

  


  Rația de democrație

  
    -pe-n-că știu-

  

  
    Cârâind... ca gura lumii,

    Și în urletul... de presă,

    Trece-o ”haită”... cam pestriță,

    Liberă, zburdând... în lesă.

    Răcnete, din burtă scoase,

    Cer ”sfârșitu”-n scrâșnet sur;

    Ochii par uscați de foame,

    Și-ngroziți de cei din jur.

    Nebunia e la modă;

    Sănătoșii-s osândiți.

    ”Slobozi”, lașii ies în față;

    Doar la minte-s ”îngrădiți”.

    Printre ei, o ”ciocârloancă”,

    Șoșo-tind numai ”puroi”,

    Se ”împerechează” bine,

    Cu-n ”cioclu-de-stat”, ”garoi”.

    Potriveala e perfectă,

    Pentru ochi nevăzători;

    Ambii-au mintea ”odihnită”,

    Liberi ca(,) cugetători.

    Mai pe lături, lângă ”lături”,

    Gloata jubilează-n plâns;

    Au lacrimi de bucurie,

    Că, cu-ai lor ”co-recți”, s-au strâns.

    Ca, cacofonie, totuși,

    Nu luați totul, chiar de e.

    Undeva, ceva nu-i bine...

    Nu mă-ntreb, ca voi: ”De ce?”...

    *

  


  Realitate tradusă

  
    Ape curg, Cerul suspină,

    Plumburiu-i de pripas.

    Umbrele-s pură rutină,

    Într-un foarte scurt popas.

    Linia e prohibită,

    Într-un spațiu nu prea dens.

    Ca și-n minte, ”drept u”-și pierde,

    Rațiunea-n ”curb”, ca sens.

    Fără legi și axiome,

    Doar cu-n ”cadru” general,

    Energia-n forme-și schimbă,

    ”Eu”-l ei particular.

    ”Simțul” e-nșelat aiurea,

    Cu esența, ”la tradus”;

    Într-o logică impusă,

    La ”ce vrem”, totu-i redus.

    Lacrimi curg din Cerul veșted,

    Stors de-o vrere fără gând.

    Clipele, pe rând, veghează

    Norii ce-n brațe se strâng.

    Ploaia nu spală păcate;

    Flori plecate o slăvesc.

    În neputincioase zile,

    Mici umani, la ea rânjesc.

    *

  


  Ruga de pământ

  
    -Bucovina-

  

  
    De la sfânta mănăstire,

    Jalea cade peste plai,

    Ca și lacrimi nevăzute-n

    Picături ”calde” de nai.

    În apusul șovăielnic,

    Răscolit de trufași nori,

    Creste lungi, pudrate-n flăcări,

    Ca un râu, se pierd în zări.

    Mai pe poale, codrul negru,

    Loc își face pân-la drum,

    Străjuit de-o pantă arsă,

    Unde cioturi cresc din scrum.

    Calea-n piatră, nu-n Lumină,

    Străbătută-i de doi țânci,

    De o mamă-ndurerată,

    Și-o bătrână-n băț, pe brânci.

    Fiul i-a pierit cu zile,

    Lângă turma de mioare,

    Sus, pe plaiul de sub Ceruri,

    Luat, de Dumnezeu, se pare.

    Se duceau, cu flori, la crucea

    Nou ivită-n reavăn sol,

    Unde, o speranță-a vieții,

    A umplut mormântul gol.

    Toaca răsunase-n seară,

    Ca o rugă pentru sfânt;

    Se-auzea, discret, doar naiul,

    Ca o rugă de pământ....

    *

  


  Rugă pentru un popor bolnav (ironii amare)

  
    Scântei de străini

  

  
    Azi, mă rog la Tine, Doamne,

    Viu, cu sufletul ”cernit”,

    Pentru cei ce își îngroapă,

    Viitorul în ”zenit”.

    Ia-le Doamne îndoiala

    Că, ce-i bun, nu e mai rău,

    Și dă-le un boț de minte,

    Ca să nu se-arunce-n hău!

    Fă-i să-și înțeleagă soarta,

    Nici mai bună nici mai rea,

    Decât își ”aștern” prin muncă,

    Și prin lene, tară grea!

    Nu-i lăsa să-și bată singuri,

    Cuie-n limbile de lemn,

    Și de-i vezi c-o iau pe ”miriști”,

    Dă-le-un șut, sau fă-le-un semn!

    De-i auzi vorbind aiurea

    Despre tot ce cred că pot,

    Dă-le iar, pur românește,

    Ce vrei Tu, dar peste bot!

    Democratic, însă-n gură,

    Nu-i lăsa să-și bage tot,

    Cu-a lor mână, sau ce-aleșii

    Le îndeasă pân-la cot!

    Prea milos nu fii acuma,

    Cu-ai tăi fii ”ne-isprăviți”,

    Căci n-ai terminat ”lucrarea”,

    Și-s de pofte năpădiți!

    Te-ai zgârcit la ”bunătate”

    Și la ”bunul-simț” puțin,

    Iar de ”minte”, vorba aia,

    Am mai spus, deci mă abțin.

    Știu, nu-i vina Ta, desigur,

    Căci le-ai dat cât pot să ”care”,

    Și în spate, și în minte,

    Și în suflet, fiecare.

    I-a cam cocârjat ”trăirea”

    Ce le-ai pus-o în samar,

    Și, cu straie de ”iubire”,

    Ei s-au îmbrăcat sumar.

    Cam necopt/ți la minte, ”mărul”,

    Ca pe-un fruct l-au tot privit,

    Și de-atuncea, ca pe Tine

    Ei, ”mâncarea”, au slăvit.

    ”Concurența” nu-i loială:

    Burta-o face zi de zi,

    Pe când sufletul... ei, asta-i;

    Nu prea știu, pe unde-o fi.

    Din păcate, Tu, de foame,

    Nu le ți, și ”ioc” plăceri;

    Cum mai vrei, atunci, s-audă,

    Vocea ta, din largi tăceri?

    Tot mai mulți ”pleacă” urechea

    La un foșnet fin de bani,

    Și ”orbiți” doar de putere,

    Chiar te uită, luni, și ani.

    Te-amintesc, când cred că-i bine,

    Ei să ”dea”, cât mai frumos,

    ”Slăvind” interesul, care,

    Nu-i ”la fund”, ci doar ”prin dos”.

    Ironia pare-amară;

    Asta-i viața ce-o trăiesc;

    S-au ”corcit”, știi, ”mielușeii”;

    Lupi de-i ”vezi”, e chiar firesc.

  

  
    Deci, mă rog la Tine, Doamne,

    Pentru un bolnav popor,

    Ce-o mai ”duce pe picioare”,

    Clătinându-se ușor.

    Îmi fac griji, degeaba poate,

    Pentru omul din popor,

    Până ieri, chiar ”brad de frunte”,

    Astăzi, ”coadă de topor”.

    Barda rusului, cu sânge,

    E ”hrănită” ne-ncetat,

    Și-n culoarea lui, un galben,

    De drapel, iar a pătat.

    Dacă vrei să ierți, încearcă

    Să o faci, dar vezi ce ”razi”,

    Ca ”păcat”, sau ca ”greșeală”,

    Nu trădarea țării, azi.

    Ca să-și vândă conștiința,

    Hoții nu se mai abțin,

    Poate doar cu o ”rezervă”:

    ”Cât mai mult, înspre puțin”.

    Vin strigoi din alte timpuri,

    Ca să bântuie un neam,

    Și, ca vechiul ”Moș Gerilă”,

    Vor, la pruncii, să bată-n geam.

    (decembrie 2024)

    *

  


  Sănătos

  
    -aparent-

  

  
    Cabinetul, ”bun” de Stat,

    Cu intrarea cam pe ”blat”,

    Cu-o duduie ce ne-a luat,

    ”Repede”, că-i ”slabă”-n ștat,

    Și-are normă de făcut,

    Cu cei ce-s ”puși” la trecut,

    Deci, ”mizeria umană”,

    Cum o vede, ca o ”doamnă”:

  

  
    -Tu aici, și tu dincolo!

    La grămadă voi!... Tu solo!

    ...

    Ce-in cu tine? Ai ceva,

    Vre-un nimic, pe undeva?

    -Am doar inima bolnavă,

    Cronică, dar nu prea gravă,

    Și stomacul, cu gastrită,

    Ulceroasă, că-i grăbită,

    Să mă dea, din viață-afară,

    C-o hrănesc cam într-o doară,

    Cu regim ce nu mi-e dat,

    Dar cu post îmbelșugat,

    Cu-o mâncare-aproape bună,

    Cam odată, cred, pe lună.

    Ce mai am? Un cap aiurea...

    ”Claustrobă” e fobia,

    Da nu-i supărată, zău,

    Căci n-a fost tratată rău,

    Și a fost lăsată-n pace,

    Să se-ntindă, pe-unde zace,

    Și să urle cam cum vrea,

    Inima ei de ”cățea”,

    Că-i ”câinoasă” și haină,

    Și de întuneric plină,

    Și, din minte, rătăcită,

    Dă și-n inima smerită,

    Ce palpită-n tremur blând,

    Doar la moarte cu sfânt gând...

    Cam atât; scrie-n dosar,

    C-am depus actele doar.

  

  
    Insipida asistentă,

    La tirada mea dementă,

    Mă privește cu-ndoială,

    Și, încet, încet, se scoală,

    Ia o fișă, drept dosar,

    Și-mi ”trântește”, sec, și rar:

    -Ești de-nchipuire ”ros”!

    Aici scrie ”Sănătos”.

    Bine, trec și ”aparent”.

    Trage ușa, că-i curent!...

    *

  


  Sărman ”cu ziua”

  
    -și ”cu viața”-

  

  
    Cu mintea ”îmbâcsită”,

    De grijile curente,

    Și vrerea ”obosită”,

    De faptele ascete,

    Un biet ”pălmaș cu ziua”,

    ”Cu viața” tot sărman,

    ”Bătea” la apă-n piua

    Trăirii, ca uman.

    Cu limba ”nădușită”

    De-atâtea rugi în van,

    Și mintea ”ruginită”,

    Tot așteptând un ban,

    Și-a-ntors, în soare, fața,

    Spre Cerul cam sus ”pus”,

    S-asculte-o clipă Cața,

    Cobind despre ”apus”.

  

  
    Planând ușor, spre ”tipă”,

    Un Corb fugar o-njură,

    Înfuriat că țipă,

    Și, că-a lui hrană-o fură.

    La cârâitul sumbru,

    Brusc, liniștea se lasă,

    Și-un nor se-bate, sumbru,

    Pe-un Cer, ce, parcă-i pasă.

    Dar totu-i de fațadă,

    Un joc de-a ”uite nu-i”,

    Cu omul numai pradă,

    La ”locul” lui, de-l ”pui”.

    Mormântul gol așteaptă,

    Și-i răbdător, nespus.

    Să vadă cum se-ndreaptă,

    Spre el, țăranul ”dus”.

  

  
    În vii culori de sânge,

    Pe arse arături,

    Plângând, el tot mai strânge

    Grămezi de uscături...

    *

  


  Scântei de străini

  
    Infractori ”certați” cu neamul,

    Vor taigaua în Carpați,

    Și ”pun umărul”, cu ”frații”,

    Munții să fie ”surpați”.

    Oamenii să accepte faptul

    Că, ce au, nu e al lor,

    Și, ”nimicul”, ca povară,

    Îi va ajuta... la ”zbor”.

    Ca urmare, n-au nevoie,

    De pământul strămoșesc,

    Pe care, oricum, doar ”tonții”,

    Să-l cultive, se ”prostesc”.

    Că sunt cam ”în aer”, faptul,

    Săi încânte, nu frapeze,

    Căci, ”legat” cu legi, ca zmeul,

    Gândul poate să viseze:

    Tot ce vrei să ai, poți, singur,

    Fără limite să vezi,

    Dar să ții cont, doar de faptul

    Că, nimic, nu e ce crezi.

    ”Netul” își grăbește ”mersul”,

    De la pas, la-alergător,

    Ca să prindă-n ”vis-de-aur”,

    Capete de-alegător.

    ”Gloatele” de ”clic-acceptul”,

    Ca la ”ordin”, se supun.

    Cine-l dă? Răspunsu-i simplu:

    Cel ce vrea ”carne de tun”.

    Nu e front, să tragi orbește,

    Într-un ”el”, ce nici nu-l știi,

    Sau o ”ea”, cu ”ne-norocul”,

    Pe acolo, de a fi.

    E o luptă nevăzută,

    Cu un viitor de ”fier”,

    În care ”Biet-Libertatea”

    Și Dreptatea-n ”fașă” pier.

    Urletele de-ncântare,

    Ura n-o mai țin în frâu;

    ”Ruso-filii”-și spun ”părerea”,

    Cu cuțitu-nfipt la brâu.

    Cel ce poate-ți dovedește

    Că ”puterea” nu-i un joc,

    Și, ca ”argument” al vorbei,

    Își bagă pistolu-n toc.

    În neliniștea crescândă,

    Îndoiala-i foc hain,

    Ce-i aprins în conștiințe,

    De ”scântei reci de străin”

    Chiar și una-n praf de pușcă,

    Presărat, în timp, din plin,

    Poate-aprinde vâlvătaia

    Și ”explozia-declin”.

    Viața e înmormântată

    În tăcerea tuturor;

    Astăzi, totul e posibil...

    Ce conteaz-un viitor...

    g.r. Decembrie 2024

  


  Sfinxul și Babele

  
    -în cântul libertății-

  

  
    Dacă vîntul, fără milă,

    Cu ploi aspre n-ar lovi,

    Sfinxul drag, din vechea stâncă,

    Nemurire s-ar numi.

    Liniștit, semeț și mândru,

    Doar cu șoimii înfrățit,

    Ne-amintește peste veacuri:

    -Pentru neam eu sunt ”zidit”!

    A ”crescut” în munți, în taina

    Zeului dac mult iubit,

    Cel Zamolxe, ce Lumina,

    Din Vecie a sorbit.

    Ochii lui privesc prin nouri

    Viitorul neștiut,

    Dar e totuna cu stânca

    De popor cu ferm trecut.

    Gura, pruncilor zâmbește,

    Dar se-ncruntă la dușmani,

    Iar sub fruntea-n timp cutată,

    Gându-l duce la sărmani.

    I-a primit și la bejenii,

    Cu copiii-n cârcă duși,

    Și ca oaste nevăzută,

    De eroi, în glie ”scurși”.

    Cu-a românului iubire

    Și respect pentru bătrâni,

    S-a-”nsoțit”, cu-nțelepciune,

    Cu femei dintre străbuni.

    Într-o vreme când ”muierea”

    Era ”bună” doar ca-”aspect”,

    Omul simplu le-a zis ”Babe”,

    Ca dovadă de respect.

    Unii spun că-s cârcotașe

    Și se ciondănesc în vânt,

    Dar de vrei, simți vijelia

    Din al libertății cânt.

    *

  


  Și câinii mor, nu-i așa?

  
    Doamne, spune-mi ce să fac,

    Să le fac, la toți, pe plac,

    Să n-aud vorbe haine,

    Când le dau un colț de pâine!

    Doamne, fă ceva cu ei,

    Dar ai milă de căței,

    Căci ei nu sunt vinovați

    Că latră la alți ”turbați”!

    Doamne-”nchide” guri nebune

    Ce fac, și în minte, spume,

    Și presară-un pic de milă

    Peste ”starea” lor debilă!

    Dă-le Doamne tot ce vor,

    Dar mai ia-i cu Tine-n zbor,

    Și ”plasează”-i unde vrei,

    Dar departe de căței!

    Doamne, nu-i lăsa aici,

    Căci au sufletele ”mici”,

    Și, pe rele, parcă ”puși”,

    Iar omoară cățeluși!

    (l-au otrăvit pe Lacky)

  


  Și florile sunt ”mame”, nu-i așa?

  
    ”Plouă”-n șoapte, plouă-n vorbe

    Și-n cuvinte aspre, grele;

    Plouă în jigniri aprinse

    Între oameni, nu-ntre ele.

  

  
    Părăsite în ”uitare”,

    Florile, când pier, mai plâng;

    Moartea poate le-nspăimântă;

    Lacrimi, în potire, strâng.

  

  
    Trupuri fragede se-”oferă”,

    Omului de pofte plin;

    Vor doar apă și lumină,

    Nu în glastre, ”somnul” lin.

  

  
    Sincere, nici nu-și dau seama,

    Că oferă-atât de mult;

    Ochiul și simțirea-ncântă,

    Cu ”frumosul”, veșnic cult.

  

  
    Printre ele nu-i niciuna

    Să-și urască ”rudele”;

    Mor ”bătrânele”, ca mama,

    Protejându-și fiicele.

  

  
    La ”urmași” le lasă locul,

    ”Retrăgându”-se din ”soare”;

    Lacomi, ”pruncii” le iau totul,

    Fără-a știi, ce mult le doare...

    *

  


  Și în ”timp” se ”duc”

  
    -nostalgii de toamnă târzie-

  

  
    Menestrel al libertății,

    Cânt-un Cuc, pierdut, în nuc.

    Toamna și-a intrat ”în mână”;

    Frunze cad, și-n ”timp” se ”duc”.

    Pe pământ, uitarea scurmă,

    Lin, în câmpul ”dezgolit”.

    ”Nesfârșitul” se destramă,

    În ciulini de ocolit.

    Rare haturi spun povestea

    Unor vremuri cu străbuni,

    Când ”horeau” mână în mână,

    Și nu ”stinse”, în cărbuni.

    În tăcerea estompată

    De un orizont boțit,

    Fâlfâie, ieșind din zare,

    Flăcări vagi de asfințit.

    Norii-negurați cu umbre

    De mici raze ”sângerii”,

    Par, pentr-un copil de țară,

    Un noian de jucării.

    Forme prind contur din ceață

    Și o iau, tiptil, hai-hui.

    Pare-un fel de altă viață,

    Aninată-n Cerul Lui.

    Și pe ei, în voia sorții,

    I-a lăsat, ca și pe om.

    Dacă pier, lor nu le pasă...

    Cântă trist, un cuc, în pom.

    (prea mulți mor, în prag de iarnă)

  


  Și Luna plânge Raiul

  
    Noaptea, doamnă și stăpână,

    Într-un Cosmos fără tină,

    Doar cu raza Lunii, fină,

    Se îmbracă în lumină.

    Umbre lungi, trezite-n taină,

    Cam golașe, fără haină,

    Într-un joc de-a ”stai-că-vin”,

    Rar, de mână, se mai țin.

    În nelinișteai fugară,

    Ea, Crăiasa, într-o doară,

    Le gonește, când le-atinge,

    Chiar de sufletul-i se ”strânge”.

    N-are lacrimi de izvoare,

    Și nici râuri călătoare,

    N-are mări, de stânci lovite,

    Nici oceane nesfârșite.

    N-are nori, purtați hai-hui,

    De un vânt adesea șui,

    Nici micuțe zburătoare,

    Uneori și cântătoare.

    N-are codrii-ntunecați,

    Cu poiene răsfățați,

    Și nici crânguri răsfirate,

    Printre unduiri de șoapte.

    Nu aude glasul ierbii,

    Nici cum boncăne-n rut cerbii,

    Ci doar plânge, văzând Raiul,

    Sfârtecat de om, cu ”traiul”...

    *

  


  Și toamna se muncește... i.a

  
    -”românește”, nu-i așa?-

  

  
    Cu Cheful ”suflecat”, spre fapte,

    Mă iau de Lenea-”n destul lată”,

    Ce-și face ”veacul”, liniștită,

    Cu-o ”mină” de nevinovată.

  

  
    -Ce ai cu mine-s liniștită

    Și nu greșesc, atât cât stai?

    Ce-ți folosește, din picioare,

    Și chiar din mâini, să mai și dai?

    Te iei după un Chef pe care,

    Din când în cânt, tu crezi că-l ai,

    Ca pe-o plăcere trecătoare,

    Și vrei, în mine-acum, să dai.

    Mai bine-ntinde-te oleacă,

    Și uită gândul tău prostesc,

    Căci treaba, de-i neterminată,

    În țara ta-i lucru firesc!

    Mai stai și tu degeaba-oleacă,

    Să-i vezi pe cei ce ”vorbe” fac,

    Și-apoi, ușor, la ”socoteală”,

    Adună ”nuluri” după plac!

    Pe ei nu-i doare-n veci nici capul,

    Că n-au făcut, ce nu vor face,

    Și lasă ”munca românească”,

    Să se-odihnească-n dulce pace.

    Tu crezi că ei n-au chefuri simple,

    Ceva să facă, orice-ar fi?

    Da-i vezi că pun ”osul” la treabă,

    Când leafa ”merge” zi de zi?

    Și-acuma tu, sărman cu pofte,

    Te ”dai” vioi și Chefu-l pui,

    Să-ți strice tihna răbdătoare,

    În loc să-ți ”hop”, pofta în cui?

    N-ai loc? Da-i ditamai pironul...

    Ce? Vinovată-acum mă ”scoți”...

    M-am săturat! Nă-ntind la ”lăfăit” în tine.

    Muncește, ”tuontule”, de poți!

  

  
    Să mint acum, parcă nu-mi vine,

    Cum că, ”vreo două” chiar i-am spus,

    Când eu, de fapt, cu ea în brațe,

    De-o ”trândăvie” nouă-am ”pus”.

    Afară, Toamna-”nfrigurată”,

    Făcea ravagii printre flori,

    Iar frunzele, de vânt ”înebunite”,

    Zburau, prostuțe, înspre nori.

  

  
    -E bine-mi spune iar ”ne-toata”,

    Ce-n parte, mintea-mi ”odihnea”.

    -Te uită doar, și-așteaptă iarna!

    Va fi curat... pe fulgi de nea...

    *

  


  Și vai, Viața... i.a

  
    Dragii mei, am ”șters” scrisoarea

    Ce am scris-o ieri, în gând.

    Era tristă, depresivă,

    Într-un stil ”acrit”, nu bând.

    Astăzi vreau, mai altfel Viața

    S-o privesc și s-o descriu,

    Cam cu mintea de pe urmă,

    Căci, se spune, nu-i târziu.

    Ce să spun?... O văd și-mi pare,

    Rău de mine și de ea,

    Optimist, o trag de-o parte,

    Și-i șoptesc:

    -De ce ești rea?

    Vreau să fac din tine-o ”floare”...

    Cel puțin în tot ce scriu...

    Nu de jerbă, pofticioas-o!

    Nu vezi că, încă-s cam viu?

    -Vai, iar dai cu bâta-n baltă;

    Eu credeam că mă slăvești.

    Te răstești, năuc, la mine,

    Cu năravuri tot prostești.

    -Dar te ”văd” ca pe-o ”lumină”,

    Chiar de ”l-âu”-i cam micuț,

    Căci, cam rea, ai tras de mine,

    Când am fost și eu drăguț.

    Dar eu te-m iubit, ”mișel-o”,

    Și am gândit: ”Ce dulce ești”.

    -A! Te ”dai” pe lângă mine...

    Ce-ai acum, mă mituiești?

    -Eu, pe tine? Ți se pare.

    Nici nu vreau, nici nu doresc.

    Ești o ”aia” schimbătoare

    Și, ce-i rău, crezi că-i firesc.

    -Dar e farmecul trăirii...

    Cei prostuți nu-l înțeleg.

    Nu c-ai fi, și tu, din ăia...

    La grămadă, ce s-aleg?

    -Bravo” eu te ”țin” de bună,

    Sau pe-acolo, pe-undeva,

    Iară tu mă ”iei” la ”turmă”...

    Nu credeam așa ceva.

    -Vai, o, vai! Ce întâmplare,

    Să mă judeci tu corect.

    Să mai facem o-ncercare:

    Ia-mă-n piept, acum, direct!

  

  
    Am cam dat-o ”pe cotite”...

    Una e să o trăiești,

    Cum vrea Cel de Sus, sau soarta,

    Și-alta e, s-o ”tăvălești”...

    *

  


  Și vorbele ”ucid”, nu-i așa?

  
    -ce-ți doresc...-

  

  
    Dacă ți-a murit o rudă,

    Nu te-ntreb, de-ai suferit,

    Nici dacă, pământ, în groapă,

    La mormânt, ai prăvălit.

    Când un om vrea să înnoade

    Firul timpului, ieri, rupt,

    Dă-i o șansă să o facă,

    Și abține-te din ”supt”!

    Să nu vii, fără simțire,

    Să-i împlânți ”cuțitu”-n răni,

    Presărând ”sare” prin vorbe,

    Sau să-i bei sângele-n căni!

    Ca vampirii, unii oameni,

    Scurmă în dureri și sug,

    Amintirile morbide,

    De la cei cu Moartea-n jug.

    Căci e greu, cu-o viață ”dusă”,

    Hamul zilelor să-l porți,

    Iar ”putința”, răvășită,

    S-o ”vânturi”, din nou, la sorți.

    Tare-aș vrea, să-ți spun că viața

    E-o ”mocirlă”, fără-a fi,

    Sau un fluturaș pe lampa,

    Unei arzătoare zi.

    Te scufunzi, sau arzi, totuna;

    De trăire ești ”scutit”.

    Greu s-accepți însă sfârșitul,

    Și plutești, sau zbori, ”momit”.

    Idealuri și speranțe,

    Se-ntrevăd... ”Morgane”-n zbor.

    Conștiința încă zace,

    Lâng-un-suflet ”stins” de dor.

    Te ”ridici”, pentru-n ”aproape”,

    Chiar cu riscul de-a ”trăi”;

    Te privești, lung, în oglindă

    Și-ți repeți: ”Nu te-nrăi!”...

    *

  


  Simple jucării

  
    -căpoși-

    Într-un loc uitat de lume,

    Și, de soartă, urgisit,

    Doi copii și-așteaptă tatăl,

    Ce, mai ieri, i-a ”părăsit”.

    N-a plecat de bunăvoie;

    L-au luat ”mascați” urâți.

    Nu le-au spus când se întoarce,

    Când plângeau, mici, amărâți.

    Mama nu era acasă;

    Când s-a-ntors, a plâns și ea.

    A plecat să-i afle soarta;

    I-au spus, doar, că-i va fi grea.

    Zilele-au trecut, speranța,

    Și din el, azi, nu mai e.

    A rămas doar întrebarea:

    ”Până când?” Știa de ce.

    Da, furase să mănânce;

    El și ea, și cei copii.

    Încercase să muncească;

    Îl goneau ”domnii”-n pustii.

    Ferm convins, că iar greșește,

    Și-a-ncercat ”norocul-chior”;

    A ”căzut pe bec”, firește,

    Ca o pasăre din zbor.

    A lăsat în urmă jale;

    ”Casa” geme-n datorii.

    În vârtejul suferinței,

    Toți sunt simple jucării.

    Mama a plecat, să vândă

    Zarzavat, și ce-o mai fi,

    Căci, cei mici, tot vor mâncare...

    Ce să facă... dacă-s vii.

    Vina lor e că răsuflă;

    Pui de oameni sunt, în dor.

    Dragoste vor... și mâncare;

    Și, căpoși, trăiesc, nu mor.

    (situație rea lă)

  


  Simplul bou

  
    -cum știți și voi-

  

  
    M-am luat, cam des, de bou,

    Fără-aluzie la ”nou”,

    Om, progres târâș-grăbiș,

    Ca pădurea de tufiș,

    Și sunt nevoit acum,

    Să-mi cer scuze, căci, pe drum,

    E domol, blajin, docil,

    Nu ca un șofer ”senil”,

    Nu ca vârstă, ci ca minte,

    Ce doar kilometrii simte,

    Când îi ”toacă” în neștire,

    Doar, ca lumea să-l admire.

    Boii sunt ascultători,

    Și în toate răbdători,

    Nu cer camere de ”vipi”,

    Și nici nu răspund, când țipi,

    Și mănâncă ce le dai,

    De n-ai fân, chiar și un scai,

    Depășind, cu mult, umanul,

    Care papă numai banul,

    Și sunt, cam la fel, cam toți,

    Căci nu sunt, de ”neamuri”, hoți,

    Să fure de la săraci,

    Și să-i prinzi cu mâța-n saci.

    Ce să-i faci, boul e ”bou”,

    Cu o vacă, drept ”cadou”,

    Ce-ncântată, c-are coarne,

    Altele mai vrea să-i ”toarne”,

    Sau să-i pună, cum vreți voi,

    Căci, oricum, nu-i ca la noi,

    Să umble cu unul, altul

    După cum i-așterne patul,

    Pe la umbră, pe la soare,

    Pe la munte, pe la mare,

    Deci, cumva, bou-i... ca el,

    Nicidecum puțin mișel,

    Și, ca omul, îndârjit,

    Vrea să fie, negreșit,

    Nu în sens de fără vină,

    Nici de ,”cum o fi”, să-i ”țină”,

    Sau... vai mie... vai de boi...

    Invers e, cum știți și voi.

    *

  


  Ștefan cel Mare

  
    -cântă clopotele-

  

  
    Numele, mulți l-au uitat,

    Doar că-i ”Mare” a contat,

    Căci a fost Ștefan cel Sfânt,

    Numai unul pe pământ,

    La răscrucea vântului,

    Și în crucea cântului,

    La poale de munți, stăpân,

    Și cu suflet de român.

    Turci haini, unguri și leși,

    Ce credeau că sunt ”aleși”

    Să-și întindă răutatea

    În toată vecinătatea,

    Au ”călcat”, cu ura lor,

    Munți, și ape, și ogor.

    Într-o vreme de bejanii,

    Târgoveții și țăranii

    L-au ales ca Domn iubit,

    Și-ndelung l-au proslăvit;

    Patruzeci de ani, plus șapte,

    El i-a ”păstorit” în ”noapte”,

    Și, cu-a plebei vitejie,

    A-ngropat dușmanii-n glie.

    Valea Albă s-a-nroșit,

    Războienii s-au trezit,

    Și-n prea multe locuri dragi,

    Pe eroi, crescut-au fagi,

    C-au murit pe-un fir de apă,

    Sau pe-un câmp, lângă o sapă,

    Prin păduri ”împoienite”,

    Și pe văi împădurite,

    Doar cu stele lumânări,

    Dar cu ochii-n liberi zori.

    Mănăstiri, biserici, schituri,

    Cu legende, și cu mituri,

    După lupte-a ridicat,

    Netezind ”Timpul stricat”.

    Pace-a vrut și, an de an,

    Înfloreau macii în lan,

    Amintind de-un sânge scurs,

    Pentru-al nației ”parcurs”,

    Iar răzeșii au nuntit...

    Nu prea mult... iar s-au jertfit.

    Au murit prea mulți străbuni,

    Din păcate, mult mai buni,

    Dar Moldova a rămas,

    ”Unitară”-n crâncen ceas.

    Sună clopotul? Nu, cântă

    Într-o zi, din vremuri sfântă,

    Pentru un Ștefan slăvit,

    Mare-n fapte, mult-iubit.

    (august, ziua lui Ștefan cel Mare)

  


  Sub nimbul Libertății

  
    -cucuvântul-

  

  
    Când codru-și leagănă tristețea,

    Ca frunze ”ruginite”-n timp,

    Și lasă jalea să se scurgă,

    Prin altele zburate-n câmp,

    Doar Cucul îi alină suferința,

    Și-i cânt-un lied, ”afon”, cam ”tâmp”.

    Așa îl văd românii care,

    În cânt de doină au ”crescut”,

    Și-n bocet de caval, sau râs de naiuri,

    La țară, ”hore” au făcut,

    Ca lanț de trupuri, la hotare,

    Să-și protejeze-un sfânt trecut.

    Acum, sub ”nimbul Libertății”,

    Ce, liber ”frâu”, la ”pofte”-a dat,

    Se pierd mulți în ”pustiul” vieții,

    ”Bătând” pământu-n lung și lat,

    Visând ”de toate”, fără muncă,

    Sub ”plapuma”, prea scurtă-n pat.

    Stingher, ca un bătrân în casa

    ”Uitată”, ani și ani la rând,

    De-un fiu rătăcitor, sau altul,

    Ce stă, la ”pricopseală”-n ”rând”,

    Un cuc, în nuc, sfidează soarta,

    Și cântă prost... dar nu în gând.

    El nu le are cucuvântul,

    Dar, cu-o silabă-a învățat,

    S-aduc-un imn, demn, Libertății,

    Pe-o simplă creangă cocoțat,

    Și nu dintr-un palat, sau casă

    De om ”desculț”, sau ”învățat”.

    Puterea lui stă doar în ”faptă”,

    Și nu în vorbe, de-”nsăilat”,

    Ce-ascund, în fraze-”ntortochiate”,

    Un ins, sub ”fesul bucălat”,

    Cu interese ”desformate”,

    De legi, cu sensul ”îngălat”...

    *

  


  Tabuuri: frica și moartea

  
    -iepurele și omul-

  

  
    Iepurele-a întrebat:

    -De ce ne e frică?

    Fiarele-au sărit în sus:

    -”Ordinea” ne strică...

  

  
    Întrebarea chiar conta,

    Căci sensu-i i-nspăimânta,

    Și-nvârtea cuțitu-n rană,

    Răscolind străvechea teamă.

  

  
    -Cum, mă țâcă, să-ndrăznești

    Liniștea să ne-o ”strivești”,

    Să răstorni precepte clare,

    Ce neagă frica-oroare,

    Și din minți, și din vorbire,

    Ca s-ajute la ”simțire”!?...

    Cum, tu-n viață-un aiurit,

    Să nu zic neisprăvit,

    Să trezești ”uitarea”-n noi,

    De teroarea ca de sloi?

    Unde crezi că te trezești,

    De-ai curaj să îndrăznești,

    Cel cuvânt să îl rostești,

    Și mă-ntreb, cum ”viețuiești”?

    Cum de poți să te suporți,

    Prost năpăstuit de ”sorți”,

    Cu povara-acum știută?...

    Ai deja crucea făcută.

  

  
    -Dar întreb și eu, căci știu

    Că tot moare orice viu,

    Și atunci, de ce, crispați,

    Să trăim înspăimântați?

    S-o privim în ochi, direct,

    Ca pe-un sol, poate corect,

    Care să ne conducă ”sus”,

    Unde e și taica dus!

  

  
    -Ești nebun? Uman nu ești.

    Ai în cap numai povești!

    Iepurii se duc în jos,

    În pământul de ploi ros,

    Ei n-au sărbători, sau Rai,

    Ci, ca ”dar”, doar șansa ”Vai!”,

    Dacă-apucă să-l exprime,

    Înainte de ”cruzime”,

    Căci esența vieții noastre

    Nu depinde, zău, de astre,

    Nici de otrăvite ”poame”,

    Ci de pofte, și de ”foame”.

  

  
    -Nici o șansă nu avem?...

    -Să răbdăm, și să tăcem.

    -Dar murim nevinovați...

    -Robi suntem pentru-nbuibați.

    -Nu-i corect ce ne e dat...

    -Asta e, pricepe-odat!

  

  
    Brusc, cu toții s-au ascuns;

    Teama-n oase le-a pătruns.

    Viața aruncase-un ”zar”;

    Se-auzise-un pocnet clar.

  

  
    Ca morală, n-am cuvinte,

    Ca și omul fără minte,

    Ce, ”pleznind” de sănătate,

    Face totul pentru moarte.

    *

  


  Țapul ”pro scris”

  
    Mi-am pierdut timpul degeaba

    Să-l învăț, ceva, de ”om”.

    Îl durea, în cot se pare,

    Și se ”hârjonea” cu-n pom.

    -Băi ”bărbuță”, minte suplă,

    Bagă-ți o idee-n cap:

    Cu dreptate-ntotdeauna,

    Tu vei pierde, căci ești Țap.

    Din păcate, n-ai putere

    Ca să tragi, docil, în hăț,

    Dar ai șansa ispășiri

    Și a pielii puse-n băț.

    -Ce? Ai blană? Vai de mine!

    Ca uman eu te-am privit.

    Vrei nu vrei, cu-nțelepciune,

    Lasă-te, de om, strivit!

    -Cum? Ai drepturi? Ți se pare.

    Cu-o excepție, cum știi:

    ”Animale” de-orișicare,

    El, chiar, nu mănâncă vii.

    -Nu-nțelegi nimic de soartă?

    Ce ți-e scris... de om e scris.

    -Nu-i corect? Dar ce contează.

    Legea-i lege... Ești ”pro scris”.

    *

  


  Tineri și tinerei i.a

  
    Odă-drum

  

  
    Tinerilor, vreau acum,

    Să le scriu o odă-drum,

    Căci, de Cale, când grăiesc,

    Zic că-i grea, și-o ocolesc.

    Deci, pe drum, șosea, sau stradă,

    Ei aleargă-n mare grabă,

    Să trăiască ”dens” și ”iute”,

    Cât mai multe din ”putut-e”,

    Căci așa sunt azi ”convinși”,

    Că n-au ”drepturi de învinși”,

    Cât se scaldă-n tinerețe,

    Fără gând de bătrânețe.

    Deci, pe fugă încropesc,

    Anturajul pur-grotesc,

    Căci doar nu contează ”tipul”,

    Când, la modă, e doar ”cipul,

    Cu acces la ”orișiunde”,

    Unde ”cumpără” și ”vinde”

    Totul, unuia la fel,

    Bun, frumos, dar tot mișel.

    Anii trec, el ”tinerește”,

    Sinonimul la ”trăiește”,

    Să-și facă viața mai ”brează”,

    (Că-i uman, nu mai contează)

    Cu excese-n apogeu,

    Și, bun-simț, în perigeu,

    Și, în urmă, lasă urme,

    Cum, normal, se văd la turme,

    Tineri sunt și drepturi au,

    Să facă la Viață ”Bau!”,

    Să o sperie un pic,

    Ca să facă ”ciocul mic”,

    Căci, mai ieri, le-a spus, haină,

    Că, prea mult, n-o să le ”țină”,

    Și vor da cu capu-n ”gard”,

    De beton, spoit cu fard,

    Ca și fufele, iubite

    Câte-o noapte, pe sărite,

    Și-or să dea și ”socoteală”,

    Pentru soarta roz-banală,

    C-a rămas, clar, după ea,

    Bățul de la acadea,

    Urma vagă dintr-un pom,

    Ciopârțit de-un pitic-om.

    Dar vorbeam de tineret...

    Mai e unul, la ”apret”,

    Cu ideile scrobite,

    Aranjate și-mbâcsite,

    Protejat de lucruri rele

    De ”papa” și de ”femele”,

    Deci mai sunt și ”mici creveți”,

    Ce-s de ”prea-mărire” beți,

    Ce își calcă și la soare,

    Vorba proprie-n picioare,

    Ca să nu zic de Lumină,

    Când se scaldă în ”urină”,

    Ca s-ajungă unde vor,

    Mai presus de ce cei mor,

    Ce ucid cu ”cumpătare”,

    Ce nu ”merge”-n ”cumpărare”,

    Și, miloși, se plâng la ”Zei”...

    ”Beiza dei” impuri de ei.

    ”Gata!”-am vrut să zic... ”Atât!”...

    M-a oprit un amărât,

    Îmbrăcat în umilință

    Și cu glasul în căință...

    Îl știam, erau mai mulți,

    Tineri simplii și ”desculți”,

    Fără ”nume” stoarse-n dinți,

    Das cu cugete de sfinți,

    Luminate și curate,

    Și-n orașe, și la sate,

    De care nu mai vorbesc,

    Dar, mă bucur, că trăiesc...

    *

  


  Trăirea de-o zi

  
    -dreptul de-”a fi”-

  

  
    Pe urme de vânt, și zbor de lumină,

    o umbră fugară, se rupe de tină.

  

  
    Dur, foamea își sapă,

    în suflet, sălaș,

    și-l ”rupe” de stele,

    că-n vise, nu-i laș.

    ”Mai-bun”-u-i sufocă

    menirea de-uman,

    și poftele-mbracă

    doar forma de ban.

    Vecia se ”stinge-”n

    trăirea de zi,

    și-umil, sufletu-și cere

    doar dreptul de-a fi.

    Negată, iubirea,

    se pierde-n păcat,

    iar mila se vede

    cu sensul trucat.

  

  
    E-o lume în care, trăirea-i de-o zi,

    ce pruncului negă, azi, dreptul de-”a fi”...

  


  Turma de cizme

  
    -Ucraina-

  

  
    Devastatoare, Faptele

    mărșăluiesc la comandă,

    desțelenind pământuri cu flori,

    cu șenile apăsătoare,

    ca gândurile negre, rus in oase,

    mustind sânge, nu apă,

    în uralele unora, și urletele altora,

    în exploziile artificiale,

    nu ale artificiilor,

    creând un făgaș ferm,

    adânc și lat,

    vieții spre moarte,

    lăsând în urmă un pustiu extins,

    cu dune-morminte,

    singulare, sau comune,

    cu oaze de suferință,

    în craterele distribuite aiurea,

    ca amintiri nefaste

    ale ființelor spulberate,

    ca nume și materie vie,

    pe noua ”arătură-gropelniță”

    a păcilor necuvântătoare,

    ne putin ci oase,

    îngropate- dezgropate,

    lăsate în urmă,

    spre odihnă veșnică.

    de-o turmă de cizme,

    haină, străină,

    puțind a ”salvare”,

    cu dricuri și ”fiare”...

    *

  


  Un bob de Crăciun

  
    -Privește...-

  

  
    Privește române lumina

    Cum pâlpâie-n candelă!... ”Moare”.

    Se zbate, ca ultima urmă

    Din sfânta Credință... și ”doare”.

    Privește-n oglindă la chipul

    Ce pare o formă de viață!

    ”Umflat” de cuvinte ți-e gândul,

    Și ”minte”, deloc, nu te-nvață.

    Privește la umbra zăpezii!

    N-o vezi? Doar troian dacă este?

    Dar ea, sigur fii, că există

    Pe glia în care-o Vecie trăiește.

    Privește la zâmbetul florii,

    Ce-n taina ”creării”, renaște!

    Un bob de Crăciun, ca ”sămânță”

    De-ajuns este-n noi, pentr-un Paște.

    Privește cum vede copilul

    Și Moșul ”născut” din poveste!

    E ferm în iubirea lui, crede,

    De-ai timp, să-l asculți, cum grăiește.

    Privește, de vrei, și-ntr-un suflet!

    Al tău, al oricui, sau al Lui.

    Ce vezi, să nu te-nspăimânte!

    Poți, ruga, și-n minte, s-o spui.

    *

  


  Undeva, în câmpul vieții i.a

  
    -în umbra sorții-

  

  
    Undeva, în câmpul vieții,

    Undeva, pe arătură,

    S-a săpat o nouă grapă;

    Viermii dau, flămânzi, din gură.

  

  
    Liniștea e tulburată

    Doar de-un corb, tușind ades,

    Prea sătul de croncăneală;

    Vorbe, unii zic, de-”ales”.

    Lângă el, în umbra sorții,

    Cucul, terfelit în toate,

    Țipă-odată scurt, și tace;

    Nu prea mult, o oră poate.

    Tulburată din odihnă,

    Nu departe-n crâng, ciufută,

    ”Cucuvreaua” țipă-ntr-una;

    Nu c-ar fi, în cap, bătută.

    Un ciulin, țepos la gură,

    Și, la frunze, cam uscat,

    Vrea și el ceva, ce n-are;

    Fratesu-i, cu-n vânt, plecat.

    Strânsă-n el, o tufă-ncinsă,

    De-un fuior de aer vag,

    Tremură înfiorată;

    Cât pe ce să treacă-un prag.

    Gol, ca pacea din cuvinte,

    Care au, și n-au, un rost,

    Nu mai știe ce să facă;

    Și când bate, bate prost.

    Jerpelită-n bunăstare,

    Iarba stafidită zace,

    Cam călcată în picioare;

    E sărmană, n-ai ce-i face.

  

  
    Țanțoș, un pământ mai reavăn,

    Ridicat ca un mor-man,

    Se tot bate-n piept, cu pumnul,

    Chiar de nu-i, ca noi, uman.

    -Ian uitați-vă la mine,

    De Cer, eu, sunt însemnat,

    Cu o cruce de lemn tare!...

    Dar de-o fi, și condamnat?

    Tot așa, și omu-i mândru,

    Că-i un membru, ridicat,

    Al umanității noastre;

    Cum? Uman? N-am spus? Păcat...

    *

  


  Vă las moștenire, prieteni

  
    Vă las moștenire, doar slova din carte,

    Pornită din suflet, ca tainic izvor.

    De voi, mă desparte, o umbră de noapte,

    Întinsă-n trăire, pe cerga de dor.

  

  
    Priviți povestirea, din filele vieții,

    Cu ochii de copil, de-adult, sau de moș,

    Și-ajunși cu trăirea-n capitolul morții,

    Vedeți că-i și-o filă, nescrisă, în coș.

  

  
    Lăsați-o acolo, de voia vă lasă,

    Să-și afle, senină, uitarea în vii,

    Sau luați-o în suflet, puțin de vă pasă,

    Să-și afle speranța, c-a fost... și va fi.

  

  
    Pe ea puteți scrie, orice, căci se șterge

    Și simpla plăcere, și-un dor arzător,

    Cu lacrima zilei, ce-n pace se scurge,

    În mila-uitării, ca sfânt ajutor.

  

  
    Cu gânduri smerite, și simțuri aparte,

    Puteți ca să umpleți, mici goluri de timp,

    Și-n vraja iubirii, ce-acum ne desparte,

    Lumina va curge, din macii de câmp.

    *

  


  Vai, ce viață-ar fi pe noi

  
    Un Vlădică, în opinci,

    Mătura-n ogradă.

    Un jurat, se judeca,

    Dur, ca să se ”ardă”.

    Un ministru se oprea,

    Să cumpere ceapă;

    Secretara lui golea,

    Ciutura de apă.

    Doi directori calmi trăgeau

    La plugul cu coarne.

    Măcelarul oferea

    Zarzavat, nu carne.

    Polițaiu-napoia

    Mita încasată.

    La ghișeu, te îmbia,

    ”Scoarța”-nduioșată.

    Un bărbat îi oferea

    Soției, o floare;

    Chiar și soacra-și săruta,

    Uitând că îl ”doare”.

  

  
    Vai, ce viață-ar fi pe noi...

    De n-am fi, sărmani... și _oi...

    *

  


  Vai, Munca

  
    Mă-”ncontram” cu Jimmy,

    Filozoful meu,

    Despre sensul Muncii...

    ”Greu” de cap, chiar greu.

    -Munca nu-i doar ”papa”;

    Viață-i, viitoare...

    -Știi tu că, de lene,

    Chiulangiul moare?

    -Omu-i ”om” prin muncă;

    Ea l-a ”înălțat”...

    -Slugi, din el să facă,

    Tot ea l-a-nvățat?

    -Ea-ți oferă-o șansă;

    Poți avea ce n-ai...

    -Și s-aduni într-una,

    Ca să n-ai să dai?

    -Ea ”înnobilează”;

    E și o onoare...

    -Că, de nobili, vouă,

    Undeva vă doare.

    -La progres e ”seva”;

    Urmași, uniate...

    -Și moartea grămadă-i

    Tot umanitate?

    -Asta este viața;

    Sunt și sacrifici...

    -Loc mai mult să facă

    Pentru alte vicii?

    -Țelul e s-atingem

    Pura Libertate...

    -Ca și noi, când lupii,

    De ea aveau parte.

    -Nu vrem anarhie;

    Legile ne leagă...

    -Înțeleg, ca lesa,

    Vouă-atât de dragă.

    L-am privit în silă:

    -Greu de cap mai ești...

    M-a privit cu milă:

    -Vai (,)cum mai trăiești...

    *

  


  Viață, ce mai... i.f.a

  
    -vorbe de vii-

  

  
    Ce să-ți spun? Cum e la noi?...

    Ei mai ”plini”, și noi mai ”goi”,

    Că suntem făcuți ”chiftele”,

    Când ei sug la ”acadele”,

    Noi ”sărați” și ”piperați”,

    Ei ca ”amplii” împărați,

    Ce, cu pofte ”în semnate”,

    Ne înfig, cu drag, în spate,

    ”Șișurile” de cuvinte,

    Ce, prin legi, ne ”scot din minte”,

    Și, cu ”drag-oaste” apoi,

    Ne tot ”scaldă” în nevoi,

    Și ne-oferă tot ce vrem,

    Ca să facem viața crem,

    Maronie chiar puțin,

    Căci nu pot să mă abțin,

    De ”rahat” ar zice unii,

    Dar nu-i credeți, sunt nebunii,

    Ce-s isteți și învățați,

    Nu ca noi, needucați,

    Și n-acceptă, zău, în pace,

    Practica de ”cum-se-face”,

    Ce-i impusă, ferm, de cei

    Ce se cred mari derbe-”dei”,

    Zei ce știu, ce ne-e mai bine

    Să n-avem, plini de rușine,

    Că tot înjurăm, ades,

    Interesul de sub fes,

    Plini de libertate-n gură,

    Mai ales cu cei ce fură

    Mai mereu, aleși de ”noi”,

    Cam, cu ei, de-același soi,

    Nu c-ar fi, ca noi, ei boi,

    Ci ca realeși ”ca noi”,

    Ferm convinși, cu întristare,

    C-adevăru-i în schimbare,

    Căci, cu-o gură îl rostesc,

    Și, cu-o sută îl răpesc,

    Că ai dreptul doar să ai,

    Ce vor ei, și sluj să stai,

    Să accepți blând și smerit,

    Renunțări la ce-ai dorit,

    Inclusiv la ”spus” idei,

    De-i consideri cam mișei,

    Și-n cuvinte de ”mersi”,

    Să-i suporți chiar zi de zi,

    Și să fii corect, cum zic,

    Adică cu ”ciocul mic”,

    Să nu ”cârâi” nici un pic,

    Că devine curent-tic,

    Și-o să-i plictisești de tot,

    Nu ce-adună pe la bot,

    La grămadă, în grămezi,

    De îți vine greu să crezi,

    Că-s întregi la minte-n cap...

    Iar o-ncurc; bine-i să tac.

    Nu rimează? Dar cu: ”țac!”,

    Urmat iute, de un: ”pac!”

    E-o soluție, mai știi,

    Căci prea mulți vorbesc, că-s vii.

    *

  


  Viață ”muuu-gită” i.a

  
    -”muu-muind” cuvinte-

  

  
    Umanul, decent, odată,

    era sincer, fără pată,

    ”dezbrăcat” de gânduri rele,

    și golaș, la ”gând”, și piele.

    Prin ”abilități” formate,

    a căzut și-n ”dulci” păcate,

    și-aruncând din viață anii,

    i-a înlocuit cu banii.

    Pasiuni devastatoare

    și ființe-”ncăpătoare”,

    l-u făcut să bea, să joace,

    și să ”pupe”, doar ce-i place.

    Doru-n patimă crescut,

    a făcut, din mulți, ”trecut”,

    cu un azi, la fel ca ieri,

    ce se miră: ”Nu mai pieri?”

    Timpu-n zile m-a-ncurcat,

    n-am răbdat, și-am întrebat:

    -Dar, un mâine, nu mai ai?

    A rânjit:

    -Ai ce să dai?

    Cam din colț în colț ”am dat”;

    Mă simțeam cam vinovat,

    Pentru mulți, și pentru mine,

    Că n-o ducem mult prea bine..

    -Știi, am încercat s-o ”dreg”,

    Unii-aleargă, unii merg,

    Alții sar, sau i-ocolesc,

    Pe cei mulți, ce doar privesc.

    -Și atunci? Ce-s vinovat,

    Că, din cale, se abat,

    Sau se scofâlcesc de dor,

    Și așteaptă până mor,

    Și trăiesc în nepăsare,

    Doar cu-n orizont, ca zare,

    Fix și imobil în tot?...

    -Asta fac, c-atâta pot...

    Vrei mai mult? Cere-le tu!

    -Am făcut-o; făceau ”Muuu!”

  

  
    ”Mut”, chiar auzeam într-una

    ”muu-muu”-iala, bat-o vina:

    -Muu-șcă-ți limba când ne ceri

    Să muu-tăm trupu-n poveri,

    Muu-lțumindu-te că noi,

    Muu-safiri la timpuri noi,

    Muu-mos zacem, și n-avem

    Muu-muu-strări, ci doar muuu-gem!

    Obosiți de-atât grăit,

    Muu-lțumiți, că n-au muu-rit,

    Mu-au poftit, c-un ”Muarș afară!”,

    Muu-git, sincer, nu-ntr-o doară,

    Fără ca, în fond, să-i doară,

    Sau, ceva, la fel, să pară,

    Căci erau striviți de lene,

    De ceva, cam multă, vreme,

    Ferm convinși că, ea, târziu,

    Ia din viață, ce e viu,,

    Și că traiul fără ban,

    E ca slava-adusă-n van,

    Și așa și mai departe,

    Spre finalul mai aparte.

    Muu-lte Timpului i-am spus,

    Despre ”zorii de apus”,

    Cei pe care îi slăvim,

    Muu-muuind, cât mai trăim.

    *

  


  Viața-n colivii umane

  
    -ori... ori...-

  

  
    Când văd Viața cum se zbate,

    în mici colivii umane,

    ca Sisif, să care-n minte,

    nu doar sânge pentru carne,

    sentimente fără ”vorbe”,

    ce nu văd, dar nu sunt oarbe,

    ”ne-ființe” inocente,

    viului adiacente,

    rătăcite-n lumea noastră

    ca floarea uscată-n glastră,

    neudate-n trai de fapte,

    și, ades, date la spate,

    folosite doar ca ”poze”,

    pe fundalurile roze,

    de campanii de ”mai-bine”,

    pentru alt ”ales”, ce-i ”ține”,

    să mintă fără rușine,

    că, cu rusul e mai bine,

    și ”de nas” să ducă ”sapa”,

    unde și-”a dus mutu iapa”,

    (oameni simplii-n bunătate,

    ce-și dau haina pentru frate)

    cu idei ”împrumutate”,

    și furate și ”trucate”,

  

  
    deci, frumoase Sentimente,

    sincere, nu ”ornamente”,

    ce împodobesc Dreptatea,

    Iubirea și Bunătatea,

    și-alte calități umane,

    pradă-s pentru firi ”ciobane”,

    inumane, după ”fapte”,

    ce vor lacrimile-n lapte,

    ca hrană pentru ”sugari”,

    fie ei micuți, sau mari,

    tinerei, cu minți de prunci,

    sau țărani, trudind pe brânci,

    ”bravi” aleși, ”făcuți grămadă”,

    doar ca plebea să îi vadă,

    ”lătrători” de vorbe-”alese”,

    de pe clipuri ”roz” culese,

    ce vor ca o națiune,

    fără fii, să fie mâine,

    cu femei, născând pe moarte,

    prunci de care nu au parte,

    și rude punând de-ndată,

    câte două cruci odată,

    fără medic, căci el taie

    firul ”vorbelor de ploaie”,

    neștiut de cei ca noi,

    ce ”leagă” apa-n noroi,

    de riscăm ca să murim,

    fără-a ști... ce ne dorim:

  

  
    -ori o viață-n libertate,

    ori ”trăire”-n țarc de ”frate”;

    -ori săraci, pe scump pământ,

    ori ”puțind” în rus mormânt;

    -ori cu dreptul de-a vorbi,

    ori doar ”slava” a ”sorbi”;

    -ori zburând în zări de cer,

    ori cu granițe de ”fier”;

    -ori pășind, ”desculț”, pe Cale,

    ori în ”cizme”, tot ”la vale”;

    -ori cu-amici din țări străine,

    ori cu rusul peste tine;

    -ori cu dreptul la mai toate,

    ori la un pistol în spate;

    -ori râzând, când vrei, de-orice,

    ori plângând, de... oare-ce?

    -ori să ”dai”, când vrei, din gură,

    ori să taci, sub ”dictat-ură”.

    -ori să lupți, pentru ce vrei,

    ori s-o faci, pentru alți ”zei”,

    de ajungi să te-ndoiești,

    că mai ești chiar cine ești,

    sau un fel de ”făcătură”,

    ”hrănită” din gură-n ”gură”,

    cu o pară mălăiață,

    ”fâlfâită”-n clip, prin față,

    de un ”saltimbanc” hain,

    ne-român, ”sub steag străin”...

    (decembrie 2024; ciclul ”Vin strigoii”)

  


  Viața-n fir de fier

  
    -mi-s ei-

  

  
    Viața trece, nu se vede,

    Ce nu e, urma nu-și pierde,

    Și în fir de fier e prinsă,

    Ca o candelă aprinsă,

    Cu-o lumină de fațadă,

    Ce-i în ea, să nu se vadă,

    Și-i păzită bine-bine,

    Să n-ajungă și la tine,

    Decât ca simplu cuvânt,

    Nicidecum legat de-un sfânt,

    Să n-o vezi, chiar de mai crezi,

    Și dorești s-o ”cercetezi”,

    Că-i la loc de cinste pusă,

    Și în mintea ta supusă,

    Și c-ai dreptul, de la soartă,

    Să te iei, cu ea, la ”toartă”,

    Și, cu un picior de lut,

    Să o ”bați”, ca la-nceput,

    Când, copil iubit, credeai,

    Că-i doar joacă, când ”cădeai”,

    Și zâmbeai, și chiar râdeai,

    De-a ”dura” când te dădeai,

    Nu ca astăzi, când te ”joacă”

    Cum vrea ea, și te tot ”toacă”,

    Fără-a o vedea, în trai,

    Nicidecum, pe un ”vătrai,

    Dar simțită-n tot ce ”ai”,

    Și nu ai ce să le ”dai”,

    Minte, suflet, burtă, trup,

    Solo, duo, sau în grup,

    Sătule de-expresii ”blegi”,

    ”Întărite” doar de legi,

    Cum că ”ce-de-bine-o duci”,

    De postit dacă te-apuci,

    Și accepți, că mari minciuni,

    Sunt cu-adevărat minuni,

    Că îți ”întăresc” voința,

    Luându-ți, cât mai mult ”putința”,

    Că ai dreptul sfânt să taci,

    Nu numai când ”slujul” faci,

    Ci mereu, când ceri ceva,

    Sau dorești un altceva,

    Ca să nu te-audă viața,

    Și să i se rupă ”ața”,

    Căci, de, fierul ruginește,

    ”Lăcrimat” zilnic, firește,

    Și că, sincer, ei nu-i place,

    Dacă nu o lași în pace,

    Și încerci s-o prinzi, de coadă,

    Ca pe-o ”curvă”, ca pe-o ”pradă”,

    Ca să-ți faci ”pofte” cu ea,

    Cert știind, că ea nu vrea,

    Căci, ce-ar fi, de s-ar ”trezi”,

    Fiecare-n orice zi,

    Să ceară, cu-nverșunare,

    Dreptul sacru la ”mâncare”,

    Libertatea în ”mișcare”,

    Ca să nu zic ”educare”,

    Sau, mai grav, hoții ”stricați”,

    Să nu fie respectați,

    Iar pe o bătrână mamă,

    S-o trateze ca pe-o doamnă,

    Și să uite...că e ”proastă”,

    Expresia cu ”Dumneavoastră”,

    Și ”dosarele” cu ”norme”,

    ”Prinse”-n colțuroase forme,

    Redactate cu ”tăiș”,

    Aplicate cam ”pieziș”,

    După cum le ”bate vântul”,

    Celor ce au scris ”cuvântul”,

    Ce au ”pixul” și ”hârtia”,

    Și puterea, și domnia,

    Ce împart dreptatea-n tot,

    Cam lingându-se pe bot,

    Pomenind de dumnezei,

    Ca ”colegi”, că doar mi-s zei,

  

  
    Ce ți-o dau și ție: ”Na!”

    Și o simți pe pielea ta,

    Nu în sens, strict, de tortură,

    Ci de ”una-peste-gură”...

    *

  


  Vieți de împrumut

  
    Într-un sat, uitat de țara,

    ce-l consideră pierdut,

    cresc copiii, doar cu școala,

    vieților de împrumut.

    Sunt ”romÎni”, fără de ”carte”,

    cu un viitor ”furat”,

    unde viața se ”călește”,

    făr-de-legi de respectat.

    Au dorințe, au și pofte,

    vor ”orice”, și mai mereu,

    și-ntr-o ”febră” a puterii,

    fac adesea, traiul greu.

    Sunt ”corecți”, respectă legea...

    ”pumnului” și-a ”lamei reci”,

    dar se cam joacă cu ”focul”,

    armelor, cu ”poc”-uri seci.

    Nu ”amortizează” moartea și,

    în foșnetul fin de bani,

    ei acceptă, că-i și ”costă”,

    o ”ne șansă”, luni sau ani.

    Viețile împrumutate

    sunt ”târșite”, fără ”zbor”;

    și le schimbă, după gratii,

    sau apoi, după cum vor.

    Când le-”apucă”, strălucirea

    poftelor o văd în față,

    fără-a se gândi că fapta,

    poate, scurt, ”scurta” o viață.

    Din păcate n-au nici șansa,

    de-a ”vedea” alt viitor;

    totul e-un prezent cu gratii,

    și Timpul la ”purtător”.

  

  
    Cresc copiii-n sat uitat

    și, de tineri, sunt maturi;

    nu poți să-i ai ”cai de rasă”,

    ”porci” de-i ții, doar cu ”lături”...

    *

  


  Vii suflete

  
    -în cumpăna neputinței-

  

  
    Împrăștiați pe la casele lor,

    cu sufletele cernite

    de iluzorii dorințe,

    oamenii se ”sting”

    în cumpăna neputinței,

    resemnați, cu lupta pierdută

    în viața de ”Ană”,

    în cuie de slove zidită,

    cu minți temătoare mereu,

    pierduți în uitarea blajină,

    ce-cearcă și inimi

    să vindece-n timp,

    și vine mereu, la bine și greu,

    cu-o șoaptă stingheră,

    de-a fi, și de-a vrea,

    și chiar, fără vlagă,

    iubiri nepermise,

    sau dor de mai bine,

    în cântec de gânduri,

    sau bocete stinse,

    să-nvie ”trăirea ”

    ca hrană de suflet.

  

  
    Așa i-am văzut,

    Triști oameni de țară,

    În sate răzlețe,

    Uitate de ”vară”,

    Cu ”iarna” flămândă”,

    Ce-n spate îi cară,

    Și ”toamna” ca ”poamă”,

    Mai mult de ocară,

    Și-un alt anotimp,

    Ce-ncearcă să-i sară,

    Vii suflete-n stare,

    Sărmani, să tot moară.

  

  
    Așa i-am iubit,

    ”Ieșiți” chiar din minți,

    Cu doruri mărunte,

    Dar inimi de sfinți.

    *

  


  Viitor ”potrivit”

  
    -vis cu ”viii fără chip”-

  

  
    În lesa unui laț de vorbe,

    La mintea noastră ”potrivit”,

    Aleșii ne conduc ”cu ziua”,

    Spre-un viitor cam ”otrăvit”.

    Spre el, progresul nostru-n ”floare”,

    De mărăcini, doar pot să spun,

    E chiar slăvit, în smog și zoaie,

    Cu ”calde” lovituri de tun.

    Scrutarea lor, în depărtare,

    Se-oprește doar la ”mâine”-n timp,

    Pe-un par, ce pom a fost odată,

    Păzit, solemn, de-un corb cam tâmp.

    În umbra lui, se-”odihnește”

    Un neam, cu capul în pământ,

    La ”propriu” și la ”figurat”, firește,

    Căci glia îi e ”cuibul” sfânt.

    Cu mintea ”îngustată”, prin ”prostire”,

    Mințit cu nonșalanță, și flămând,

    Mai are forța unui ”mârâit în parte”,

    Ca individ ”ieșit din rând”.

    Obol, la Corbul ”Vremuri bune”,

    El duce-n spate doar Nevoi,

    Dar ”negrul” cârâie: ”Vreau Bine!”...

    Și ”dă cu ochii” doar de noi.

    Răbdarea și-o cam pierde-n silă,

    Și sus, pe piedestalul ”scump”,

    El urlă: ”Ode?... Osanale?”

    Dar... ”ioc”... norodu-i pare tâmp.

  

  
    Un fâlfâit... și Viitorul zboară,

    Sătul de ”viii fără chip”;

    Rămâne-n loc un par, de ”dat cu capul”...

    Și-o fac... și mă trezesc...și țip.

    *

  


  Vin ”Strigoii”

  
    (Un anti-român convins-Călin Georgescu)

  

  
    Ani îndelungați, ”trecutul”,

    L-am ”trăit” ca-ntr-un cavou,

    Și acum, vin iar ”strigoii”,

    Să ne ”bântuie” din nou...

  

  
    Un anti român convins,

    ”Putin-ist” cu soldă,

    Vrea să fie șef de stat,

    Căci așa-i la modă.

    Ceasul bate Tika-Tak,

    Și ne-arată poze,

    Dar și lătrături pe clip,

    Oferite-n doze.

    Chiar ”anti-vaccin” convins,

    Le inoculează,

    Tocmai ”gloatei”, căci, de, azi,

    Orice vot contează.

    Mințile-”odihnite”-n parte,

    Pre-spălate-n bani rusești,

    Nu ca ruble, ci ca ”verzi”,

    ”Iau” prostiile firești.

    Ochii văd, mințile-acceptă,

    Fără-a se ”trezi” puțin;

    Cred-orice, fără-”ndoială”,

    Și, să judece, se-abțin.

    Miere, lapte, și-alte cele,

    Curg din vorbe dezlânate,

    Cu o logică precară,

    Peste vise deformate.

    Tot ce vor li se oferă

    Pe ”tăblița” cu minciuni,

    Chiar dacă, la mulți, desigur,

    Li se par proaste minuni.

    Socoteala e ”cinstită”,

    De cei ce ”în spate” stau,

    Și, pentru o ”țară veche”,

    Ca a lor, tot dau, și dau.

    Dau și bani, dau și speranțe,

    Dau orice, să curme-un drum,

    Pun pe jar și Libertatea,

    Căci, oricum, o plac ca scrum.

    Dreptului îi pun căpăstru,

    Să-l ”con-ducă”, dacă-l ai,

    Și învață-n ritm, poporul,

    Imnul cu refrenul ”Vai!...”

    Au tras ”sforile” cu grijă,

    Și-n năvod le-au împletit,

    Ca să cadă-n ”plasă” omul,

    Ce, cu-n vot, i-a răs-”plătit”.

    ”Pescuitu-n ape tulburi”,

    De ”rechini” e preferat,

    Căci, ”plevușca”, amețită,

    Ieftină-i la ”cumpărat”.

    Adormită de cuvinte

    Măsluite-n fel și chip,

    O parte din națiune,

    Mă face, acum, să ”țip”:

  

  
    -Dar ”treziți-vă” odată,

    Oameni buni, sărmani și goi!

    Tinerilor, ”viața veche”,

    Nu-i de noi... și nici de voi!

    Nu dați Libertatea scumpă,

    Pentru ”cioara” de pe gard,

    Papagal de ”putinisme”,

    Ce, culoarea vieții-o ard!

    Nu lăsați Democrația,

    Ce-i un drept pentru popor,

    Să fie ”ciuntită”-n drepturi,

    De o ”coadă de topor”!

    Nu vă puneți toată țara,

    La cheremul lui... m-abțin,

    Căci dați viitorul vostru,

    Pe un vot... și-i prea puțin!

    Nu lăsați ca frumusețea

    Sentimentelor române,

    Să ajungă, iar, sub cizma,

    Trupelor din ”est”, haine!

    Țineți (chiar de patrioții,

    Nu mai sunt la ”modă” azi)

    La un vis de Libertate,

    Ca un codru, cu drepți brazi,

    Ce-nălțându-se spre Ceruri,

    Nu se ”rup” de sfânt pământ,

    Și ”Lumină” vor, sub ”nouri”,

    Și ”acasă”, sfânt mormânt...

    *

    Un anti-român convins

  

  
    Un lup, în blană de ”mieluță”,

    Ce-a învățat să ”me-me-ie” în rusă,

    S-a apucat, să urle vorbe de-alinare,

    Pentru oițele mai ”visătoare”,

    Și s-a-nchinat, cu patru labe-odată,

    Rugându-se, în limba lui ciudată,

    Cu botu-nchis, ca lumea să nu vadă,

    Ce colți frumoși el are, pentru pradă,

    Să îl ajute, Cel de Sus, sau jos,

    Să ”joace gloata”-n vot, pe banii-tos,

    Când, ”înapoi”, cu ”zăhărelu”-o duce,

    Și mintea, i-o îmbie, să se ”culce”,

    ...

    O turmă ”timpurie”, cu focul vieții scrum,

    Ajunge-n laba lui... și-i capăt ”nou”, de drum.

    (08.12.22024 alegeri prezidențiale; turul I)

  


  Voi... vai... voi

  
    Scoateți ora, de vă ”vine”,

    din făgașul ei normal!

    Umpleți-o doar cu cuvinte,

    decedate-n timp formal!

    Nu lăsați iarba să crească!

    Locul ei, nu-i pe pământ.

    În nisip, ciopliți doar chipul

    vostru, ca pe unic sfânt!

    Îmbibați totul cu soare

    și puneți la apă foc!

    Rupeți munții, la izvoare,

    ca să faceți mai mult loc!

    Risipiți țărâna-n vânturi,

    ca pe-un dat al ei, de veci!

    Păstrați pentru voi doar setea

    pietrelor, de-odată seci!

    Îngropați-vă vecinii,

    ca să nu îi mai aveți!

    Răsturnați pământ deasupra,

    Și miloși ca să păreți!

    Stârpiți iute ciripitul,

    nelalocul lui, oricum!

    Păstrați numai croncănitul,

    În urmă, pe-al vostru drum!

    De lumini să nu vă temeți,

    căci se-nfundă-n fumul gros!

    Lăsați de izbeliști focul;

    Va găsi ceva de ”ros”!

    Evitați ca, în oglindă,

    să priviți la ”Numai Voi”!

    V-ați înspăimânta de fiara,

    ce rânjește, cu colții goi.

    Mult prea mulți, pentru-o domnie

    unitară în pustiu,

    n-acceptați ca, vre-un prieten,

    să vă fie-alături, viu!

    Promovați ”însemnătatea”

    ”EU”-lui, în frunte doar!

    De vă ”aia”-n cap Dreptatea,

    bateți-o cu cuie-n par!

    Grijă doar s-aveți, în cruce,

    Bârnele să n-aranjați!

    Nu c-ar mai conta ideea,

    dar, de ce să ”deranjați”.

    ”Singurul” să se gândească,

    dacă ”unul”, n-ar fi mult!

    Oricine se răzgândește,

    prea-sătul de al lui cult.

    ”Unicul” poate să-și schimbe

    și părerea despre sine

    și, atunci, nu e mai bine,

    să se ”șteargă”, când îi vine?

    Lângă asta, pui și fala

    de a fi ”Unicul-Ultim”,

    ce ne-a obligat, în viață,

    des, la Ea, să tot ”postim”...

  


  Vorba și cuvântul

  
    Receptiv la șuturi,

    Date ca ”avânt”,

    Omul nou îndură

    Foamea de cuvânt.

    Mintea odihnită,

    În tăceri cu rost,

    Se simpe lihnită;

    Obiceiul prost.

    Vrea și ea, netoata,

    Dreptul la ”sătul”,

    Pe care-l visează

    Un popor credul.

    Vrea să-nchidă gura,

    Nu cu-n pumn în ea,

    Ci cu-o vorbă bună,

    Cu-o idee-abia.

    De îi vine pofta,

    Să o ”înflorească”,

    Ea o vrea frumoasă,

    Nu doar ”pitorească”.

    Cuvântu-l dorește,

    Pentru toți la fel,

    Să simtă dreptatea

    Și cinstea în el.

    *

  


  Vorbe populare trăite

  
    -”Eu îți deschid poarta și tu mă faci nebun”-

  

  
    Mi-au ”bătut la poartă”...

    În sensul de ”rugă”;

    I-am primit în casă;

    N-au plecat pe fugă.

    Am rămas ”prieteni”;

    Numai eu cu ei.

    Când le dam, ”Vai Doamne...”

    Când nu, ”Dumnezei...”

    Îmi doreau doar bine;

    Când îi auzeam.

    Prin spate, vezi bine,

    Iadul îl păzeam.

    Nu bârfeau din ură;

    Doar c-atât puteau.

    Doamne, și ce gură...

    Nici nu se zbăteau.

    Oameni, ”de bine”,

    ”Prost”, mă cam făceau;

    -Sunt măgari, vecine...

    Nu prea îi plăceau.

    ”Hotărâții” sorții,

    ”Puși pe capul meu”,

    Pricepuți la ”vorbe”,

    Au ”cărat” din greu.

    Obosiți, probabil,

    De cerut oricând,

    Și-au pus, laolaltă,

    Poftele, pe-un ”gând”:

    -Hai să îi luăm totul!..

    Fără zis, făcut;

    După încercare,

    În bot i-a durut.

    M-au făcut ”Nebunul,

    Bun doar de legat”,

    Când, ”prostit” de viață,

    Chiar i-am alungat.

    *

  


  Vot în ”For”

  
    -pseudo-fabulă-

  

  
    Lupii-și urlă-n ”For” cuvântul,

    Nu-n cucernică ”dorință”;

    -Nu i-ar mai răbda pământul...

    Murmur vag, de conștiință.

    Își aplică legea singuri,

    După cum chiar și-au făcut-o;

    Vulpile ajung la ”struguri”,

    Că-mpreună au ”trecut”-o.

    Votu-n plen e dat ”la sigur”,

    Fără ”mârâieli” de iepuri;

    Totul ”merge”-n pas de cangur,

    ”Sărind” iute peste ”stopuri”.

    Când se mai ”prostește” vre-unul,

    Și ridică-n ”contra” laba, ,

    I se-oferă ”șest-pomana”,

    Și ”pricepe” cum ”stă” treaba.

    În final, ”tovărășie”

    Între cei de ”ne-mpăcat”,

    Ca formală ”cârdășie”,

    Ce se ”face” de... păcat...

    De morală nici că-i vorba,

    Chiar de-s fiare, nu umani,

    Ce-o pseudo-viață,

    Încropesc pentru sărmani.

    *

  


  Vremuri, de ”nimic”

  
    -de-ale ”boilor”-

  

  
    Cu ”nimicul” într-o mână,

    Ridicat în sus, ca băț,

    Și cu alta-nfășurată

    Pe o lege, parcă hăț,

    Un guvern de ”mântuială”,

    De iertare-adică, zău,

    Ca un ”Dumnezeu”, pe state,

    Chiar ”crea” ceva... mai rău.

    I-ajuta, pe cei din ”turmă”,

    O decizie să ia,

    Și să plece-n libertate,

    Încotro, oricare vrea.

    Le-oferea, din plin, ”nimicul”,

    Pentr-un drum, în jos, sau sus,

    Hrană să le-ajungă însă,

    Pe o cale numai dus.

    Îi vedeți? Stau mulți la coadă,

    Ca să ia și ei un ”ort”,

    Nouă șansă, de rezervă,

    Bună pentru orice mort.

    Nu că-o fac de bunăvoie,

    Ci că încotro nu au,

    Că au pus ”pereți” la țară

    Și, cu capul, în ei, dau.

    Are granițe? Desigur,

    ”Staulul” n-are pereți.

    Câtă minte, dintr-o dată...

    Chiar deștepți mi se păreți.

    Revenind deci la ”nimicul”

    Ce-i, de semeni, agățat

    Ca ciulinul de-o perucă,

    Pe cap gol, de ne-nvățat,

    Precizez că, numai ”insul”,

    Poate singur să-l atârne,

    Într-un cui, în care pofte,

    Triste stau, mult prea bătrâne.

    Cu nimicul lângă ele,

    Oferit chiar din belșug,

    De-un ”ales”, ce își îngroapă,

    Vii urmași, fără coșciug,

    Poftele își dau suflarea,

    Ca să îl dezumfle-un pic,

    Și să facă, din gol mare,

    Un ”nimic”, puțin mai mic.

    Și el speră, că va cade

    Și, de vânt, va fi purtat,

    Cât mai sus, spre-ndestularea,

    Celor ce tot sug la Stat.

    Nu-i el vacă de prăsilă,

    Ca să aibă tot ce vor,

    Mai ales c-un ”fiecare”,

    E și ”membru”-n cor, și-n for.

    ”Colorând”, ca sens, refrenul

    ”Iau cât pot, căci pot să iau”,

    Laba-și dau... Ce zici? Copita?

    Și, pe ”chefuială”-o ”dau”.

    Din păcate, încălțate,

    ”Vitele”-s cu-opinci de fier,

    De nimica nu le ”zboară”,

    De pe scaun, până ”pier”.

    Unii, mai ”aleși”(,) ca ”boii”,

    Vor s-o ”pună” de reformă,

    Căci, de, ”Vaca”-i numai una,

    Pe când cetățenii-o ”turmă”.

    Asta-i țara, ăsta-i timpul...

    Ăsta-i traiul, ăștia-e ei...

    Ăsta-i ”mersul” ca pe roate...

    ”Tragi” ca ”bou”, și ” taci, și-o ”iei”...

    *

  


  Zidiți în cruce

  
    -sihaștrii-

  

  
    Vreau să scriu de flori,

    De Cer, de culori,

    Și de frumuseți,

    Și de oameni ”beți”

    Doar de fericire,

    Sfinți și în privire,

    Cu gânduri curate,

    Iubitori de carte,

    Blânzi și în gândire,

    Sinceri în simțire,

    Cu inimi de aur,

    Și nimburi de laur.

  

  
    I-am tot căutat,

    Greu de ei am dat,

    Dar i-am întâlnit,

    Cu un gând smerit,

    Rătăciți prin lume,

    Mielușei în turme,

    Sfinți retrași pe munte,

    În grote cărunte,

    Ce le-au fost și casă,

    Și altar, și masă,

    Sihaștrii smeriți,

    Cu Duh ”primeniți”,

    Nu în sens de straie,

    Ci de ”har”, în ”ploaie”,

    Ca un ”foc” în ger,

    Pe Calea spre Cer,

    Cu ”trăirea-spin”,

    Dar cu suflet ”plin”,

    Ce-au crezut în El,

    Și în Fiul-”Miel”,

    Ce-au preluat ”cununa”,

    Spinilor și ”rana”,

    Și-așteptând să-i ”urce”,

    S-au ”zidit în cruce”...

    *

  


  Zori cu zar i.a

  
    -soarta de ”apus”-

  

  
    Zorii-și spun cuvântul,

    Cam încrâncenați.

    La bufet e zarvă;

    Uni-s cam ”plouați”.

    Lumina difuză

    Naște umbre noi.

    Chipuri, cam pleoștite,

    Au și ochii ”goi”.

    Unu-a ”gol” înjură,

    Supărat pe ei:

    -Ziua n-are noimă,

    Când n-ai ce să bei!...

    Cearta e pe cale

    Să înceapă iar.

    -Dă-l în mă-sa, vere!

    Treci și dă la zar!

    Șansele se ”plimbă”,

    Și țigări ades.

    ”Bossul”, ce le ”știe”,

    Trece la ”cules”.

    -Ia mai dă odată!

    Prea le ”învârtești”!

    -Mai du-te în ”pana-mi”!

    Ce mă ”aburești”!

    Jocul se încinge;

    Toți sunt la ”prădat”.

    Când oftează unul,

    Râde alt ”ciudat”.

    Miza se ridică;

    Zorii-n zi, s-au dus.

    ”Satu”-n zar, își joacă,

    Soarta de ”apus”.

    *

